
mare , qui terras , qui coelum numine comples 
Spiritus alme , tuo liceat mihi munere regem 
Bis genitum canere , e superi qui secle parentis 
Virginis intactae gravidam descendit in alvum, 
Mortalesque auras hausit puer , ut genus ultus 
Humanum eriperet tenebris , et carcere iniquo 
Morte sua , manesque pios inferret Olympo. 

Illum sponte hominum morientem ob crimina tellus 
Aegra tulit , puduitque poli de vertice Solem 
Aspicere , et tenebris insuetis terruit orbem. 

Fas mihi te duce mortali immortalia digno 
Ore loqui, interdumque oculos attollere coelo , 
Et lucem accipere aetheream , summique parentis 
Consilia, atque necis tam dirae evolvere causas. 
Iam prope mortis erant metae , finisque laborum 
ckbisto aderat , Solymumque ideo haud ignarus ad 
urbem * 

Phoenicum extremis remeans tle finibus ibat. 
Illum ingens comitum numerus invenesque senesque 
Sponte sequebantur , rerum quds fama trahebat 
Undique collectos, nam magnas sive per urbes 
Ferret iter, seu desertis in montibus iret , 

Olli se innumeri jungebant usque parati 
Iussa sequi , vellet quascumque abducere in oras : 
Atqug novos erat hic semper fas cernere coetus. 
Pinifero veluti Vesuli de vertice primum 
It Padus exiguo sulcans sata pinguia rivo , 

Hinc magis , atque magis labendo viribus auctus 
Surgit , latifluoque sonans se gurgite pandit 
• Victor opes amnes vaiii auxiliaribus undis 

H inc addunt, atque inde, suo nec se capit alveo 
Turbidus , haud uno dum rumpat in aequora corpu. 
Tum vero numero socios se junxit ab omni 
Bissenos , sibi quos olim delegit , ut essent 
Tantorum memores operum , testesque laborum. 
Atque ubi segretos nemora in seclusa vocavit , 
Procera innitens cedro moestissimus ore * 

E que imo rumpens suspiria pectore fatur. 
Ventum ad supremum socii : data tempora vitae 
Exegi in terris: lux nunc infanda propinquat, 

> Meque pii manes expectant , illius ergo •' t > 

Eri ultro infensam Solymorum ascendimus urbem. 
Illic informis leti mihi dira parantur ' . r • K . 
Supplicia, immeritum me nunc conjurat in unum 
Saeva sacerdotum manus: ut non inscius ipse ’ 
Praedixi toties, ac vobis cuncta retexis 
Ibo : morte mea .veterum scelus omnfe piabo. 
H» r nie prime malis oneras pater * ipse tulisti 
Dulcia poma : mihi sed nunc tuaNfurta luendum. 

Cum tamen expulerit tenebras lux tei lia rebus , 
Aereas caede abluta revocabor in auras. 

Vos etiam , quos non pertaesum denique nostri , 
Funera aceiba manent: audete, et lucis amori 
Istius aeternum vitae immortalis honorem 
Mecum omnes praeferte, domus non haec data, non hae 
Sunt vobis propriae sedes , vos aetheris alti 
Lucida templa vocant , stellis florentia regna , 
Pax ubi secura , ac requies optata laborum. 

Hic domus , hic pati ia : huc omnes contendite laeti 
Angustum per iter.: yestras hic figite sedes. 
Dixerat , at socii defixi lumina incestis 
Haerebant animis , ac tiistia multa putabant. 
Tunc senior Petrus haud linguae, vocique pepercit, 
Et tali Divum affatus sermone precatur. 

Nate deo , quae tanta deum te denique coeli 
Vis agit , ut libeat letum crudele pacisci 
Pio quoquam, aut certis ultro te offerre periclis? 
Quin age te incolumi potius ( potes omnia quando. 
Nec libi ucquicquam pater est. qui sidera torquet) 
Perficias , quodeumque tibi nunc instat agendum , 
Non adeo exosus lucem , ingratusque salutis. 

Hos animos , hanc confestim precor exue mentem. 
Tpse tui miserere , tuum miserere : nec ultro 
Projice nos , qui te , tendis quocunque , sequemur. 
Sic ille , increpuit dictis quem talibus heros. 

Non pudet o nunquam sapiens mortalia semper 
Volvere nube oculos pressum, coelestium inanem? 
Nec potis es vanis unquam desuescere curis ? 
Haecne tibi consulta mei suasere labores ? 

Non hoc consiliis , non hoc auctoribus istis 
Tempus eget : genitor jussis haud mollibus urget. 

At vos o , rebus spretis mortalibus omnes , 

Ferte viri , et duros animo tolerate labores , 

Oblitique hominem coelo altas tollite mentes. 

Et cum mortales linguas in jurgia solvent < 

Vos contra , falsis onerantes nomina vestra 
Criminibus , gaudete , ac firmo pectore ferte , 
Indignamque ignominiam contemnite laeti. 

Hinc fortunatos vos dicite , praemia qnando 
Certa manent, oriturque ingens hinc gloria vestra. 

Haec fatus , montes aditum fert tristis in altos. 

Incedunt una socii , cum rege parati 

Cuncta pati , et juvenis sortem indignantur iniquam. 

Et jam palmosae subit Hierichuntis ad urbem : 

Zacchaei excipitur tecto , mensisque paratis , 

Cui quondam componere opes per fasqne nefasque 
Immensus amor acer erat : sed luce recepta 
Hospitis adventu , coepit male parta luendo 
Reddere cuique suum , partiri caetera egenis , 

Tot facti , infectique auri congesta talenta. 

Hic subito noij laeti ferens gravis impulit aures 
Nuntius , atque animum rumore momordit amaro. 
Lazarus haud procul hinc Bethanes regna tenebat 
Dives opum, clarus genus alto a sanguine regum: 

Nam pater ingentes Syriae fraena verat oras , 

Vique sibi captas quondam subjecerat urbes. 

Nemo illo hospitibus facilis magis : omnibus illa 
Noctes atque dies domus ultro oblata patebat. 

Huc etiam persaepe ipsum succedere chbis^um 
H aud piguit, creberque domus indulsit amicae 
Hospitio , atque deum posita se nube retexit. 

Hunc igitur postquam morientem accepit , et. acn 
Vix, morbo oorreptum , auras haurire supremas , 1 

Et quasi jam leti, portas luctarier ante , ' . 

Demisit lacrymas , sociisque haec edidit ore. . 
Cedamus : leto actutum revocandus amicus 
In lucem , modo me summus pater audiat ipse , 
Atque suas velit hic , ut saepe , ostendere vires. 
Haec ait , et gressum Bethanae tendit ad urbem. 
Prosequitur comitum manus ingens, atque videndi 
Innumeri studio socios se protinus addunt. 

Interea longe mundi regnator opaci , 

Infelix monstrum , penitus non inscius illam 
Iam prope adesse d|em , superi qua maximus ultor 
Imperio patiis infernis succederet oris 
Manibus auxilio, ac sedes vastaret opertas, - j 
Sollicitus partes animum versabat in omnes , 
Siqua forte potis regno hanc avertere cladem , 
Molirique deo letum meditatur ea una 
Denique cura animo sedet , haec saepe una resurgit. 
Demens, qui id propter tantum non viderat ipsum 
Demissum coelo juvenem , quo sponte piaret 
Morte obita veterum culpam, et scelus omne pa- 
rentum. 

Protinus acciri diros ad regia fratres 
Limina, concilium horrendum, et genus omne suorum 
Imperat, ecce igitur dedit ingens huccina signum. 
Quo subito intonuit caecis domus alta cavernis 
Undique opaca, ingens, antra intonuere profunda. 
Atque procul gravido tremefacta est corpore tellus. 
Continuo ruit ad portas gens omnis : et adsunt 
Lucifugi coetus , varia , atque bicorpora monstra , 
Pube tenus hominum facies, verum hispida in anguem 
Desinit ingenti sinuata volumine cauda. 

Gorgonas hi, Sphyngasque obsceno corpore reddunt, 

Centaurpsque, Hydrasque illi, ignivomasqueCliimaeras 
Centura alii Scyllas , ac foetlificas Harpyas , 

Et quae raulta homines simulacra horrentia fingunt. 

At centumgeminus flammanti vertice supra est * 1 

Arbiter ipse Erebi , centenaque brachia jactat 
Centimanus , totidemque eructat faucibus aestus. 

Omnes luctificum fumumque , atrosque procaci 'l 
Ore, oculisque ignes, et vastis naribus efflant. 

Omnibus intorti pendent pro crinibus angues * 
Nexantes nodis sese , ac per colla plicantes : 

In manibus rutilaeque faces , uncique tridentes , 

Queis sontes animas subigunt , atque ignibus urgent. 

Nec minus illi etiam diversis partibus orbis 
Conveniunt properi, qui terris omnibus errant 
Hortantes scelera , ac variis mortalia ludunt I 

Pectora imaginibus , rectique oblivia suadent i 
Necnon ventorum, tempestatumque potentes, 

Nubivagum genus , haud certa regione locati , 
Nimborum in media consueti nocte vagari. 

Ergo animis prompti , atque opibus coiere parati 
Una omnes , fremitu vario sonat intus opaca 
Regia, rex donec nigram igne tricuspide dextram' 
Armatus coetu in medio sic farier orsus. 

Tartarei proceres , coelo gens orta sereno , 

Quos olim huc superi mecum inclementia regis 
Aethere dejectos flagranti fulmine adegit , 

Dum regno cavet , ac sceptris multa invidus ille 
Permetuit refugitque parem „ quae praelia toto 
Egerimus coelo , quibus olim denique' utrinque 
Sit certatum odiis, notum , et meminisse necesse est* 

Ille astris potitur , parte et plus occupat aequa 
Aetheris, ac poenas inimica e gente recepit . x \ 

Crudeles , pro sideribus, pro luce serena 

Nobis senta situ loca , sole carentia tecta 

». » J 

Reddidit , ac tenebris jussit torquere sub imis 
Immites animas hominum : illaetabile regnum, 
Haud superae aspirare poli datur amplius aulae, * 
Ingens ingenti claudit nos obice tellus , 

In partemque homini nostri data regia coeli est» 
Nec satis: arma iterum molitur, et altera nobis 
Bella ciet , regnisque etiam nos pellit ab imis. 

Id propter juvenem aether.ea demisit ah arce 
Seu natum , sive alitibus de fratribus unum. 
Iamque aderit , fretusque armis coelestibus ille 
Sedibus exitium vehet his , et regna recludet 
Infera , concessasque animas nostro eximet orbe. 
Fors quoque nos , nisi non segnes occurrimus, ipsos 
Arcta in vincla dabit : vinctosque inducet Olympo 
Victor , ovans , superi illudent toto aethefe captis. 
Iste autem quamvis mortalia membra caducus 
Induerit , tamen est nostris imperditus armis. 
Nempe ego saepe adii, coramque interritus urgens 
Tentavi insidiis nequicquam ( non ea me. res 
Falsum habuit, neque enim nunc primum talia cerno) 
Quas non in facies , quae non mutatus in ora 
Aocessi incassum? semper mc reppulit ipse 
Non armis ullis fretus , non viribus usus : 

Sed tantum veterum repetito carmine vatum 
Irrita tentamenta , dolos, et vim exiit omnem. 
Ergo quae mihi nunc surgit sententia pandam. 
Ille iter antiquas Solymorum instaurat ad arces , 
Sit licet invisus magnae primoribus urbis : 

Quippe sacerdotes odiis ingentibus illi 
Infensi insidias , ut cuique est copia , tendunt , 

Solliciti veterum pro relligione parentum 4 
Ut ferro incautum superent , et funere mulclent , 
Quando quidem ille novos ritus, nova sacra per urbe9 
Instituit , priscasque audet rescindere leges. * 

Hic opibus vestris opus : en nunc confieri rem 
Tempus adest: in eum cuncti .majoribus illos 
Inflammata odiis , et vera , et prava canentes , 
Pestiferumque animis furtim inspirate yenenum. 

Ne victi , oblitique iras corda aspera ponant : 

Sed saevi magis, atque magis, stimulisque subacti 
Acribus obsistant nunquam, nisi caede peracta. 

Si vero siquis sociis ex ipsius unum 

Bis senis capere , atque dolis pervertere possit, 

Res confecta , metus penitus sublatus et omnis. 
Praecipitate moras : fluxis succurrite rebus : } 

Nunc tectis opus insidiis , nunc viribus usus. 

Vix ea fatus : ubique ruentes jussa facessunt 
Auctores 'scelerum , portisque ex omnibus alte 
Diversi rumpunt : tremit abdita murmure tellus. 
Incubuere auris*: crinitas anguibus alas 
Obscurum per inane movent, terrasque capessunt. 

Non tam olim densa sublimes nube per auras 
Florilegae glomerantur apes aestate serena 
Nubifugo Borea , et madidis cessantibus Austris, 
Siquando exorta est inter discordia reges , 

Saevaque collatis invadunt praelia signis ,- | 

Veh quibus institerint terri9 , quibus orbis in oris 
Dira cohors t quantas populis feret illa ruinas ? 

Iamque emensus iter multis comitantibus heros 
Vera dei sofcoles Betbanes moenibus instat. \ 

Cernit ibi raoestas crinem laniare sorores 
Munera fraterno tumulo suprema ferentes 

Expertem thalami Martbah , atque urbis avitae 
Magdali dictam de nomine Magdalenam. 
Progreditur , bustumque petit moestissima Martha 
Hunc simul ac vidit , comites, fratriisque sepulcrum 
Deserit, ac multo venienti occurrit honore. 
Insequitur soror inde, oculos ambae imbre madentes, 
Foemineis ambae plangoribus i,ndulgcntes. 

Ut te post cari germani funera tandem 
Accipimus venientem? ut te saepe ille vocabat,- 
Magne hospes , gelidi perfusus frigore leti ? 

Atque equidem credo , tunc sors te siqua dedisset 
Nobis , nunc etiam vitales duceret auras. 

Nunc quoque ( nil quando clari tibi lector Olympi 
Abnuit ) haud penitus nobis spes omnis adempta est. 
Talibus orabant : comites simul omnia luctu 
Miscebant : moestis resonabant cuncta querelis. 

Ast heros tristes dictis solatus amicis 
Spondet opem , superas rediturum ad luminis auras 
Actutum fratrem incolumem, quem faucibus haustum 
Telluris quarto jam Sol non viderat ortu. 

Diditur haec totam confestim fama per urbem , 
Quae cunctis incredibilisque , et mira videri. 
Vicinis populi passim de montibus omnes 
Concurrunt studio visendi, atque omnia complent. 
Ventum erat ad tumulum: stat circumfusa juventus, 
Ipse autem in medio duplices ad sidera palmas 
Iamdudum tendens, oculosque immobilis heros 
Orabat; tacitusque parentem in vota vocabat. 
Orantem observant taciti , intentique tuentur. 

Quid jubeat, quae signa ferat, quo deinde cadat res. 
Bis toto color ore abiit : bis pectore anhelo 
Infremuit , nutuque caput concussit honestum. 

Ecce autem tumuli tremere ostia visa repente. 
Omnibus extemplo subita -formidine sanguis 
Dirigujt , penitusque invasit pectora frigus : 

Cum tandem deus bas effudit ad aethera voces, „■ 
Summe parens quamvis precibus nil abnuis unquam 
Ipse meis , quaecunque petam , tamen hoc tibi grates 
Munere semper agam : tua quanta potentia , vidit 
Circumfusa manus ,* populi videre frequentes. 

*■ Vos autem famuli properate , recludite marmor , 
Saxum ingens auferte , viroque exolvite vittas. 
Nec mora praeceptis , patuerunt claustra sepulcri. 
Concursu accedunt magno, attonitique pavore 
Inspectantque , videntque intus deforme cadaver , 
Vixque sibi credunt , nullo cogente moveri. 

Nec mora , clamantis ter voce vocatus amici 
Erigitur , loqujturque , et coeli vescitur aiu is. 
Obstupuere omnes; nec sat vidisse loquentem , 

Aut audisse semel , dum quncta ex ordine narrat 
Conventu in medio ,, quae funere passus in ipso est, 
Quanto anima instantis vi leti exclusa dolore , 
Terrenosque diu eluctata reliquerit artus , 

Quas facies moriens , quam obscena aspexerit ora 
Terrentum juxta furiarum, irasque, minasque, 

Ut vix siderea volucres missi arce ministri 
Auxilio possent avidas inhibere rapinas. 

His addit scelerum poenas a? laeta piorum 
Praemia , quaere animas miseras subiisse necesse est 
Arbitria, aeternosque nigris fornacibus ignes. 

His actis, deus orantis vicina Simonis 
Tecta subit , quem tota olim lacerum ulcere membra 
Eripuit morbo ; atque in pristina reddidit ipse. 
Dum vero mensas grati dignatus amici 

Accubat in medio procerum urbis , protinus ecce 
Ingreditur forma insignis , cultuque puella 
Picta peregrinas tunicasque sinusque crepanti 
Argento saturos , atque auro intertexto , 

Cui caput implicitum gemmis: it flexile collcf 
Aurum ingens mixtis onerosa monilia baccis , 
PropexiqQe nitent electro molle capilli , 

Nexilibus quos in nodos collegerat hamis , 
Aureaque ex humero demissam fibula vestem 
Eois opibus gravidam , et Gangetide gaza 
Subnectit : media micat ardens fronte pyropus , 
Crebraque consertis pendent redimicula gemmis : 
Qualis laeta sinus cum tellus veris honorem 
Pandit , opesque suas gremio explicat alma virenti. 
Haec olim amissis utrisque parentibus orba 
Restitit, et proles in opes successit avitas 
Unica, quas pater immensas piaedives habebat. 
Dumque aetas rudis, una illi supei; omnia cordi 
Kelligio fuit , et servandi curjv pudoris. 

Mox autem paulatim annis fervente juventa 
Sensibus illapsa est Veneris malesuada cupido , 
Quae mentem immutans furiis subjecit iniquis 
Ah miseram, abjecto non obstat cura pudori, ^ 
Non species , non fama movet i cessit timor omnis, 
Rclligioque oblita : domo jam nubilis exit : 

Jam convivia , jam spectacula licta frequentat , 
VincJ aque contemptis rectoribus omnia rumpit: 

Ac veluti ratis Aegaeo sine rernige in alto , 
Sublatos simul ac fluctus inflaverit aivra , 

Nunc huc incerto, deinde illuc fluctuat aestu, 

Quo ventique undaeque urgent -spoliata magistro- 
Et jam freta opibus praedulces ambit amoves 
Florentum juvenum , siquis spectabilis ore 

Egregio , formaque alios supereminet omnes. 

Ergo lacta virum prapstanti corpore postquam 
Accepit venisse , deum quem fama ferebat , 

Nullam passa moram studio correpta videndi 
Venerat, ast ubi conspicuos deperdita vultus 
Hausit , et egregiae divinum frontis honorem , 

Divinosque oculos ardentis pabula amoris , 

Diriqtfit , penitusque animo sententia versa est , 

Atque alias longe concepit pectore flammas. 

Ecce autem subito visae spirantis ab ore 
Septem adeo circum offusa caligine , et atra 
Nube exire faces : veluti cum torris obusti 
Ultima sursum flamma fugit , fumumque relinquit. 

Haec deus, haec , inquit , capitum foedissima septem 
Correptam miserae mentem vexabat Erinnys. 

Tum Maria ( hoc illi nomen ) mutata , nec illa. 

Argento quae illusa sinus modo venerat aureos , 

Iam capiti crinale aurum , colloque monile 
Detrahit , et tunicas squalentes exuit auro : 
lamque sui piget , et curis mordetur honestis : 

Inde deum orabat veniam , genibusque volutans , 

Ut canis ad mensam procumbere suetus hcrilein , 
Lambebatque pedes nudos , lacrymisque rigabat 
Veste fovens , alios tulerat quam nuper in usus. 

Tum de marmoreis varios deprompsit odores 
Thesauris : Casias , et Nardi mollis aristas , 

Aut thuris lacrymam, atque auram fragrantis amomi, 
Pronaque permulsit nudas liquido unguine plantas, 

Suavis in aereas diffugit spiritus auras , 

Cuncta deus placida quae mente accepit , et illam 
Dignatus venia monitis implevit amicis. 

Interea circumpositis es urbibus aegrum 

N 

Cernere vulgus erat conventu accedere magno. 
Multi ibant oculis clausis , inulti auribus orti 
Indociles , fandi ignari , quique aegra trahebant 
Membra , ferebant quosve exagitabat Erinnys 
Captos mente , sui immemores , deus ipse juvabat 
Auxilio , validique omnes , laetique redibant. 
Tandem hinc digrediens Solymorum tendit ad arces, 
Hanc fundasse Semes soboles tua dicitur urbem 
Vitisator pater , exactis simul imbribus ingens 
Cessavit vastis stagnare paludibus orbis , 
Plurimaque immensi compressa licentia ponti. 

Tuni venere , suo bellis qui gente subacta 
Urbem appellarunt de nomine iebusaei. 

Protinus hinc reges , a prisco sanguis Iuda , 
Finitimis late dominam coluere subactis. 

Hic templum Solomon per terras omnibus aris 
Eversis ope barbarica rex condidit olim , 
Templum opulentum, ingens , eductam ad sidera 
molem. 

Huc mensas , arasque sacras , et abenea labra 
Transtulit , et veteris vestes , ac munera templi , 
Ostro perfusas vestes , auroque rigentes: 

Tum lychnos , lancesque , cavasque invexit acerras. 
Cymbiaque , et tripodas, fulvoque ex sere lebetas, 
Inclusasque sacro deges , ac foedera ligno , 

Quae gemina in silice omnipotens pater ipse notarat. 
Hic gentis rex , atque omni cum gente sacerdos 
Sacra ferens pecudum fundebat rite oruorem. 
Victima non alias maculabat sanguine sedes : 
Undique raps erat huc populos ter adire quotannis» 
Et proprios genus Isacidum instaurabat honores/ 
Ipse etiam huc heros crebro se ferre solebat: 

lamque vii^ plenis multis cum millibus ibat . 

Unde urbis poterant turres , atque alta videri 
Culmina : laeti omnes ramos viridantis Oliva* , 

Quasque manu gestent , palmas a stirpe refringunt. 
Pra:cedit peditum late manus omnis : it ingens 
Pone equitum globus : in medio pnlcherrimus heros 
Haud acri provectus equo , phalerisque superbo 
Eminet: at sibi pauperiem ut placuisse beatam 
Admoneat socios , rex quadrupedantis Aselli 
Terga premit , vates quondam ut cecinere futurum. 
Nudus erat vertex : humeris demissa fluebat 
Ad talos vestis , quam festinaverat olim 
Ipsa parens , pueroque dedit gestare : nec illa est 
Ullo attrita usu, nulla comsumpta senecta. 

Taurea nudatis circundat tegmina plantis, 

Talis iter tendit , recipitque ad moenia gressum : 
Ante urbem pueri occurrunt , mixtaeque puellae 
Floribus , ac variis ornatae tempora sertis : 
Omnibus in manibus palmae, omnes carmina lacti 
Laeta canunt , tonsis et inumbrant ora coronis , 
Certa timque dei gaudent placida ora tueri. 

Tum demum portis urbem ingrediuntur apertis , 
Et propius regem , servatoremque salutant , 
Practenduntque manu thyrsos , oleasque coruscant 
Frondentes: superas ingens it clamor ad auras. 
Spargitur hic rumor subito , ac tota urbe vagatur. 
Consurgunt gentis primi : procul ecce per auras 
Pulveream cernunt tolli super aethera nubem , 
Ignari penitus rerum, causasque requirunt 
Tam subiti motus : quemnam tam multa sequantur 
Millia ductorem : quis tantus clamor ovantum. 

Ast illi, quibus est Diyi haud incognita fama, 

Occurrunt alacres regi , plausumque sequentes 
Ingeminant : quaque ingretlitur, passim ecce rubenti 
Insternunt ostro sola , barbaricisque tapetis , 
Intenduntque vias sertis , et floribus augent, 

Vix ingressus erat, cum densam respicit ecce 
In bivio turbam, clamoremque auribus haurit 
Ingentem , et secum admirans vestigia pressit. 

Vallis erat circum frondosis undique septa 
Collibus : in media riyis , atque imbiibus humor 
Collectus semper stabat , laticesque perennes , 

Quo solitae innuptae praedivitis urbis aquari , 

Et potum pariter pecudes compeJlere prisci 
Pastores , lymphaque gregem curare salubri, <^,.r 
Unde lacum fama est olim dixisse minores. 

Huc concursus erat certis de more diebus , 

Turbaque adibat inops variis exercita morbis. *y./ 

Namque videbatur magno quandoque moveri 
Cum soDitu , medio unda lacu , et perculsa repente 
Sublato ad cadum spumabant caerula fluctu. 

Sed vulgo subiti quae motus causa latebat. 

Impubes pueri tantum, innuptaeque puellae, 

Signa prius manifesta dabant , seseque canebant 
Cernere pennatum puerum fulgere per auras 
Undanti chlamyde , atque auro radiantibus alis. 
Delapsumque polo trauquilla impellere utraque 
Stagna manu , lateque yiam signare cadentem. 

Qualis stella , pater superum quam misit Olympo 
Aut nautis signum , aut populis in castra coactis , 
Praecipitat flammis longe , lateque qo ruscis ;* ^ 

Scintillans: corda ignaris mortalibgs horrent-.., . 

Ergo expectabant denso mi$eri agmine circum 
E coelo signum intenti , laticesque quietos 

• ^ Z i ^ \ 

Servabant oculis, atque omnes auribus auras, 
Auditum ad signum subito ut se primus in undas ^ 
Quisque daret , stagnoque sonanti immergeret artus. 
Quippe erat inde salus semper , non pluribus, uni t 
Qui subito impulsum prior exilisset in aequor. 

Sicut ubi vacui tendunt medio aequore campi 1 
Viribus , et rapido juvenes decernere cursu , 
Arrexere animos cuncti , signumque parati 
Expectant pulsat pavor intus pectora anhelus 
Omnibus, atque locum spondet sibi quisque priorem. 
Hos inter longo detentus brachia morbo , 
Brachiaque , et plantas , omnes et inutilis artus 
Ietrus erat , cui quondam et opes , et avita fuere 
Praedia opima , sed , ut juvenili e corpore morbum 
Pelleret , heu nimium mendaci credidit arti , 
Dumque vias omnes , medicaeque explorat opis vim. 
Pauperiem morbo adjecit miserandus iniquam , 
Ossibus ad vivum qui jam persederat imis. 

Iamque fere demum in luctu quater egerat annum 
Innumeris circunventus morbisque fameque : 

Quem postquam aspexit propius stellantis Olympi 
Rege satus, sic est ultro placido ore locutus. 

Infelix , quae te segnis mora detinet unum 
Servantem has frustra ripas , et tristibus undam 
Praesentem morbis , alii cum scilicet omnes 
Protinus hinc abeant laeti , oblitique laborum 
Accipiant solitas reparato in corpore vires ? 

Ille sub haec , largoque genas simul imbre rigabat. 
Non hoc crimen aquae: non vis mihi fontis iniqua est: 
Verum ego dum motum opperior salientis aquai , 
Praecipites dant saltu alii se in stagna priores 
Ad sonitum : invalidis nequeo ipse insistere plantis , 

Nec me tunc opis externa* dignatur egentem 
In stagno quisquam ante alios mersare salubri. 

Talia narrantem placido deus ore tuetur , 

Atque ait : ipse tuis pedibus subsiste , valensque 
Carpe viam , nec cuncta undis debere necesse est. 

Vix ea : cum subito cernentibus omnibus ecce 
Erigitur, stratumpue humeris, mirabile visu, r 

Ipse suis referens pedes omnes passibus aequat , 

Atque suo solidae respondent robore vires. 

Sicut ubi in sylvis dum ramos colligit, anguem 
Frigore sopitum pastor , brumaque rigentem 
Frondibus implicuit , admovitque inscius igni : 

Nulla mora est, propius flammas vix pertulit, et jam 
Attolitque caput , jamque ignea lumina torquet , 
Perque domum serpens micat arduus ore trilingui. 
Parte alia ante fores templi , mediaque ministri 
Ingenti strepitu testudine dona sedentes 
Vendebant, quae plebs aeratae imponeret arae, 

Lanigeras pecudes, taurosque, paresque columbas, 

Voti ut quisque reus rerumque ut copia cuique. 

Quos simul atque heros ingressus vidit , et omnem 
Discursu , et clamore locum resonare profano , 

Haud tulit , et verbis graviter commotus acerbis 
Reppulit , intortum vibrans per terga flagellum , 
Verberaque insonuit, sacroque a limine abegit. 

Qualis ubi Arctois Boreas erupit ab antris , 

Aereos rapido perverrens turbine campos , 

It caelo ferus , et piceas toto aetbere nubes 
Insequitur: dant victa locum, et cava nubila cedunt. 
Sacra deo domus haec, iniquit , haec numinis aedes: v. 

Vos autem versam indignos scelerastis in usus. 
Sanguine respersum est aras , animaque litatum 

Hactenum antiquis concesso more Sacrorum : - 
Indultum satis, atque ovium iam caedis abunde est: 
Nunc pater omnipotens pecudum , volucrumque 
cruori >- , 

Parcere vos posthac jubet, ac fumantibus extis: 
Vos diversa manent mutatis orgia sacris : 

Discite justitiam tantum , puraque litate : , » 

Mente , deumque piis precibus placate volentem : 
Ili vestri ritus , ea deinde piacula sunto. 

Sic ait , et supplex demisso poplite ad aram ^ 
Cernuus arcana prece patiis numen adorat, ' 
Iamque sacerdotum primis exarserat ingens 
Tristi in corde dolor; flammaeque, iraeque coquebant : 
Nec novus hic primum furor, haec odia aspera sur- 
gunt : ^ , • 

Antiquae irarum caussae , antiquique dolores 
Haudquaquam exciderant animis, fixique manebant. > 
Non tamen hic ausi sunt illum surgere contra, ' 
Sed veriti ultricem plebem , turbamque sequentum, 
Excessere adytis nequicquam indigna minati : 
Quales cocte lupi stabulis cum forte reclusis 
Appetiere gregem : verum custodia pernox 
Obstitit , et canibus vocalibus inde revulsit ; * 

Olli ( dira fames stimulis agit intus ) abacti 
Cedunt r et montes nequicquam ululatibus implent.' 
Dum vero affatur genitorem Divus ad aram , 
Mirantes socii templum per singula lustrant , 
Suspectu molem vasto , artificumque laborem , 
Cautibus excisas centum , centum aere columnas T 
Omnes e solido , omnes, altis montibus aequas , 
Tignaque, et aeterna ex cedro laquearia, ahenoque 
Aeratas porro stridentes cardine portas, ’ • „ 

Sectilibusque minutatim sola levia saxis r 
Tum puro ex auro postes , mensasque metallo 'it' 
Ii simili , et fixos alta ad donaria currus 
Distinctos hebeno , et candenti elephanto. fp 
Quae dum cuncta legunt , perfectis ordine votis 
Improvisus adest , tacitusque supervenit heros 
Atque ait : Haec moles adeo haeo immania templa , 
Protinus ut vento radicitus eruta pinus i 
Versa repente dabunt labein, ingentemque ruinam, 
Et tibi digna tui Solyma instant praemia facti», i 
Quae vates ad te missos divinitns ausa es 
Tot ferro, petere , aut duris detrudere saxis. / 
Ipse tuos quoties, praesens ut vera monerem, 
Tentavi cives incassum cogere in unum t 
Seu cristata syos dispersa examina foetus 
Singultu volucris vocat , et plaudentibus alis ? 
Ferro excisa cades: jam jam labentia regna 
Protinus arma ruent tua, vindexque hauriet ignis , 
Et passim haec largo sudabit sanguine tellus. 
Nonne vides, jam ut nunc res procubet inolinata ? 
Et tibi jam votis non prosit nectere vota ? 

Longe alias pater omnipotens sacra transtulit oras: 
Longa alia vult ipse coli , et placarier urbe, 
Atque adeo huic alte depactus terminus • esto. 

Sic fatus monstrat miras in marmore formas , 
Argumentum ingens , senum monimenta dierum, 
Magna quibus magni compacta est machina mundi, 
Et veterum eventus , et prisca ex ordine avorum 
Facta , haud humanis opus enarrabile verbis, t 
Non illic hominum effigies , siimilacraque divum 
Arcanis sed cuncta notis , signumque notavit 
Obscuris manus artificis , non hactenus ulli 


Cognita , non potuere ipsi deprendere rates. 

Hic superum sator informem speculatus acerrum , 
Aeternam noctemque , indigestumque profundum ' 
Prima ridebatur moliri exordia rerum 

Ipse micans radiis , ac multa luce coruscus. 
Iamque videbatur fulva de nube creare 
Stelligeri convexa poli , terrasque , fretumque , 

Et lucem simul undivagam , mox unde micantes 
Et Solis radios , et coeli accenderet ignes. 

Ipsi jam denso crepitare examine circum 
Auctoremque , ducemque suum, plaususque sonare 
Aligeri fratres 6upera arce volatile vulgus , 

Lucis opus primae necdum tamen aethera ab imis 
Flammiferum terris , terras discreverat undis. 
Sed tantum confusa jacebat semina, rerum. 

Nec mora: vix coeli extuderat septemplicis orbem, 
Ordine cui vario rutilos affigeret ignes . 

Et jam cuncta novam incipiebant sumere formam 
Paulatim , coelumque sua compage teneri. 

Cernere erat sicca in medio tam mole relicta 
Litoribus curvis circum maria humida -fundi , 
Illisosque vadis spumare ad sidera fluctus. 
Nondum pontivagae curvabant ampla carinae 
Carbasa , nec liquido lentari in marmore remi , 
Lata sed innocui verrebant aequora Cauri. 

Ecce autem jam fagiferi capita ardua montes 
Attollunt, infraque jacent humiles convalles. 
Continuo tellus summittens Daedala germen 
•Flore renidescit , et frondes explicat arbos, 
lam videas viridi vestiri gramine campos , 
lam colles densis frondere cacumina sylvis , 
Ilicibusque » oleisque, et coniferis cyparissis. 

Nec mora : caeruleo flammis duo lumina coelo 
Incipiunt teneris primum lucescere rebus ^ 

•Et sibi , ceu mundi -vigiles statione vicissim 
Succedunt , certoque suum dant foedere lumen. - 
Nam Lucis -fons dimensum Sol ambit Olympum 
Ipse die , terrasque novo splendore colorat. 

Nocte suas vultu pallenti 6ervat in umbris^ 

Luna vices fundens auratis comibus ignem , 
Lucidaque exornant nocturnis a:thera gemmis 
Sidera , perpetuo circumlabentia motu. 

Tum bifidis passim verrebant marmora caudis 
Squamigerum mutae pecudes , pei^goque natabant. 
At pictae volucres librare per aera pennis 
Corpora , et inter se curvis decernere rostris. 

Nec procul hinc errant latos armenta pef agros» 
Lanigerique greges persultant pabula laeta , 

Iam latebras videas meditari dira ferarum 
Semina , iam longas per humum reptare chelydros. 
Desuper hortari clara de nube putares 
Ccelicol&m regem , laetasque expromere voces. 
Crescite ; propagate genus mea semina vestrum « 
Saeclaque perpetuis generatim jungite saeclis. 
Tandem nudus 4iomo emicuit tellure creatus» 
Quem superum sator affarique , et edicere leges 
Ore videbatur coram , ac praeponere regnis » 

Qui terras immortalis ditione teneret : 

Mansisset dictis , servasset foedera pacta, 

At campum arboribus juxta , ao viridantibus herbis 
Lucentem aspicias » stellantia floribus arva » 
Poma ubi caeruleo multum vigilata dracone ; 

In medio fons perspicuis argenteus undis 
Quattuor^ adversis volvens regionibus amnes, 

..." i 

Qui terree gremio infusi late arva rigarent. 

Atque hic cernere erat malesuadi fraude draconis 
Deceptum juvenem vetitos ex arbore foetus 
Gustare edicti immemorem , legisque severae. 

Et jam ( vix pomum infelix admoverat ori ) 
Poenituisse putes se frontibus involentem , 

Nec jam coelituum regis gravia ora ferentem. t 
Namque videbatur fulvae inter vellera nubis 
Horribili stiper impendens mortalibus ore 
Dura redarguere , et saevas indicere poenas 
Pro meritis , quas ille olim , quas omnis ab illo 
Progenies lueret lucis ventura sub auras. 4 
Interea conjux , quae capta libidine dira 
lura prior, legesque datas, ac ■ foedera solvit, 
Infelix fruticum frustra per densa latebat. 

At victor , factusque potens jam fraudis , aliena 
Effulget squama , teritique volumine serpens : 
Ter suporans stirpem , spirisque ingentibus ambit 
Tortilis , et motis insultat desuper alis 
Virgineo irridens deceptos improbus ore. 

Nec procul hinc ideo videas late infera circum. 
Regna , subobscuras sedes , lucemque malignam] 
Solis, ubi casti manes, animaeque piorum • 
Sedibus exclusae quondam debentis Olympi 
Unius ob scelus expectabant. ordine ioDgo. 

Stabant hic canf proceres , vittataque vatum 
Agmina , tendehantque manus ad sidera passas , 
Quos omnes humeris pater alte extantibus Abras 
Amplificam pandens chlamydem , portentaque late 
Bracilia subnixus „ dextra laevaque tegebat 
Orantes illos credas , superumqne parentent 
Supplicibus dictis affari, parceret jrap , 

Parceret unius noxa omnes perdere gentes. 
Substitit hic imo suspirans pectore Divus , 

Atque ait. En nostrum deposcunt ista laborem: 
In me nulla mora est: ego tantae debitus irae 
Morte mea eripiam bos tenebris , et claustra re- 
inngam. 

Quin /jea , quae subito paucis deprensa sequuntur, 
Sublegite infandum mihi portendentia letum. 
Omnibus hic pauci extinctis mortalibus ibant 
Inclusi ligno summas impune per undas. 

Ingens lativago fluitabat machina ponto , 

Et vix extabant immani corpore montes , 

Quos procul abruptus collisis nubibus ignis 
Ingeminans creber coelo rutilante petebat. 

Hic natum senior nudo Isacon ense petebat 
Infelix pater, exequitur dum tristia jussa. 
Aspiceres illum toto jam corpore niti 
Dextram attollentem nondum, respexerat , ct jam 
Nuntius ecce. aderat , coeli demissus ab arce , 
Jussa ferens primis contraria , victima juxta 
Pascebat pueri ignari pro caede parata , „ 

Candidus, et villis aries argenteus albis. 

Hinc fratrem invisum narrata ob somnia fratres 
Vendebant , misero mentiti dira parenti 
Funera discerptumque feris : pater ipse cruentam 
Versabat gnati tunicam , lacrymisque rigabat, u 
Hic etiam , Phariis dum cives ducit ab oris , 

Post longa exilia in patriam , promissaque yegna 
Legifer auxiliis fretus coelestibus heros. 

Orta lues populum errantem miseranda repente 
Serpentum afflatu leto dabat, atque jacebant 
Corpora tabifico passim morientia morsu. . » 

Torn. I. * a 

Dux vero in medio campi suspendit ahenum 
Ingenti e malo colubrum, stratosque jubebat 
Dirigere huc aciem intentos , lignumque tueri 
Quae miseris erat haud dubie via sola salutis. 
Parte alia rostro terebrans sibi viscera acuto 
Foeta avis implumas pascebat vulnere natos. 

Stant olli circum materno sanguine laeti , 

Et pectus certatim omnes rimantur apertum. 

His animadversis portis bipatentibus ibat 
Multa putans , necdum gradibus descenderat heros 
Omnibus , et magno jam longe urgente tumultu 
Ecce trahebatur passis per terga capillis 
Pallida longaevi conjux Susanna Manassei , 

Quoi pater egregiam forma , et florentibus annis 
Haud placidis taedis invitam , aegramqne jugerat. 
Namque fidem ob thalami foedatam ad justa vocabant 
Supplicia , ingenti juvenum spectante caterna. 

Et jam saxa manu pueri , vulgusque tenebant. 
Ipse sed antevolans prohibebat tela .sacerdos , 
Donec porticibus christum conspexit in amplis, 

Ad quem ubi concessit, miseramque ad limina traxit. 
Ingressus versare dolos : Haec prodidit , inquit , 
Conjugium, thalamique fidem deprensa fefellit. 
Sontem jura neci tali pro Crimine dedi 
Nostra jubent duris ( sed quae inclementia? ) saxis. 
Teque ideo vatum interpres mitissime adimus , 

Et tua quaenam sit sententia quaerimus omnes. 
Dixerat , atque animo jam spes pascebat inanes 
His captum, implicitumque putans sermonibus ho- 
stem. 

Praeclusos abitus , non effugia ulla relicta : 

Illam quippe neoi si solveret interceptam ; 

Miti animo miseratas , eum turba omnis in ipsum 
Saxaque et ultrices raptim converteret iras , 

Quod sanctas gentis leges everteret illex. 

Si vero. ad poenam jusset pro crimine duci, 

Sese odiis vulgi objiceret crudelis acerbis. 

Haec agitaris jam victorem se mente ferebat , 
Pectora laetitia multum tumefactus inani. 

Ac veluti in «somnis olim sibi visus arator , 

Dum terrae attrito suspendit vomere terga , 

Auri ingens pondus campo effodisse subacto, 
Gaudia vana fovet : cernet somno ille relictus 
Pauperiem ,* duros et adhuc sibi adesse labores , 
Somnia , fortunamque animo exeeratus inanem. 
Ipse viam deus invenit ( fallacia numen 
Nulla humana valet contra ) qua legibus illi 
Parceret, illaesis nempe, ut defixa tenebat 
9 Ora solo , tandem attollens , turbamque paratam 
Aspectans ait. Haud dubium , quin crimine letum 
Sit merita : id prisci quondam sanxere parentes. 
Ergo agite o vestrum quicunque est criminis expers, 
Saxa manu primus rapiat feriatque merentem. 
Equiserit tanto e numero, qui vulnera prima 
Dirigat ; et sceletis purum se proferat ultro? 

Sic memorans omnis servabat lumine pronus 
Obliquo , horrendumque tuens , iliumque paratus 
Inscripsisse solo , cui mens interrita nullum 
Esset ob admissum foede , securaque culpae. 
Stabat conspectu in medio tremebunda puella , 
Jam suffusa oculos mortis nigrore propinquae , 

Et positis terram genibus submissa petebat , 

!Non minus exanimata metu , quam in retia cerva 
Acta canum latratu , et longo exercita cursu , 

Cum jam consumpta; vires ^ cum se undique cinctam 
Hosto videt , mortemque instantem certa* moratur. 
His autem auditis responsis , omnibus ingens . 
Confestjm cecidit furor, et vis fracta quievit. 
Quispue suam tacite versant in pectore vitam, 

I nque vicem spectant sese , atque adversa tuentur, 
Nec quisquam tuiba in tanta se prodidit ultro. 
Saxa cadunt manibus furtim labentia , et omnes , * 
Qnisque sui, memores abeunt, templumque relinquunt, 
Ut vero deus aspexit vacua atria circum 
Linea detraxit pavitanti vincla puellae , 

Atque illam verbis monitam dimittit Umic^s. . 

1 melior , veterum famam jam extingue malorum. 
Talia dein socios fatur conversus ad ipsos: 

Hau durum genus: haud possunt desistere victi: 
Nil linquunt intentatura , nihil -prorsus inausum: 
Nempe ego punc festis fas contra , et jura diebus 
Affero opem invalidis , aegrosque in pristina recido. 
Nunc sontes , et sponte sua commissa fatentes 
Accipio , noxaque animos , et crimine solvo. 

Nunc socii fruges tractant, et vina prius ,'quam 
l)ent manibus lymphas , cum victu corpora curant. 
Nec dapibus parcunt , et quae in vos plurima jactant. 
Quinetiam me fraude petunt furta irrita adorti. 
Vel cum Romanis astu me opponere tentant 
Incautum , qua;runtque dolo , an fas pendere regi 
Per capita argentum , edicto quod quisque jubetur. 
Neq ^.aecos mea facta movent ingentia, quae non 
Humanis fierent opibus , non artibus ullis, 

Nec qua vi haac agitem spoliati lumine cernunt , 
Consiliisque audent supremi obstare pareqtis. 

Nec priscos tollo litus , legesve refigo. 

Quippe alia arcanis longe sententia dictis 
Indeprensa latet , longe altera sacra teguntur 
Nube sub obscura verborum. ut caetera mittam, 
Quid suis horretis vetitis imponere mensis 
Viscera ? non animis labem sublimibus affert 
Aut his, aut illis jejunia solvere rebus: 

Vobis intus obest mens ipsa , et dira cupido. 

Sed quoniam» gaudet coeno , immundaque palude 
Setigerum genus , et pecori huic innata libido est 
In sue adumbrantur Veneris mala gaudia foedae. 
Quinetiam, ut jussis animos coelestibus auctor 
Paulatim assuescens posset mollire colendo , 

Nec nulla inciperet sub relligione tenere i 
Indociles primum populos , obtusaque gentis 
Pectora , jussit oves jugulare, et sanguine terram 
Imbuere , immeritosque aris mactare juvencos : 
Quae tamen omnia erant , si cui mens alta vigebat, 
Venturae speculum mox relligiouis , et umbra. 

His actis, jam devexum cum vesper Olympum 
Clauderet , egrediens .malefida cessit ab uibe. 
Tum genitorem obitus affarier ante propinquos 
Exoptans , coramque arcanas promere voces , 
Ignaros socios Taburi ima in valle reliquit. 

Ipse autem ascensu superans capita ardua montis 
Constitit , aereae feriunt ubi sidera cedri. 
Addiderant comites se tantum ex omnibus illi 
Fidus Joannes cum fratre , Petrusque vocati. 
Stabant orantes taciti , pariterque supinas 
Tendebant sine voce manus , ac lumina coelo. 

Ipse autem his magno genitorem affatur amore : 

0 pater , en insons nunc dira ad funera pergo 
Progenies tua , nec tot ferre indigna recuso , 

Quando certa {ibi mens , atque 1 haec fixa voluntas, 

Et tanti mortale 'genus : nil demoror , adsum. 

Hos saltem , qui me .patiiaque , suisque relictis. 

Per varios casus laetissima corda sequuntur , i 

Aspice , et immeritos caecis averte peiiclis. 

Haud vereor, quod se his homines, gens impia passim 
Opponunt r nil facta hominum mortalia terrent. 

Ipsi etiam ( nihil hoc moveor ) moriantur ad unum,’ 

Aut potius saevo , si vis, tu fulmine perde 
Correptos igni ; et penitus res attere fractas 
Tu genitor , tanto finemque impone labori , 

Si tantae est genus humanum coelo addere molis, 
Saeclaque mutatis in pristina reddere rebus. 

Tantum oro ( scelus ) inferno summissa barathro 
Gens pestem meditata viris nil improba furtis / 

Olficiat: non infando praevertat amore 
Insidiis captos, nec corda improvida fallat, 

Dum scelera hortatur , nostrique oblivia suadet. 

Iam jam aderunt infandi hostes , armata dolis gens, 
icendum animos satiata, graves nondum ulta dolores. 
Hasfraudes, jamque has fraudes, artesque movebunt. 

Quas non mentiti simulato corpore formas , 

Ut capiant genus innocuum , veftantqne venenis 
Pestiferis? tu frange dolos, ferque irrita. in auras 
Cuncta pater : tandem victis edice quiescant. 

Sint , qui per terras gentes post funera nostra 
* Justitiam erudiant , ct religionis amorem ; 

Hanc veniam concede : id gnati cedat amori. 

Filius haec , genitor contra cui talia reddit. 

Nate patris virtus , nostrique simillima imago , 

Nulla tuis fraus ( solve metum) nullaeve nocebunt 
Insidiae , quas nunc regni molitur operti 

Arbiter : incepti frustra irritus omnia tentat. 

Induat in facies centum , centum ille figuras 

Ipse adero”, retegamque dolos , foecundaque fraudis 

Agmina disjiciam , et magna virtute resistam. 

Unus ertf tantum , cui mentem insania vertet , 

Infelix , jam nunc devoto pectore versat 

Infandum scelus , atque tui jam poenitet a egrum , 

Securn indignantem , tua quod praecepta sequutus 

Exuerit blandum vitae moctalis amorem , 

1 V 
Malueritque graves sub te tolerare labores 4 

Omnia quae mecum mundi ante exordia nosti. 

Hunc tamen indignum numero , coetuque piorum 

Addidimus memores vatum , qui talia quondam 

Praedixere , tuis exemplum insigne futurum. 

Evadent alii insidias meliora sequuti. 

Omnes te propter contempto lucis amore 

Haud mortem horrescent, pergentque in funera laeti, 

Innumeramque suo parient tibi sanguine gentem 

Projectu vitae , et mortis amore superbi. 

Efficiam coelo dignos post aspera tandem 

Funera , deserti magnum aetheris incrementum. 

Quos tu olim aspicies hac relligione nepotes 

Surgere nate tibi ? quam pectora certa videbis ? 

Tu modo tu perge, et coeptum decurre laborem. 

Hi quos cernis enim vix nunc tua jussa sequutos 

Indociles , fandi ignaros ( mora non erit ) altos 

Pectore concipient sensus , • doctoque verendas 

Ore canent leges afflati numine nostro , 

Et vastum in melius referent hortatibus orbem. 

Succedent aliis alii , sacrique nepotes 

Victores tua signa ferent trans ultima claustra 

Oceani latas undis cohibentia terras , 

t ****** my ■ • -i 

Clarescetque tuum passim per saecula nomen. 
Sponte sua invicti reges tibi sceptra, tibi arma 
Subjicient sua per terras , arasque sacrabunt. 
Atque adeo gravida imperiis Roma illa superba /• 
Appenninivagi quae propter Tybridis undam ■> 
Ingentes populo fraenat pulcherrima rerum , ■ 

Summittet fasces , et , quas regit, orbis habenas. 
Illic relligio , centum illic maxima templa, 
Centum arae tibi fumantes , centuinque ministri 
Quique viris late , atque ipsis det jura .sacerdos 
Regibus , et summo te im terris reddat honore. 
Siqua- tamen paulatim annis labentihus aetas 
Decolor inficiet inores , versisque nepotes 
Degeneres surgent studiis , per dura lahoresque 
Exercens lapsam revocabo in pristina gentem; 

Illa malis semper melior se tollet ad astra. 
Saepe solo velut eversam , excisamque videbis , 
Quam modo praedixi , populorum incursibus urbem. 
Verum quo magis illa «malis exercita , semper 
Altius hoc surgens celsum caput inseret astris , 
Mceniaque in melius semper recidiva reponet. \ i 
Nec nisi, subjecto passim sibi desinet orbe. 

Sic placitum : nostri sedes ea numinis esto, .z 
Haec ait , et natum dextra complexus inhaesit. 
Ecce autem subito rubra vibratus ab aethra ^ 
Cum sonitu fulgor micat et polus intonat ingens, l 
N am pater omnipotens manifestus ab aethere nubem 
. Ostendit radiis illustrem lucis , et igni. 1 
Omnia collucent late loca, turbine cHRisros 
Corripitur rapido , mediaque in nube refulsit. 
Verus et aspectu patuit deus , atque per auras 
Divinum toto spirivit vertice odorem 

Luminis aetherei specimen , genitoris imago. 

Nec secus emicuit roseo pulcherrimus ore 
Iasolita circum perfundens omnia luce, 

Quam cum mane recens lucis fons aureus ingens 
Lumine Sol coelum exoriens rigat omne profuso , 
Oceani in speculo longe resplendet imago , 

Et croceae effulgent aurata cacumina sylvae. 
Talem se sociis mirantibus* obtulit heros 
Amborum in medio vatum , quorum alter adivit 
Flammifero quondam invectus coeli ardua curru, 
Et tranavit equis insultans aeris auras : 

Isacidum Phariis genus alter duxit ab oris 
Dux profugum, legesque dedit, moremque sacrorum. 
Nec non coelicoluin propius tum maxima pandi 
Visa domus, coelique ingens apparuit aula. 

Tum genitor nubis fulgens candentis amictu 
Oscula libavit nato , et vox lapsa per auras. * 
Hic mea progenies : hic est mea magna voluptas: 
Uni huic mortales omnes parete volentes. 

Nec plura his : toto assonuit chorus omnis Olympo 
Coelestum cantu vario, plausumque dedere. 

Tum demum in faciem consuetam redditus heros 
Attonitos socios monstrisque t metuque sepulto» 
Excitat , atque hominis mortali apparuit ore. 

At Solymi trepidi rerum , et formidine caeci 
Nocte illam patrum primi, templique ministri 
Insomnem duxere : animis adeo addita cura 
Incubat, ac nullam attonitis dat dira quietem 
Omnibus ante oculos urbem ingredientis imago 
Laeta dei , festique manus impubis honores , ’ 
Iliiusque vident late increbrescere nomen. 

Fama volat , passimque canit miracula rerum. 
Quid faciant? magis, atque magis jam vera patescunt, 
Quae quondam prisci vates cecinere futura , 
Terras coelesti regem de stirpe manere , 

Cujus in adventu templum , Judaeaque tandem 
Regna ruant , Solymeque eversis desinat aris 
Antiquo de more sacros imponere honores. 

Ergo infracti animis omnes , terrore subacti , 
Tectis , quisque suo t septi , clausique manebant. 

Quales quae solitae florentia rura volantes 
Carpere apes , ubi saevit hyems, coelumque profusos 
Solvitur in nimbos , et aquosus regnat Orion , , y < 
Otia lenta terunt , clausisque alvearibus aegrae 
Cunctantur ; circumque fores , ac limina mussant. 
Tempus erat per membra qnies cum grata soporem 
Inigat , ac positis affert oblivia curis : 

Et jam noctipotens manus imo emissa barathro 
Horribiles visu formae furialibus omnem 
Coetibus obsederfe urbem : pars turribus instant : 
Pars apicem templi , et fastigia summa coi*onant : 
Caetera , perque vias legio , perque alta domorum 
Tecta volant, traclimque haerent per culmina tignis. 
Haud secus Italiam repetunt ubi vere tepenti 
Caerula aves longo fessae super aequora cursu , 
Quae prior occurrit tellus , hanc agmine denso 
Certatim arripiunt , procurvaque litora complent. 
Principio spargunt occultum in pectora virus , 

\ ipereamque viris animam , caecumque furorem 
Inspirant , odiumque animis , et crimina linquunt. 
Multi etiam in facies hominum vertuntur , et omnem 
Protinus incedunt variis rumoribus urbem: 
Irrepunt tectis alii , somnoque solutis 
Somnia dira ferunt varia sub imagine rerum , 
Atque hominum falsis simulacris pectora ludunt. 
Jamque hujus subeunt, jamque illius alta potentum 
Limina , et attonitos dictis hortantur ih hostem» 
Terrificantque animos facta , atque infecta canentes, 
CHRISTUM inferre faces , arisque instare bipenni 
Armatum aerata , atque adytis extrema minari , 

Et jam semusto in templo dominarier ignem. 

Quin ipsos templi mentiti veste ministros 

Singula tecta adeunt , patresque ad limina sacra , 
Conciliumque vocant : nigri dux agminis ipse . ) 

. Impulit aerisono stridentes cardine portas. 

Hinc atque hinc delubra petunt : concurritur ultro 
Undique : nec tenebris nox obstat euntibus atr*. * 

Non aliter captam si. rumor nuntiet urbem : 

Nocte dolis intempesta, atque latentibus armis 
Hostem inferre acies , et jam summa arce receptum, 
Culminibusque immissa voret fax atra penates t ‘ 

Plenis cuncta viis fervent , trepidbque tumultu J 
Huc atque buc itur , nec sat rationis eundi est. 
Praecedunt dirae facies , facibusque nefandis 
Sufficiunt lucem, et summo dant vertice lumen I 

Terrificas capitum quatientes undique flammas. 

Nec miseri tamen agnoscunt : furor omnibus intus 
Eripuit mentem , lapsumque in viscera virus. 

Nec minus 'interea bis seni ex agmine missi 
Bis senos christi ad socios , evertere si quem 
Possent , et furiis deceptum incendere iniquis. 

Illi autem pleni monitis ducis ( ante futura 
Praescius ista suis praedixerat omnia ) servant 
Invictos animos , inapertaque pectora fraudi , 

Quanquam hostis species sese transformet in omnes 
Nequicquam expertus , mentesque indagine captet. 

Unus non valuit sese bis subducere vinclis 
Iscarius pesti infandae devotus Judas , 

Lectorum procerum labes , et pestis Judas, • 

Hic se olim addiderat socium vestigia Divi 
Ingressus , patria ,• atque opibus , carisque relictis 
Incerta exilia , incertas quacunque paratus 
Ire vias , talique necem pro rege pacisci. 

At mox coeptorum piguit , durique laboris 
Paulatim pertaesum , animo tum yolyere secum - 

- ' * Digitized by Google 


Nocfcs atque dies tacitus , siqua potis arctis 
Legibus exolvi , et priscae se reddere vitae, 
Indignans longum., incassum cecidisse laborem. 

Hos abitus , jamque hos abitus , et furta parabat 
Impatiens operum , rebus non laetus egenis. 
Talibu^ undantem curis , animoque labantem 
Jampridem , nigrae reperit dux ipse cohortis 
Haud minus exultans animis , quam monte sub alto 
Cum procul aspexit tendentem in pascua cervum 
Getulus leo , quem siccis exercet hiantem 
Faucibus ex longo collecta insania edendi. ■ .• 

Ac prius in faciem Galileai versus Jorae , 

Ipsi qui fuerat conjunctus sanguine Judae , 
Insomnem aggreditur verbis : Tu nocte silenti 
Montibus in solis erras insane , potesque 
Ultro saeva pati sub nudo frigora coelo , 

Atque tibi alterius sub nutu degitur aetas , 

Dum sequeris ( quis te tantus furor incitat ? ) istum 
Elatumque animis , eversoremque sacrorum , 
Quem tantum illuvies adeunt tcterrima gentis 
Foeminei ccetus, et semiviri comitatus ? 

Primi omnes infensi odiis concordibus ardent , 
Sacrilegoque necem intentant : jamque ille furorem 
Vesanum expendet , cedet fiducia tanta. 

Non illi auxilio magnarum gloria rerum , 

Quas mentitur , erit: nil contra obtendere densa 
Nubila , nil solidas accingi proderit artes. 

Rumpe moras : eja instanti te surripe cladi. 

Sic ait , ardentemque odiis instigat acerbis. 

Tum mutata acri percussit pectora thyrso , 

Et subito nocti ablatus se immiscuit atrae. 

Hinc miserum invadens praecordia ad intima sese 


Ingerit , atque imis dirum implicat ossibus ignem. 
Olira, etiam in mentem veniunt, quaccunque sub illo 
Jussus dura tulit, quaecnnque exhausta pericla : 
Et piget , atque nefas polluto volvit amore , 
Immeritumque animo sedet hosti prodere regem.. 
Ah miser , ah male sane , deum non pector» sentis? 
Non oculis numen praesens, non auribus hauris? 
Quis te mutavit tantus furor ? aspice quo nunc 
Culmine praecipitas ,• quanam trahis arce ruinam. 
Nec qualis ‘sentis tibi menti insederit error. 

Quid struis ? aut quo te raptat tam dira cupido , 
Quae nunc te male habet : mentisque , et lucis 
egentem P ‘ ' ' • ' 

Quam Hunc amittis sortem', irreparabile donum, 
Optabunt seri post seacula mille nepotes. 

Atque adeo quae vota foves, quam mente secas spem 
Laetitia elatos animos inflatus inani , 

Omnia discerpent , rapientque per aera venti. 
Excute , dum licet , infamiam de pectore pestem , 
Quaeque imis te nunc est addita cura medullis. 
Iamque sacerdotes , totaque ex urbe senatus 
Secretam in templi sedem concesserat omnis. 

Ipse sacerdotum primus , cui tempora sacra 
Infula cingebat, Caiphas in sede sedebat 
Celsior aurata : inde alii longo oriline cives , 

Quos omnis circumsiliunt, acuuntque furorem 
Tartareae haud ulli visae sine corpore pestes* 
Nec mora, nec requies: sublapsae in pectora cunctis 
Eripiunt mentem , atque animis incendia miscent. 
Multi illi inter se vario sermone serabant 
Solliciti : vasto strepit ingens murmure templum. 
Sunt qui ipsum jubeant utcunque absumere chkistuis 

Seu vi , siv^ dolo, juvenemque invadere ferro, 

Qui rursum in lucem nuper revocatus ab umbris 
Venerat , et totam monstro concusserat urbem. 

Ast alii plebem metuunt , vulgique furorem , 
Namque sibi ingentes populos devinxerat heros , 
Hos meritis , illos divino affabilis ore. 

Hic Nicodemus erat pesti impenetrabilis unus 
Primores inter gentis non bitimus ipsos , 

Cui longe menti melior sententia , sed non 
Audebat dictis contra omnes tendere solus. 

Ille deo quondam sese inscius intulit hostem, 
Atque dolis frustra contra stetit : inde ubi numen 
Admonitus sensit , veluti de nocte profunda 
In lucem revocatus , ei se junxit amore , 

Clam tamen , infernae vitans odia aspera gentis. 
Tum vero illius de vita , et sanguine cerni 
Ut vidit , letumque insonti triste parari , * 

Non tulit ulterius latebras , haecque edidit ore - 
In medio : Non obscuram , non lucis egentem 
Rem ferimus , neque enim vereor jam vera profari 
Pro patria , quamvis milii sint extrema ferenda. 
Cernitis hunc ‘omnes manifesto' numine feni , 
Majoremque homine , et , nosmet-nisi fallimus ipsi, 
Vera dei patuit soboles , verus deus , ille 
Olim quem toties afflati numine vates 
Venturum cecinere , nefas quo triste piaret 
Commendans genus aeterno mortale parenti. 

Hoc liquet, hoc ultra non in discrimen agendum. 
Hujus ope innumeri, quos nox obscura premebat 
Luminibus captos , jucunda luce f ruuntur. 

Multi etiam voces obstructis auribus orti 
Accipiunt , redduntque : aegris quot reddita vemt 

Insperata salus , qui lenta aut membra trahebant 
Vjcta lue , aut subito correpti corpora morbo ? 
Tres etiam ( noctis ) obita jam a morte reduxit 
Elatos idfim in lucem : modo Lazarus omnem 
Perculit , et monstro ingenti permiscuit urbem. 
Pro laevas hominum mentes, pro pectora caeca! 
Non haec Poeqniis succis , non artibus ullis 
Confieri possunt : major deus intus agit rem , 
Majus numen inest quoties divina loquentem 
Incassum contra stetimus verbisque , dolisque 
Instructi ? quoties ausi vim tendere inermi 
Aut ferro , aut duris nequicquam perdere saxis ? 
Nube cava eripuit caput , ex oculisque recedens 
Aligerum se coelesti subito agmine sepsit. 

Et quisquam illius certum non numen adoret? 
Quid molimur adhuc? quid nobis deinde relictum? 
Quin potius , quando nobis demissus Olympo 
Auxilio venit , una omnes adeamus , ab ipso 
Suppliciter pacem oremus commissa fatentes. 
Talia perstabat repetens : violentia cunctis 
Gliscit ; et accensus semp'er per viscera sensus 
Conflatur magis, et saevos furor aggerat aestus, 
Paulatimque animi turgescunt tristibus iris.* 
Exarsere omnes : pestis latet intus , et omnem 
Erippit miseris lucem , victlsque veneno 
Pestifero nebulas offudit mentibus atras. 

Tum demum erumpit , quae cunctos ira coquebat. 
Infremuere omnes contra , gemitumque dedere. , 
Qualiter aere cavo dum sulfura pascitur atra 
Inclusus magis , atque magis furit acrior ignis , 
Moliturque fugam , nec se capit intus anhelans , 
Nulla sed angustis foribus via , nec potis extra 

Rumpere , materiam donec comprenderit omnem: 
Tum piceo disclusa volat glans ferrea fumo : 

Fit crepitus : credas rupto ruere aethere coelum : 
Jamque. illa et turres procul ecce stravit , et arces, 
Corpora, et arma Jacent, late et via facta per hostes, 
Haud illi secus accensi meliora monentem 
Excludunt adytis , atque extra moenia trudunt. 
Tum vero Caiphas v ubi facta silentia linguis . 

Sic ojsus , sibi quae sedeat sententia , pandit : 
Haud equidem moror, o cives, quod versus ad hostes 
Iste etiam infando captus perfugerit astu , 

Qui toties summa pro re , pro legibus olim 
Objecit patriis caput ultro , ipsumque pretnebat 
Obnitens contra nuper sermonibus hostem. 

Tanta est artificis pellacia , vis ea fandi , 

Ut quoscunque velit vertat superetque venenis. 
Scilicet hunc credam coelo divinitus actum > 
Nobis \enisse auxilio , qui se impius ortum 
Patre deo canit , ac leges abolere parentum 
Antiquas cupit , atque novos inducere ritus i , : 
Seque ultro excidio templi venisse fatetur , 

Quod nostri monitis olim coelestibus acti \ . 

Impensis tantorum operum struxere parentes. 

Quae novitas , aut relligio , qui denique mores ? 
Ille etiam, nequid sceleris sibi restet inausum , 
Sacrilegus sontes, et quorum crimina nota , 
Prosequitur venia haud veritus scelerata subire 
Limipa , nec festis parcit de more diebus. 

Ergo agite , atque illi insidias , letumque merenti 
Maturate viri : crescentem extinguite flammam , 
Ne mox subsiliat victrix ad tecta domorum . 
Degustetque trabes , perque; ardua culmina regnet. 



Subvertet solitis aliter totam artibus urbem 
Seditione potens, populos captabit , et omnem 
Subjiciet sibi prodigiis fallacibus oram, 

Hinc quae tot nobis annos tam prospera cessit 
Relligio , eversis actutum desinet aris. 

Tum metuo , ne Romulidae non talia passi , 
Quidquid adbuc juris superest , a gente reposcant: 
Et profu gos patria jubeant decedere terra. 

Unum -pro multis detur caput , unius omnes 
Expiet, ac tutos mors tanto in turbine praestet. 
Hoc habet, hacc melior superet sententia cives. 
Ilaec illi ob numen dona , hunc reddamus honorem. 
Talia fatus erat , furiis stimulantibus intus 
Experti , passimque senes eadem ore fremebaat. 
Omnibus idem animus : sed qua ratione , quibusve 
Id fieri occulte queat artibus , exquirebant. 

Cum subito ecce suis clam se furatus Judas 
Improvisus adest cunctis mirantibus , illuirv ;• 
Excipiunt trepidi spirantem immane , locantque 
Sede inter primos , farique hortantur , et ardent, 
Quid veniat , dubiis animis audire , silentque. 

Ille autem torquens huc flammea lumina, et illuc , 
Sic fatur. Scio vos Gallilaei facta furentis 
Formidare patres , patriae qui legibus affert 
Exitium : moliri ideo vos plurima cerno. 

Si mihi , quae posco, promittitis, omnia solus. 
Quae nunc vos frustra exercent, dispendia tollam: 
Ille manus faciam in vestras hodie incidat ultro. 
Dixerat .• argenti laeti pepigere talenta 
Ter dena, egregii pretium memorabile facti, 
Dimittuntque alacres , atque extra limina ducunt. 
Ille petit montes iteruin 1 sociosque revisit. 

Forte propinquabat genti solemnis , et orae 

Festa diefc , veterum*cum relligione parentum , 

Itnmunes operum ducunt septem otia soles , 

Perque domos ovium foetus epulantur , et acri 
Fermento parcunt jussi , properataque liba 
Expediunt , mensasque onerant agrestibus herbis , 
Laetitiae veteris memores : hac luce ferebant 
Aegyptum priscos olim coelestibns acto§ 

Prodigiis magna cum praeda exisse parentes 
Jngre$sos pede- iter salsas impune per undas. 

Ergo ingen3 tum sceptriferam concursus ad urbem 
Undique erat , populique omnes ad sacra fluebant. 

Non effusa tamen turba buc sine more ruebat , 

Verum quisque ducemque suum gentemque , tri- 
bumque 

Una ibant comitati etenim licet omnibus idem 
Sanguis , cognataque orti sint stirpe nepotes 
Omnes Isacidae , paribus sub legibus omnes, 

Scindit se tamen in bis senas una tribus gens , 

Atque Palaestinam late est diducta per omnem , 

Libera gens olim multa munita virum vi 
Florentesque urbes populis , opibusque vigentes. 

Tunc autem patriis de finibus exturbati 
Pene omnes aberant , et Caspia saxa colebant. 

Vix de bis senis tribus una intacta manebat , 

Alteraque , et patria sese tellure tenebant r . 

Beniamidum gens , a que ipso domus inclyta Juda , 

Ambae tunc etiam populis , opibusque vigentes. 

Tantum autem imperio adjectam ,ceu caetera passim 
Contuderat bello , et victricibus hauserat armis , 

Hanc quoque servitio partem Roma alta premebat? 

Sceptra urbi tantum , sublataque ademerat arma, 

Linquens sacra viris, ac leges victor avitas. 

Nunc tellus deserta jacet , tot clara fuere 
Moenia tot populis pariter cum fortibus urbes , 
Hae bello , hae validis quassatae viribus aevi. 
Usqtfeadeo saevas supertina pater arsit in iras 
Nimbipotens, natique necem non passus inultam est. 
Non tamen indecorem tantae solatia cladis 
Ipse sinam antiquam ( siiperent modo carmina ) 
terram. 

Ne penitus saeclis ohliviscentibus aetas 
Deleat extihctam pariter cum nomine gentem. \ . 
Regem illis supertim prosit regionibus ortum 
Vagisse , et coelo primum reptasse sub illo. 

Vos ideo aligeri cretus gens aetheris alti., 

Qui levibus magnum pedibus pulsatis Olympum , 
Nam vos saepe polo missi peregrasti? et oram , 

Et gentis crebri hospitio indulsistis amicae , 

Este duces mihi , dum tota regione vagantem , 
Raptat amor: longum vos mecum ferre per aevum 
Nomina , quae cecidere , juvet , deletaque gentis 
Oppida , et antiquas antiqui nominis arces. 

Post autem vestra sublatus ad aethera penna 
Carmine mortaleS oras , visusque relinquam. 

Vos me sublimi sistetis tramite vectum 
Avia per superum loca: me juvet alite curru 
Aurea nubifugo mulcentem sidera cantu 
Intactas primum ire vias mortalibus aegris , 

Et petere insolitam coeli alta $ rupe coronam. 
Haec olim audentem , ni deserat aetheris aura. 
Nunc mecuin populos percurrite templa petentes : * 
Non alias illuc aditum est majoribus unquam 
Et numero , et studiis nec tantum sacra petebant , 

Quantum avidos christi visendi traxerat ardor. 

Oi,ti autem a magno primi ingrediuntur Juda 
Per multos ductum reges genus: haec tribus usque 
Et numero , et virtute caput super extulit omnes. 
Tantum alias superans, quantum leo cuncta ferarum 
Semina inexhaustis animis , et viribus anteit, 
Litorea innumeri Gaza venere , Sabeque ; 

Engada deseruere , racemiferosque recessus , 

Urbis Adulaeae sedes, humileinque Rapliean i 
Hic Lyde, atque Selis, ventosaque Jaiunia, et Hippa, 
Ascalo , Azotique arces ; Acharonque , Sochonque, • 
Quaeque fluentisonis Jope perfunditur undis , 
Projectae rupes , pontoque minantia saxa. 

Parte alia antiquam' cives liqnere Damascum # 
Piimus ubi ( ut perhibent ) limo felice creatus 
Natus homo est , coelique novas erupit in auras. 
Deseriturgue Emanus , Nepseque exhausta silescit , 
Quaesivitque suos Aegypti proxima regnis . 
Anthedon , natique dei cunabula Bethle, 

Tum deserta silent et Galgala , Bessuraque omnis , 
Arvaque qua Marethon, qua proxima nubibus Erme, 
Qua Sigoris mirata nurum , dum incendia versa 
Respicit humanos servasse in mariQore vultus , 
Concretique salis subitum traxisse rigorem , 

Qua calet Asphaltis flammis infamibus unda , 
Ingentesque palus ad coelum exaestuat aestus 
Aera contristans graveolenti sulfuris aura. 
Quondam hic laeta seges, riguisque rosaria campis, 
Hunc stat ager dumis, obductaque sentibus arva , 
Crimen amor male .suade tuum , vim tendere 
adorti 

Infandam indigenae pueris coelestibus olim 

Divina capti facie , et florentibus annis 
Fecissentque, fuga nisi se illi ad sidera lapsi . 
Remigio nixos rapuissent praepetis alae. 

Non tulit altitonans pater, atque ultricibus omnem 
Involvit flammis tractum , immersitque profundb. 
Squalet adhuc cinere , et putri late ora favilla. 
Infoecunda ideo terra , et sine frugibus agri , 
Difficilesque aditus , et inaccessi secessus. 

Illic, ut fama est, nitidum florem educat arbos, 
Quem cupiunt juvenes , cupiunt decerpse puellae. 
At simul atque gravi perflante evanuit austro , 
Succedunt poma hirsutis asperrima barbis , 

Quae nulli juvenes, nullae cupiere puellae. 

Haec tamen aspectu solida , et sincera putares. 
Foeda Sed illuvies intus , subitoque fatiscunt 
Ad tactum cinefacta , hominum nihil usibus apta. 
Pallida item flavis cum vix seges albet aristis - 
Di^a immaturas messes interficit aura. 

Protinus hinc subeunt populi Symeone creati , 
QuiSaroen, Molodamque viri , Sicelechidaque oram 
Felicem frugdm , laetosque uligine campos , 

Qui Sipabota colunt , Asanesque biverticis arces , 
Quique Atharin quondam generosos palmite colles, 
Remmona qui , cultisque erectam in collibus Ain 
Et quos thurilegae pascunt centum oppida Idumes, 
Ruraque odoriferas Arabum vergentia' ad oras. 
Ecce autem Isachari magno clamore nepotes 
Ingressi delubra petunt , aramque salutant : 

Gens victu facilis , Contentaque finibus arctis. 

Hic adsunt , quos Hermonius sub rertice pascit # 
Hermonius generator apum , generator equorum. 
Qui Taburi capita alta tenent , quibus ardua rupes 

Carmeli domus : haec rapido gens turhine quondam 
Subiatum vatem coeli per aperta repente 
Vidit flammifero ferri super aethera curru. 
Senscna quos misit , quos Hennada , quosialit Affra 
Nobilis , in summis sitientes rupibus urbes* 

Qui Senum, et Reboten liquere , Remethiaque arva 
Vitibus, et variis intersita lilora pomis. 

At taciti incedunt gens Dani e sanguine creti 
Dejectique oculos , dejectique ora pej- urbem 
Templa petunt, qualis, cum frigora prima lacessunt 
Autumnum , necdum ramis decussit honorem 
Bruma suum , coluber latebras meditatur , iterque 
Fert tacitum lapsu repens per saxa quieto , 
Sibilaque ora premit, neque caudae surrigit orbes. 
Iamque viros tristes credas , quod sanguine ab illo 
Praedixere ducem fore pleni numine vates , 

Qui genus humanum christi sub imagine falsa 
Terreat, atque hominum vitas, et crimina quaerat, 
Deterior fas , atque nefas ubi verterit aetas , 

Et rebus feret exitium mortalibus ignis. 

Protinus at multis aderit cum millibus ultor 
Vera dei soboles , verus datus arbiter orbi. 
Illum nequicquam pugnantem , et vana moventem 
Turbine corripiens terrae ima in viscera trudet» 
Insequitur juvenum nimbus , genus Asere ductum; 
Spicea queis capita obnubit de more corona 
Omnibus , et nexae ludunt per tempora aristae. 
Hi Betacumque , Hosmamque xerunt : his Aphega 
sedes : 

Illos Ama dedit: illos misere Robaeae. 

Non numero Arctipus Labanae , non Aziba cessit. 
Hos juxta seram in noctem soliti urere myrtos 

Litoreas ponti gens accola Zabulones 

Dona ferunt: pars Ieptaphiles ab sede profecfi : 

Pars Iedaba venere : Canam liquere modo atra 
Miratam puras, in vina rubescere lymphas. 

Hos Nazara tulit, tulit illos ardua Sembros , 

Quaeque modo aerias iterum venisse sub auras 
Vidit morte obita puerum Galilaeia Nais , 

Millia multa tulit, totidemque uberrima Dotha , 
Aque suis F^alole , Cathetiaque alta relicta est. 

At quis Nephthalidum numeraverit oppida , et arces 
Innumeras * quas et Cedar, quas , et sacer altis 
Fert humeris Libanus coeli confinibus aequus. 

Qui celsam Nasona habitant, qui Nephtbalis urbem , 
Gens oris , fanilique potens foecundaque veri 
Nascentem gemino Iordanem fonte salutat. 

Omnis iit Galilaea : omnis Samarea penates 
Deseruit studio gens tantum accita videndi. 

Saepe hac rege satus superum tellure moratus 
Sponte deum se detexit , miracula rerum 
Asseda nunc etiam meminit , meminere Caperna, 

Et , vetus amisit quae nomen , Graja Sebaste. 

It Betholc , cductaque ad sidera Bessais arce , 

-Et quos piscosis Gennesara proluit undis, 

I^vigenae vero sacrum genus omnibus ibant 
Immixti , neque enim propria his regio ulla colenda 
Sorte data est , sed diyersas dux legifer olim 
Huc illuc oras aeque est partitus in omnes , 
Praifecitque sacros aris , proque ubere glebae 
Et jugulare dedit pecudes , atque exta cremare. 

At non contentus regnis , sccptiisque , Menasseus, 
Sortitus quae trans fluvium sibi junxerat ampla. 
Protulit imperium, qua Nepheca , IJersaque surgunt 

Venatrix , pecorumque altrix , et Dora ferarum. 
Olli etiam parent Tenachos , nemorosaque Iebla , 
Et Magedos nulli populis , opibusque secunda. 
Quasque rigat Taphua claris argenteus undis , 

Ver ubi perpetuum , scatebrisque recentia prata. 
Succedunt qui trans Iordanis flumen opima 
Arva serunt, tribus ipso etiam deducta Manasseo. 
Nec non Gade sati , nec non Rubene creati 
Belligero , fratrum cunctorum maximus aevo 
Qui fuit, una omnes urbem ingrediuntur, ut olim 
Unam etiam sedem optarunt trans flumen eandem, 
Indigenis quondam regnata gigantibus arva. 
Argobiae qui nira colunt, Basanidaque oram,. 
Qui saltus Galadina tuos , Ogique subactas 
Sexaginta urbes, Galaticaque oppida, Iabin , 

Et Sebamam , Balmenque , Ramotba , Golamque , 
Nabenque , 

Edrenque , Selcamque , et semirutam Cariathen. 
Haec tunc nomina , nunc alio sunt nomine terrae. 
Tum qui Cedriferae pascunt asperrima Aiimnes , 
Omnes fronde caput tecti , omnes. terga veruti. 
Qui Bosorim, Rabathenque tenent, qui Gaulida , et 
omnem 

Fortibus exercent tauris Batbaltidos oram , 

Et quos humectat praeceps de montibus Arnos. 
Nec vos transierim , qui prata feracis Abillae , 
Quique Eleale viri metitis , viridemque Aserota , 
Seoniamque Esebon saxis horrentia regna , 
Desertasque Cades, quis Phasga babet arduus, et quas 
Hinc atque hinc Hermus praeruptas substinet urbes. 
Quas Abaris , cujus nimboso e vertice quondam 
Pastores admirati videre morantem- 
Tom. I. 3 

Iordanem ingenti subsidere mole coacta 
Undarum, et cursu cedentia flumina retro, 

Dum domus Isacidum promissa capesseret arva. 
Postremi subeuut advecti e sede propinqua 
Beniamidae , data sorte quibus laetissima tellus ( 
Maxima ubi et Solyme totius regia gentis , 
Altaque Iarepbile , Luzaeque binominis arces , 
Quaeque modo quarta regem iam luce sepultum 
Bethane obstupuit revocari ad munera vitae , 

Et Tarela , et Samara , et lentisciferae Gabaothae, 
Gens infesta feris ; ideo exuviasque luporum 
Induti incedunt juvenes , canibusque fatigant , 
Quras sepire plagis juvat usque , et frangere sytvas. 
Atque adeo assiduo venatu mane recentes 
Convectant humeris praedas, quas vesper Olympum 
Claudit ubi , gaudent partiri , epulisque fruuntur, 
Atque inter sese per agros convivia curant. 

Hic adsunt , queis Maspha domus , quibus arduus 
Hemen 

Difficiles colles , ac scabra crepidine terga , 

Qui liquere Recen , celsasque Berothidos arces , 
Atque Sylum quondam gaudentem paupere templo. 
Qui longumque Helephon , Avinque , Amosamque , 
Selamque , 

Atque ululata Rbamae passim Racbellidos arva. 
Qui Gabeone domo , quique Hierichunte profecti. 
Indigenas est fama viae , assiduique meatus 
Oblitum vidisse diu considere Solem 
Imperio ducis, 'atque diem decedere serum. 

Hos inter facie egregia puer altior ibat , 

Qui prisco genus a Saulo , noraenque trahebat, 
Iam tum illuni vates uno omnes ore canebant ■ 

Praestanti clarum eloquio , factisque futurum. 
Quantis ille tamen mentem caligine pressus 
In nostros odiis primum, furiisque feretur? 
Omnipotens aderit pater , et se pectore toto 
Altius infundet juveni , excutietque furorem. 
Protinus afflatus divinitus aetheris aura 
Implebit terras monitis , latumque per orbem 
Mortalis meliora docens ad sacra vocabit , 

Nec letum horrescet pro relligione cruentum. 

Iam duodena tribus magnae successerat urbi ; 

Ipse etiam templo ut solitos inferret honores , 
Munere nec tali tam laeta luce careret , 

Affatur socios christus : Lux sacra propinquat , 
Omnis se dapibus festa domus apparat urbe. 
Ecquis erit vestrum , primus qui ad moenia tendat, 
Siquis forte opibus fessos invitet abundans , 

Nos quoque ut ante meos obitus, ac funus acerbum 
Solemnes epulas celebremus , et annua sacra ? 
Nec longe quaerendus : erit puer obvius ultro 
Urnam humero, lyraphasque ferens de fonte recentes 
Quo tendat gressus , aut quo sese ille receptet, 

, Observate , locumque acie capite usque sequendo: 
Limina vos eadem accipiant , tectumque subite. 
Tum dominum affati coram, liospitiumque rogantes 
Exiguam sacris sedem nostrum edite nomen. 
Tectum auratum , ingens , pictisque insigne tapetis 
Protinus ostendet , structas ibi ponite mensas : 

Ipse adero, atque eadem socios ad limina ducam. - 
Dixit : Ioannes mandata , Pctrusque facessunt , 

Et moesti magnae succedunt moenibus urbi». 

Ibant incerti , atque oculis procul omnia obibant. 
Cum puer urnam humero gestans , lymphamque re- 
centem • • 

Vicino veniens de fonte occurrit : eum usque 
Servantes gressum ferret quacumque sequuntur, 
Quasque subit , subeunt ipsi quoque protinus, aedes. 
Huc atavis clarusque Simon , et. prole beatus 
, Septena sese semper referebat ab agris, * ■ 

Siquando caris cum gnatis viseret urbem. 

Namque illum potius campis , rurique juvabat 
Degere , civilesque procul contemnere honores, 
Umbrae illi nemorum cordi , riviqne secantes 
Praedia, quae centum dives vertebat aratris, 
lam gravis argutasque fides , et carmina amabat 
Fluminis in ripis , aut fontem propter amoenum. 
Norat enim coeli numeros , mensusque , viasque. 
Saepe deo plenus porro ventura canebat. 

Agricolis , quid Sol , quid menstrua luna pararet : 
Sudique , pluviaeque docens praenuntia signa. 
Tum sacris intentam igitur concesserat urbem t 
Ut de more dies festos celebraret avito. 

Dumque alia famuli mensas , et dona pararent 
Parte domus , veterum facta ipse canebat avorum, 
Nunc citharae levibus digitis , nunc pectine eburno 
Percurrens molli attactu vocalia fila. <■ 
Praecipue a prima revocabat origine , quaenam 
Has ex more epulas , atque haec solemnia priscae 
Relligio intulerit genti, verum ecce canenti 
Improvisus adest Petrus, et sacra carmina rumpit: 
Rex ait est nobis , quo nusquam justior alter j* 
Aut pietate prior , christum omnes nomine dicunt. 
Is tua nos ultro supplex ad limina mittit. 

Exiguam sacris sedem, mensisque rogamus. ; 

His ille auditis , gavisus nomine tanto , 

Imperat haud haerens animo tectum omne recludi. 

Hinc hilares totis adolere penatibus ignes , 

Et pingui suffire Arabum jubet atria sylva, 
Interiusgue viros media in penetralia ducit. 

Inde locum ostendit mira testudine pictis 
Aulaeis circumvelatum , ostroque rubenti. 
Luxuriant sola strata , nitent argentea eburnis 
Fulcra torisque, scyphique, auroque e simplice lances, 
Et passim domus , argentoque auroque renidet : 
Atque haec deinde refert : Non hoc mihi nomen ad 
aures • ... 

Nunc primum venit: illius sed cognita fama 
Iampridem virtus , neque enim mihi cernere coram 
Fas fuit, aut vocem divinam hausisse loquentis. 
Adveniat: placidus tectis assuescat amicis. 

Vos hic expectate: viros, qui exacta reportent 
Omnia, dimittam, meaque illum ad limina ducant. 
Atque utinam libeat longum his in sedibus olli 
Degere, et hospitii dignetur iiomine tectum , 

Quod nostros juvet interdum memorare nepotes , 
Hospitibusque locum felicem ostendere seris. 
Interea adventu vestro intermissa sequamur 
Carmina , et antiquos patrum repetamus honores , 
Dum nigra roriferis nox terras abruat umbris. 

Sic ait , ac nervis socians concordibus ora 
Obloquitur numeris : quae concinit , ordine picta 
Cuncta putes, aut textilibus simulata figuris. • 
Nempe Paretoniis cantu deducit ab oris 
Isacidum genus , arrepta maris aequora virga 
Ut profugum dux findat, aquasque impune per altas 
Ut sjne navigiis ierint , pelagique profunda 
Sicco calcarint pede, namque induruit humor 
Aridus, et liquidas late, est via secta per undas. ^ 

A tergo tota ex Aegypto curribus hostes 
Quadrijugis vecti instabant fulgentibus armis. 
Iamque pios canit emenso pelago alta tenere 
Litora , litoreisque metu se condere sylvis. 

Nulla mora est : iterum telo tellure recussa 
Divino redeunt in se maria ecce refusa , 

Quae media ingenti dirimebat semita tractu. 

Inde hostes ruere , et salsis in fluctibus arma , 
Armaque, quadrupedesque,et corpora mersa virorum. 
Aspiceres magis , atque magis subsidere in undis 
Semper , et absumptos vel ut evanescere currus , 
Qui medii extabant , medios salis hauserat aestus. 
Addit , ut omnipotens rerum sator aethere ab ipso 
Paverit in vasta gentem regione locorum 
Errantem dape coelesti miseratus egenos. 

Cernere ibique putes epulas nivis instar ab aethra 
Defluere ad terram subitas , coetusque paratis 
Accinctos dapibus latis epularier arvis. 

Proinde etiam duras cautes pulsabat eadem 
Dux coelum aspectans virga , cum protinus amnis 
Prosilit , et dulcem saxa erupere liquorem : 

Atque hausere novis populi de fontibus undam , 
Quos sitis ex longo collecta urebat hiantes. 

Tum canit , ut primus Solymorum conditor arcis 
Dona laboratae frugisque , recensque reperti 
Pocula plena meri obtulerit campestribus aris , 
Cespite quas viridi , sectaque extruxerat orno. ■" 
Atque ea dum intentis hauribant auribus omnes , 
Haud rerum ignarus christus de montibus altis 
Cesserat, infensaeque iterum successerat urbit 
Et jam declivi cum Sol properaret Olympo 
Hospitis intravit sociis comitantibus aedes 

Regifico instructas luxu , dapibusque paratis 
Discubuere omnes , una inter dirus Judas 
Dissimulans sedet , et vultu mentitur amorem, 
lamque heros puras fruges , properataque liba 
Accipiens , frangensque manu partitur in omnes. 
Inde mero implevit pateram , lymphaque recenti , 
Et laticis mixti dium sacravit honorem , 
Spumantemque dedit sociis : mox talia fatur : 
Corporis haec nostri , haec vera cruoris imago , 
Unus pro cunctis quem fundam sacra parenti 
Hostia , ut antiquae noxae contagia tollam. 

Vos ideo , quoties positas accedere mensas 
Contigerit , sacrasque dapes libamina jussa , 
Funeris his nostri moestum referetis honorem , 

Et nunquam istius abolescet gloria facti. 

Nec plura ex illo mox servavere minores 
Hunc semper ritum memores , arisque sacramus 
Sinceram Cererem , et dulcem de vite liquorem 
Pro veterum tauris , pecudum pro pinguibus extis. 
Ipse sacerdotum verbis eductus ab astris 
Frugibus insinuat sese regnator Olympi, 
Libaturque Dei sacrum cum sanguine corpus. 

In summos haec relligio successit honores. 

Ergo ubi pulsa fames sociis , sese ocyus heros 
Exuit insignem tunicam » et mantilibus albis 
Succinctus poscit flammis undantia ahena , 

Tum gelidam irrorans dextra, laevaque sonoris 
Pertentans labris ferventem temperat undam. 
Hinc genibus positis Petro reliquisque suorum , 
Plurima quamquam ille attonitus novitate recuset, 
Dat pedibus lymphas , et molli siccat amictu 
Accurvus , sociis linquens imitabile factum. ■ 

Mox gemitus imo ducens de pectore fatur : 

En mihi summa dies socii , quamquam ipse propin- 
quam 

Praadixi toties , nox illa advenit acerba. 

7 f 

Vos linquam, et moriens genitoris jussa capessam. 
Unus erit vestrum ( vix o vix credere tantum 
Fas scelus ) insidiis prodet qui me hostibus ultro. 
Haud me animi fallit : furias jam perfidus ille 
Concipit , insidiasque animo meditatur avaro. 

Id pietas mea magna , mei meruere labores. 

Non tamen ipse diu pulchrq laetabere facto , 
Quisquis eris : satius , si nunquam lucis amorem 
Gustasses , dulcis nec vitae limen inisses. 

At vos este pii , inque vicem ( quae exempla reliqui) / 
Inter nos aliis alii parete volentes , 

Submissisque animis fastus abolete superbos. 

Non Erebi in tanto cessabunt cardine dirae 
Vestra potestates' praevertere corda timore. 
Pervigiles quaeso jam custodite , proculque 
Consulite blc animos , atque illos promite sensus , 
Quos toties mihi polliciti , ne cedite pesti. 

Vos servate viri noctem non amplius unam , 
Extemplo turbati omnes , gemitumque dedere , 
Suspensi quem caecum adeo , furiisque subactnm 
Ore premens signet venturi praescius heros. 

Quem senior tali aggreditur sermone precando 
O coeli decus, in quemquam tam immane putandum est 
Posse scelus cadere ? quisnam foedissimus ille ? 
Faxo hodie nunquam nobis illudat inultis. 

Non adeo effugit cum sanguine vivida virtus , 
Pulsa annis t nec dextra mihi tam frigida languet. 
Sic ait , et pariter Yagina liberat ensem. 

Dux autem signis manifestis prodidit hostem : 

Sed cunctis mentem eripuit , voluitque latere , 
Donec res perfecta : dehinc haec edidit ore : 
Immo omni ex numero mihi nemo hac nocte suprema 
Vestrum non infidus erit , solusque relinquar. 

Tu quoque , magnanimo cui nunc ea copia fandi 
Sub tecto , atque amplis tendis super aethera dictis 
Omnes irritans ventos , omnesque procellas , 

Hinc atque hinc circumfusos ubi videris hostes 
Me capto , quaeres latebras , jaciesque salutem 
Mendaci in lingua , pedihusque fugacibus acer. 
Atque ubi curriculo mediam nox humida metam 
Attigerit , ter me tibi notum ille ipse negabis 
Futilis , incutietque metus tibi foemina inermis. 
Dixerat: ille animi robur magis usque , magisque 
Spondebat , turpique metu impenetrabile pectus. 
Foeda alios servet fuga : nec tu me ante timoris 
Argue , quam terga urgenti dare videris hosti. 
Quo te cumque feres , adero : sequar ultima tecum: 
Nulla tuis poterit me vis abjungere rebus. 

His deus exactis mensas , urbemque reliquit , 

Et se cum sociis pura sub nocte virentes ' 
Transtulit in colles olea , et loca sola petivit , 
Atque omnes secum jussit vigilare : sed illi 
Assiduis noctisque , dieque laboribus hausti 
Haud poterant invictum oculis defendere somnum , 
Et gelidi in summo recubantes aequore saxi 
Infusum toto proflabant ore soporem. 

Interea curis confectus tristibus heros, 

Coelesti velut oblitus se semine cretum , , 
Indignos animo eventus , indigna labanti 

Supplicia , atque genus leti versabat acerbum, 

Horrebatque , id enim matris de corpore traxit , 

Ut quaecunque hominum mortalia pectora terrent r 
Ipse etiam haec eadem mortali- corde paveret. 

Mens immota tamen , virtusque invicta manebat. 

Ergo iterum, atque iterum genitorem affatus,et ambas 
Ad coelum tendens palmas hac voce rogabat : 
Omnipotens tali pater o me funere obire ? 

Me ne aliena malis tantis commissa piare ? 

Eripe me informi leto , et tua flecte severa 
Consilia in melius , durosque averte dolores. 

Si tamen id fixum sedet, atque haec certa tibi mens 
Nec generi humano gnati nisi morte sequestra 
Placaris : non fas orbrs me deesse saluti. 

Ibo ultro : crimen generis commune refellam. 

Dixerat, atque graves curas sub corde premehat 
Multa agitans : toto simul ibat corpore sudor 
Proruptus, simul et sanguis, vel sanguinis instar. 

Ecce autem effulgens subito dilapsus ab axe 
Stelligero pictis juxta puer astitit alis 
Dicta ferens patris , in tanto solatia rerum 
Turbine , mulcebatque aegrum , curasque levabat 
Abstergens toto fluidum de corpore rorem. 

Hortatur vero , scelerisque inventor Judas 
Composito interea vocat hostes , vertice ab alto , 
Seque ultro comitem, atque ducem venientibus offert. 
Ergo adsunt improvisi illum in vincla petentes. 
Longius aera micant trerflulai lumine lunae. 

Jam clypei resonant , jam ferri stridit acumen , 
Pinguiaque exuperant noctem funalia longo “ 

Ordine , raultifidaeque faces , quas unguine supra 
Obduxit manus „ et ferro inspicavit acuto. 

Fit strepitus : vasto circum mons uudique pulsu 

% 

Annorum sonat , atque Yirfim clamoribus omnis. 
Quos his nil trepidus compellans vocibus heros , 

Heus, inquit, jam state viri, quem quaeritis, adsum. 
Quo ferrum , flammaeque? palam conspectus in urbe 
Conventu cecini magno praecepta parentis : 

Cur non una omnes vos tunc tenuistis inermem ? 
Ista sub obscurum noctis cur agmina cerno ? 

Quod si me tamen ad mortem deposcitis armis 
Insontem , et vobis adeo obstat gloria nostra , 

Hos sinite illaesos, nihil bi meruere , nec ausi. 
Tantum dilecti comitis mandata facessunt. 

Unus ego vestras explebo deditus iras. 

Haec ait , et his se quaerentibus obtulit ultro. 

Illi autem ad vocem toties ( mirabile visu ) 
Procubuere , soloque ingentem fusa dedere 
Arma sonum , atque oculis subito nox plurima obor- 
ta est. 

Consurgunt tandem somno , vinoque gravatis 
Assimiles , haerentque obliti , donec Judas , <=. 

Qui nusquam somno noctu se straverat illa , 

Signa dedit manifesta , bostique objecit amicum. 
Namque pii scelus id praetexens nomine amoris 
Composuit sese , et ficto dedit oscula vultu. 

Ille dolum praesensit , et haec presso edidit ore : 
Haec vero meruit comitum fidissime noster 
Oscula amor? tanton’ scelere ulla ad praemia tendis? 
Haud equidem haectecum pepigi commercia quondam 
Vix ea fatus erat , cum circumfusa juventus 
Caeca ruit , densaque omnes indagine cingunt : 
Non aliter , quam conjectum cum in retia rara 
Cervum, aut fulmineis metuendum dentibus aprum* 
Pastorem circum saevit manus : ilicet hastas 

Cominus agglomerant certatim : ad sidera voces 
Undique eunt : reboant montes clamore propinqui. 
Sic juvenem obsessum longe fulgentibus armis 
S&va cohors premere , atque omnes imcumbere 
inermi. 

Hi prensare manu , hi stupea vincula collo 
Injicere , et nunc huc, nunc illuc ducere captum. 
Perfurit ante alios , et sese turbidus infert 
Malchus Idumaeis missus captivus ab oris : 

Nulli ferre manum , nulli contendere suetus. 

Non ea vis illi , non tanta in pectore virtus 
Verum, ut se Caiphae praestantem ostendat in armis, 
Cui datus haerebat famulus : nam tuta videbat 
Omnia , et audenti nullum hic obstare periclum : 
Audet , cedentemque ultro petit improbus hostem, 
Ventosam nequicquam acuens in jurgia linguam , 
Et vix ille suas tumefactus corde capit spes. 

Non tulit boc praeceps animi Petrus, arripit ensem , 
Et super incumbens inhonesto vulnere tempus 
Occupat, ac patulam dicto ocyus amputat aurem. 
Quod deus aspiciens subito dextramque tetendit. 
Decisa mque ab humo madido cum pulvere partem 
Sustulit, applicuitque manu medica, unde resecta est, 
Affixitque ioco : nullo haesit fixa dolore , 

Ulla nec apparent vestigia vulneris usquam. 

Mox socium increpitans vim dextra arcere volentem 
Condere tela jubet , vetito neque fidere ferro. 

Ni faciat , senior nequicquam magna locuto 
Strictum ardens illi per costas exigat ensem. 

Non istis opibus , non istis nitimur , inquit , 
Viribus , est genitor , qui me si funere acerbo 
Eripere , et fuso nati sine sanguine vellet 

Placari generi humano , centum agmina posset 
Ccelicolum , mihi centum acies submittere ab arce 
Siderea , infensum qui coetum hunc ense trucident. 
Militiamne adeo superum , pugnataque bella , 

Atque potestates varias , et nomina nescis ? 

_ r 

JVunc sine me imperiis magni pavere parentis , 

Quae me sola premunt: hominum nil demoror arma. 
Talibus auditis senior vix desinit irae 
Invitus : veluti aspexit si forte Magistri 
Assuetum imperiis cervum media urbe Molossus, j - 
Silvestrem ratus insequitur , vix voce coercet 
Venator rabida instantem cervicibus ore. 

Ergo sponte sua victum , nec viribus usum 
Corripiunt cuncti ( heu species indigna ) trahuntque 
Invalidum , et dictis lapsantem immitibus urgent. 
Haec pater omnipotens superum regnator Olympo 
Tam lentus cernis , nec caelo tartara misces? 
Eequando horrificum dextra jaculabere fulmen , 

S i nunc immoto facies innubila mundo est ? ^ 

Foedere jam rupto rerum confusa laborent. 

Atque repente elementa ruant , ruat arduus aether. 

Cur tua dextra vacat ? cur non face terra trisulca 
Jam fumat ? quos flamma vorax servatur in usus? 
Non genus humanum , non tanti regia coeli 
Alitibus supplenda choris , non aur.ea gens , quae 
Mox hinc se tollet pietate insignis ad astra. 

Ne nostri tanto te cura incendat amore , 
lactari ut tali patiaris turbine natum 
Unigenam, desertum, inopem, atque extrema feren- ' 
tem. 

Diffugere metu comites , sylvisque teguntur. , 
Spumiferi ut suis adventu , saevique leonis 

Semianimes : pasaim insequitur ferus hostis euntes. 
Aspiceres hunc jam captum , jam veste relicta 
Elapsum manibus rapido petere ardua cursu : 
Illum speluncas , et sicubi , operta subire 
Per sylvam loca , saxorumque in fornice condi. 
Nec mora , nec requies, cursu nemora avia fervent. 
Et vasto intonsi colles clamore resultant : 

Iamque sacerdotis summi tecta ampla subibant : 
Protinus huc tota passim concurritur urbe: 
Primores adsunt procerum , poenasque reposcunt 
Uni infensi omnes , atque illum torva tuentes 
Perterrent , vinctumque minis crudelibus urgent. 
Tum gentis ptimus Caiphas ita denique fatur : 

Res hodie bene gesta viri : non artibus ullis 
Infandum evasit caput : illi nulla supersunt 
Effugia: instaurandi animi , et quod restat agendum. 
Nunc est illa dies qua gloria maxima sese 
Ostendit nobis : sed opus properantibus astu. 
Accipite , et linguis omnes , animisque favete. 
Nulli fas nostrum quemquam demittere mo(ti: 
Romani ducis arbitrio stat quisque , caditve : 
Quaeramus leti causas , et crimina primum , 

Inde ducem instructi verbis adeamus , ut ipse 
Audiat , et morti indefensum destinet hostem. 

Sic ait: hinc captum -alloquitur : Tu ne ille supremi 
Vera dei soboles , verus deus , aethere ab alto 
Quem vates oriturum orbi cecinere priores ? 

Per patris obtestor numen , qui sidera fulcit , 

Fare age ; ne te dissimula quaerentibus ultra , 
Discussisque palam qui sis nunc nubibus ede , 

Ne te. divino ignari fraudemus honore. 

Dixerat: ille autem in medio defessus , inermis 

Conspectu paulum sustollens lumina fatur : 

Sum quod ais: quid me studio tentatis inani , 

Haec eadem toties scitati ? parcite tectis 
insidiis , victique dolis desistite tandem. 

Ipse palam fateor : nec jam mora longior obstat , ' 

Cum mihi sublimis cedat plaga lucida Olympi 
Regnanda : aetherea jam jam cernetis in aula 
Amplexum dextram patris omnipotentis, et inde 
Mox iterum terras petere aspicietis eundem 
Fulgentem clara in nebula, quem mille sequuti 
Coelicolae auratis impellent aethera pennis. 

V ix ea dicta , humeris sibi cum de more sacerdos 
Abscindens tunicam, inquit, Eget quid lucis adhuc res 
Indiciis tot clara? palam scelus ipse fatetur. 

Nonne deo quicunque audet se fingere natum 
Fas et jura jubent znulctari funere acerbo ? 

Tollite : ferte moras : Romani ad praesidis aedes 
Abripite hunc jubeo, meritasque reposcite poenas. 

Interea casu Petrus perculsus iniquo 
Prosequitur mcerens , longeque observat amicum. 

Jamque sub ingentis devenerat atria templi 
Tecta sacerdotis magni , solusque sedebat 
Tristis , inops animi ante fores nocturnus apertas. 

Olli serva , domus cui curae janua herilis , 

Id quod erat rata, Tune etiam fugis , inquit, et isti 
Junctus eras scelerum consors , ideoque per umbras 
Explorator ades , quando omnia nocte quiescunt ? 

Diriguit Petrus ad vocem formidine turpi , 

Oblitusque sui est ( quae vitae tanta cupido ? ) 

Nec jam scit subita turbatus imagine rerum 
Quid faciat, quo se vertat, quas advocet artes. 

Qualis ubi dulci virgo decepta sopore 

Parvula , quam mater campis ignara reliquit 
In solis abeunte die sub tecta revertens 
Confestim rupto circumtulit humida somno 
Lumina, nec comites, nec matrem conspicit usquam. 
Sed loca sola metu videt exanimata, viarumque 
Immemor, atque horrere nigra circum omnia nocte. 
Talis erat miser ille animo confusus , et haerens. 
At cari nomen tandem abjuravit amici , 

Pro quo sponte neci modo se devoverat ardens. 
Quin etiam , quo se tegeret , succedere tecto 
Hostili tulit , et famulis se immiscuit amehs. 

Nec latuit tamen , illum omnes inimica tueri 
Suspectum , et latebras verbis urgere foventem , 
Terque adeo objectum nomen , patriamque magistri 
Audierat, ficto ter dissimulaverat ore, 

'Cum matutino mediae jam noctis abactae 
Edebant cantu cristatae signa volucres , . 

Auroram in tectis solitae acri voce vocare. 

Tum monitus verborum, heros quae extrema canebat. 
Ingemuit , rupitque imo suspiria corde , i 
Et penitus duris tristi dolor ossibus arsit. 

Tum sese miser incusans, turpemque timorem, 
Erepsit furtim foribus , solusque per urbem 
Totam illam ingemuit somni sine munere noctem 
Menti caniciem demissam in pectora vellens. 

Quin illum hanc, perhibent, mox semper flesse sub 
horam 

Admissi memorem , dum vixit , eum aethera pandens 
Saepe oriens , solis saepe ater vesper in antris 
Invenit luctu indulgentem , eademque querentem 
Dum nulla admittit mcesto solatia amori. 

Deserti subeunt monita usque novissima regis, 

Ac se perculsum muliebri voce recursat. 

Et jam tempus erat , cum noncTum Aurora relato 
Orta die albentes coeli discriminat oras. 

Jamque Deum vinctis manibus post terga trahebant 
Praesidis ad sedem , quo crimina quaereret ipse , 
Quem penes arbitrium , et morti damnaret acerbae. 
Illo Judaeam frenabat tempore missus 
Caesaris imperio Tiberi Pilatus opimam 
Pontius insigni Romanus origine gentis , 

Quem furibunda manus trepido est aggressa tumultu 
Vociferans : Hunc dede neci: trabe fige merentem 
Infami auctorem scelerum, fraudumque potentem. 
II aec crebra ingeminant , densique ad limen inundant. 
Ille autem juvenis procero in corpore fixo? 
Intentusque oculos , intentusque ora tenebat. 

( Nondum illi dulcis Hos prorsum evanuit aevi) 
Insolitam speciam, insolitos miratur honores 
Oris, et expleri nequit : hunc e stirpe fatetur 
Aut divum, aut saltem magnorum e sanguine re- 
gum , 

Et sccum sortem capti miseratur iniquam , 
Jamque favet, tacitusque agitat, siqua potis illum 
Impune eripere , et ruptis exolvere vinclis. 

Quem sic alloquitur: Quae te commissa fatigant? 
Fare age , qui casus ? unde haec effusa repente 
Tempestas tibi ? nunc tantis scelera impia mersum 
Implicuere malis? an divum tristior ira? 

Unde domo ? quo te memoras e sanguine cretum? 
Aut quibus aspiras sceptris ? quae debita regna ? 
Christus ad haec paucis: Non huc ego criminis prgo 
Protrahor : haud turpi mihi mens obnoxia facto : 
Sed patris , immensi cceli cui regia paret , 

Jussa sequor : nec regna moror mortalia, quamvis 
Haud equidem clara me regum e stirpe negarim. 
Haec tantum , ille autem admirans decus oris honest i 
Nunc hoc , nunc alio sermone affatur , et omnem 
Explorat : sed responso non amplius heros 
Dignatur saevo curarum exercitus aestu. 

Tandem illum dux, ut turbam compescat acerbam, 
Servari jubet , atque domo interiore recondit. 

Fama volans jam finitimas impleverat urbes, 
Exceptum insidiis heroa, dolisque suorum: 
Obscurus tamen , atque incerto auctore vagari 
Rumor adhuc , necdum matris penetrarat ad aures , 
Cuncta licet nunquam illa animo secura timeret 
Praesago : nempe audierat , vatumque tremenda 
Terrebant monita , pro libertate piorum 
Natum sponte sua subiturum funus acerbum. 

Ast ubi Iosephus senior praesentit ( ei olim 
Alma parens fuerat superum concredita jussis ][ . 
Nazaren linquens Solymorum se intulit urbi. 

Vix introgressus videt omnia fervere multo 
Concursu populi sublustri nocte per umbras, 
Moeniaque ingenti misceri tota tumulti. . j * 
Ecce autem elapsus manibus , telisque cohoi^ 
Fidus Joannes pallenti tristior ore 

Occurrit: sed vix amens agnovit amicum , • 

Dum trepidat , casusquc animo ducis haeret acerbus. 
Cui senior : Heus siste gradum: quo te r&ipis? inquit: 
Quo res nostra loco ? sine te nunc 'vester ubi dux 
Patre deo satus? aut strepitus quis tantus in urbe? 
Hei mihi , non fallunt pavidam praesagia matrem. 
Sic ait : illum autem juvenis complexus , ct haerens 
Tantum fundebat lacryinas , gemitusque ciebat. 
Tandem pauca' refert: Nostra heu speS occidit omnis, 
Atque absumpta salus : dux foede carcere captus 
Clauditur : invidia primores urbis in illum 
Conspirant, .poenasque graves cum sanguine poscunt. 
Fidi omnes petiere fugam terrore subacti. 

Mater ubi est ? miseraene adeo jam nuncius aures 
Perculit? hic utinam tecum nunc afforet ipsa. 
Pontius aspiciens lacrymas , gemitusque parentis 
Forsitan indigni casus miseresceret ultro. 

Ire tamen libet , ac pacem , veniamque precari , 
Et populi invidiam , atque odium crudele profari. 
Sic metnorans gressum Syriae rectoris ad aedes 
Tendit : ei senior comitem se jungit , et ambo ' 
Incedunt pariter tristes ; ceu forte boves cum ‘j 
Agricola amisit pauper i quos hostis abegit 
Depopulatus agros , quaesitum protinus illos 
Longum iter ingreditur ; natorum maximus olli 
It comes ; hic illic saepe ambo ignota per arva , 
Siquos forte suis similes videre vagari , 

Subsistunt flentes , atque avia questibus implent. 
Haud illi secus , et jam ventum ad limina tecti j 
Quod regum quondam fuit antiquissima sedes <■ 
Cuiq#res incolumi regno Judaea maneret, a i 
Sed tum Romulides orae moderator habebat. . ; I 

Fervere cuncta vident strepitu „ patresque sub ipso 
Vestibulo aute fores dissensu tendere magno. 
Iamque sacerdotes paulatim cedere ab aula 
Romano velut infensos , ac dira minantes. 

His animum arrecti paulum lenire dolorem 
Incipiunt , rebusque aliquam sperare salutem : 
Atque ita Ioannes : Mihi se nonnulla aperit spes : 
Solve metum , atque virum pro nato affare, deique 
Dissimula sobolem , et causas innecte precandi. 
His dictis , pariter succedunt aedibus ambo , 

Atque ducem senior , qui re suspensus eadem 
His super in medio procerum consulta rogabat , 
Alloquitur genua amplexans , supplexque precatur: 
Optime Romulidum > quem clari rector Olympi 
Justitia voluit Syriam fi amare Superbam, 

Parce piis , saevumque hominum compesce furorem. 
Hinc ratio penitus sublata est ; vi geritur res. 

Illi ego sum genitor , quem primi gentis in unum 
Conjurant omnes , et ficto crimine terrent. 

Jamque tibi , ut scelere ante omnes immanior unus, 
Traditus , immeritas quo pendat sanguine poenas. 
IJlum autem virtus tantum , et benefacta per orbem 
His mersere malis , sua dum gens effera laudi 
Invidet eximiae , nec fert surgentis honorem. 
Talibus orabat : largo siipul imbre rigabant 
Ora senis Iachrymae : placido quem Pontius ore 
Accipit, atque ambos verbis solatur amicis ' , 
Depositumque senem molli locat ipse sedili : 

Atque hasc deinde refert; Ut vos hic tempore adestis 
Optati : nec enim forsan venisse pigebit ; 

Tu modo vera mihi scitanti edissere pauca 
Nunc pater haud veritus : £dei te credere fas est 

Omne meae : coelum et coeli vaga sidera testor , 
Sollicito mihi cura tui est nunc maxima nati , 
Quem tibi mente agito incolumem servare , furo* 
v remque , t *• • . ' • . 

Et rabiem , ut potui , compressi gentis iniquae. 
Fare age ( namque mihi haud nunc primum venit 
ad aures ) 

Quae fortuna viro, unde domo, quo sanguine cretus. 
Ede tuum , matrisque genus : non ille creatus 
Stirpe humili , mihi si verum mens augurat : ut se 
Incessu gerit? ut vultuque, et corpore toto est 
Humana major species? ut lumina honorum 
Plena ? ut regifici motus ? verba inde notavi, 

Nil mortale sonat : sensi illo in pectore numen : 
Aut, certe deus ille , aut non mortalibus ortus. 
Hiscite vos : nam me scitantem avertitur ipse , 

Et vix responso tacitus dignatur amicum , 
Comtemptorque illi est animus lucisque , meique, 
His dictis , senior paulisper substitit anceps , 

Se ne ultra tegeret quaerenti , an proderet illi 
Et Divi genus , et verum sine fraude parentem : 
Cum breviter comes admotus sic fatur ad aurem: 
Regia progenies , Nymphae dignate superbo 
Conjugio , quid adhuc haeres ? absiste vereri : 
Omnia sublatis aperi jam nubibus ultro. 

Pone metus, et rumpe moras: video -omnia tuta, 
Dixerat : ille igitur missa formidine coepit: 

Dicam equidem : nec dux tibi magna arcana silebo. 
Sed , quando genus insedit cognoscere nostrum , 

Id primum , neque te suspensum ambage tenebo : 
Quamvis res inopes opera ad fabrilia versum 
Exercent , tamen est mihi regum a stirpe propago, 
Admotumque genus superis , clarique parentes. 

Principio innumerae pater Abras gentis , et auctor 
Maximus ille tuas non , ut reor , effugit aures , 

Qui generi legesque tulit , moremque sacrorum. 
Isacon hic dedit : Isacides Iacobus ab illo , 

Bis senos qui mox proceres genuit , quibus omnis 
Nostra domos in bis senas gens secta, tribusque est. 
Hos inter pietate olim quam major Judas , 

Tam sese sobole egregia super extulit omnes, 
Judaeamque suo dixit de nomine terram. 

Hinc ( licet in medio series longissima patrum ) 
Davides ortus , regum pater , unde meorum 
Per bis septem exit genus actum ab origine reges. 
Verum longe aliud juveni genus : ille parentes 
Qnamvis mortales mortalibus editus oris 
Dignatur , tamen est Divo coelestis origo , 

Estque Deo genitore satus , gaudetque parente , 

Cui mare velivolum , cui tellus paret , et aether. 
Illum autem aereas in luminis edidit auras 
Nunquam mixta viro mulier , fcetaeque remansit . 
Virginitas , olim ut vates cecinere futurum. 

Nam pater omnipotens foecunda desuper aura 
Afflatam implevit : tumuit divinitus alvus. 

Quod vero genitor vulgo sum creditus ipse , 

Haud ita res, mihique alma parens accredita tantum 
Quicum animi posset curas , dujumquo laborem 
Partiri : mox me famae , niveoque pudori 
Permetuens , eadem dignata est nomine veri 
Conjugis immeritum , nec tali munere dignum. 
Haec erat ( ut revocans rem cunctam ab origine 
pandam ) 

Judaeas inter virgo pulcherrima nymphas , 

Centum optata procis ( Mariam dixere ) parentum 
Unica progenies , urbe edita Nazaraea, 

Ipsa autem aeterno prae virginitatis amore 

Oderat et thalamos t et se sacraverat aris. 

Anna tamen grandaeva parens haud nescia vatura, 
Plenaque venturi e gnata paaeviderat olim 
Egregiam factis sobolem , regemque futurum , 
Qui populos magnos magna ditione teneret. 

Id coelo fixum esse , pios id prodere vates. 

Saepe illam in somnis monuit vox missa per auras 
Iungere connubio natam generosque vocare, 
lamque erat apta viro, jam nubilis hactenus autem 
Distulerant superum monitis parere parentes , 

Cum media ecce iterum sublimes luce per auras 
Vox audita : Viro properate o jungere natam : 

Nec generi longe optandi •• de sanguine vestro " 
Quaerantur de more : omnis mora segnis abesto. 
Continuo parvam vulgatur fama per urbem t 
Tum consanguinei pulchrae spe conjugis omnes 
Conveniunt juvenes : complentur virginis aedes. 

• Ipse etiam patri consanguinitate propinquus 
Accessi quamvis aevi maturus , ut ipsi 
Aequaevo natae ob tbalamos gratarer amico. 
Stabant innumeri forma, atque aetatibus aequis 
Florentes , coelum cui munera tanta pararet 
Incerti , et sortem sibi quisque optabat amicam. 
Dum spes ambiguae , dum turba ignara futuri , 

In secreta domus omnes evasimus altae 
Tecta , ubi Ioachides numen placare solebat 
Virginis ore pater : fuit ara veterrima , nostrae 
Quam gentis primi posuere , metuque sacratam 
Ter centum totos atavi coluere per annos. 

Hanc humiles circum , et prostrati fundimur omnes 
Orantes pacelu superos , superiuuque parentem , 

Det signum coelo placidus quem poscat ab alto. 

In medio astabat lacrymans pulcherrima virgo 
Flaventes effusa comas , demissaque largo 
Rorantes oculos fletu : pudor ora pererrans 
Cana rosis veluti miscebat lilia rubris. 

Qualis, virgineos ubi lavit in aequora vultus, 
Luna recens , stellis late comitantibus , orta 
Ingreditur gracili coeli per caerula cornu , 

Talis erat virgo juvenum stipata corona 
Multa deum v-erbis testala , deique ministros 
Aligeros non sponte sua haec ad munera flecti. 
Hortatur pavidam pater , et lacrymantia tergit 
Lumina jussa docens superum , simul oscula libat. 
Ecce autem, ut praesens aderat quoque pronuba coetu 
In medio Anna parens subito correpta furore, 
Plena deo lota ( visu venerabile ) in a , de 
Bacchatur , tollitque ingentem coelo ululatum 
Unum in me conversa oculos , me fertur in unum 
Nil minus hoc ducentem animo , nil tale verentem, 
Corripiensque manu , solus tu posceris , inquit : 
Annuit hoc uni supeium tibi connubium rex. 
Obstupuere omnes : nec tunc ex agmine tanto 
Exortem quisquam seniori invidit honorem. 

Ispe aevi quod eram seris minus integer annis , 
Multa recusabam , multa huc venisse pigebat. 
Aequales aderant fidi , simul et renuentem. 
Hortari , atque animum mihi blandis addere dictis. 
Cedo igitur -victus , tandemque uxorius illam 
Accedo , et lacrymans lacrymantem ad limina duco. 
Et jam nox aderat stellis fulgentibus apta 
Suffundens umbras mundo nigrantibus alis : 
Secretis thalamis pariter succedimus ambo : 

Toni. I. 4 


y t • , 

Flebat sponsa : solum lacrymis juxta omne madebat, 
Ac vel uti , cum vere subest uberrimus humor 
Arboribus , lentae vitis si forte cacumen . 

Falce putans stirpem feriat male providus unca 
Agricola, immeritam, et violarit vulnere matrem. 
Ipse aderam , et dictis solabar mitibus aegram 
Virginis baud cupidus primum decerpere florem . 
Cum sic longa trahens suspiria pectore ab imo est 
Orsa loqui : Non relligio mihi vana suasit 
Et thalamos odisse et virginitatis amorem • • 
Aeternum colere : intus agit vis aetheris intus , 
Longaevam responsa licet contraria matrem 
Sollicitent , vatumque minae , sunt et mea contra 
Vatum jussa mihi , nulli succumbere labi * 

Nullis virgineam taedis submittere mqntem. 

Ante retro primos properet revolutus ad ortus 
Iordanis, sistantque suos vaga sidera cursus. 

ait, inque genas stillantes undique honestae 
r Ex oculis simul incipiunt turgescere gemmae. 

Nec mora, deinde mihi insinuans quatit ima repente 
Ossa timor : genua aegra labant : nox plurima oborta 
Ante oculos : ter sum conatus pauca profari , 

Ter frustrata sono lingua est , nec turba sequuta. 
Tum quoque vox audita: Toro, thalamisque paratis 
Parce : tamen concessa tibi connubia serva.- 
Exurgo, atque oculos jamdudum in virgine fixus 
Horrenda , tali sum tandem voce loquutus : 

Quis milii le virgo invito conjunxit Olympo ? 

Qui tantis ( non bos equidem quaesivi hymensos ) 
Immeritum implicuit monstiis ? haud talia quondam 
Praedixit puero genitor ludibria vates 

Iam senior vates idem , templique sacerdos. 

• . * 

r 

Ille quidem aut nullos thalamos, mihi nulla manere 
Connubia , aut certe clarttm fore me inde canebat. 
Veium age qua; menti surgat sententia pandam. 
Quandoquidem superi mihi te junxere , sed idem 
Absterrent monstris, licet, et mox -usque licebit 
Virgineum serves intacto corpore florem. 

Haud tamen ipse ausim injussus dissolvere sacri 
Connubii vincla ista: domo degemus eadem, 

Ipse tibi ut genitor , mihi tu ceu filia semper , 
Teque adeo casus jam nunc complector in omnes. 
Hoc tua relligio velit , hoc mea serior aetas. 
Annuit his, aliaque domus in parte puella 
Secubuit , mitto totam quae monstra per illam 
Sum passus, quam mira horrens insomnia noctem. 
Iamque dies pulsis tenebris invecta rubebat, 

Et face Sol rosea nigras disjecerat umbras,. 
Corripio e stratis artus , sponsamque reviso. 

Vix thalami impuleram bipatentis cardine portas 
Cum lux ecce oculis ingens offusa repente. 
Collucent summi radiis laquearia tecti , 
Collucentque trabes, visumque ardere cubile. 

Ipsa autem thaldmi in medio sedet aurea virgo 
Attonitae similis , nec enim me multa rogantem 
Dignatur : nihil illa meo sermone movetur. 
Tantum lixa oculos cado , palmasque tenebat 
Aut stellae similis , aut punicea; aurorae. 

O illa a solita quantum mutata figura ? 

Quantus bonos oculis, quantus decor additus ori? 
Haud aliter, quam cum simulacrum excidit acernum 
Artificis manus e sylvis in sede locandum 
Sacrata , quod plebs dehinc supplex omnis adoret. 
Si , postquam effigiem poliens trunco extudit arte. 

Extremum super imposito tlocus induat auro. 
Immotam penitus circumdat hicida nubes 
Solis inardescens radiis , stellaeque didentur 
Lucentes capiti circum aurea tempora pasci , 

Sub pedibusque deae lumen dare candida luna. 
Pertimui , et mira stupefactus imagine rerum 
Talia voce dabam : Pater his o me exue monstris 
Omnipotens : non haec superi sine numine vestro. 
Vestra htcc portenta , agnosco , raanifestaque signa. 
Aspirate animo placidi , dubiumque monete 
Quid sequar, aut quaenam vobis sententia constet. 
Tantum effatus eram : tandem pulcherrima virgo 
Ad sese redit , abrupto velut excita somno 
Suspirans , lacrymisque sinus liumectat obortis. 
Accedo , atque rogo nova per connubia supplex , 
Atque illum sterna) per virginitatis amorem, 
Unum quem niveo colit intemerata pudore , 
Admittat socium curarum , et magna recludat 
Rerum arcana , nihil metuens, mihique omnia credat. 
Illa sold vultum , atque oculos dejecta nitentes , 
Rore velut demissa caput rosa matutino , 
Cunctatur : demum incipiens sic om resolvit : 
Dicam equidem pater : haud patiar te nostra latere 
Gaudia : sed qua; nunc , aut unde exordia sumam. 
Nam quis narranti rerum miracula credat ■ 
Tantarum? per ego has lacrymas, quas eacut.t rn. 


Laetitia , obtestor. , qua: fabor , pectore condas ., 
Ne prius incipiant in vanum serpere vulgu# , 
Quam deus ipse aliis vulgaverit omnia sigms. 
Jam monitrix operum stellas aurora fugarat , 
Et Sol pallentes lustrabat lampade terras : 


Digitized by Google 



77 - 


Ipsa revolvebam vatum moramenta priorum 
Dicta animo recolens : sed prae tunc omnibus unum 
Forte mihi ante oculos ( neque enim sine numine 
certo 

Oblatum reor ) immotum , fixum ve manebat , 
Quod cuncti pariter super omnia prodixere 
AfFore , concubitu nullo cum regia virgo 
Impatiens , exorsque viri ( mirabile dictu ) 
Coelicolum regem sub luminis ederet auras , 

Cujus in adventu laetentur cuncta per orbem 
Protinus , et toto surgat gens aurea iAundo. 

Illam felicem tacite mecura ipsa vocabam , 

Quam pater omnipotens tanto cumularet honore, 
lamque dei matrem venerabar uvente futuram , 
Infantique deo , si forte his ille diebus , 

H is si forte oris nascatur , dona parabam. , ' 

Talia dum mecura eventus ignara voluto , 

Ecce mihi nova lux oculis oblata repente : 
Suspicio : liquidas sine nube remetior auras : 

( Mira loquar ) video medium discedere coelum , 
Pennatasquc acies populos felicis Olympi 
Exultare polo , superumque applaudere regi. 

Non obstant clausi postes , non aripete tectum 
Marmoreo circumseptum , video ignea coeli 
Sidera , sidereosque globos, superum aurea tecta , 
Tum mihi se puer ante oculos allapsus Olympo 
Ora deo propior radiantibus obtulit alis , 

Et placidus tendens candentia lilia dextra 
Me sic affat i , laetasque expromere voces : 

0 una ante alias coelo acceptissima matres : ^ 
Magnus ade.st tibi praesenti regnator Olympi 
Numine : tu nuribus felix magis omnibus una. 

Hic mihi vix paucis auditis talibus ingens 
Miranti gelidos subito tremor alligat artus : 

Tum , sic ille animum divino pignore firmat. 

Parce metu virgo : placuisti ex omnibus una 
Coelituum regi , faciat quam prole parentem : 

Et jam concipies puerum gravis : ille erit ingens , 
Progeniemque patris summi saecla, omnia dicent-. 

Et quoniam multis olim feret ipse salutem , 
Servabitque pios , patrio dic nomine JEsum , 

Sedibus infernis jam nunc lacrymabile nomen. 
Supra homines , supra aspicies se tollere et ipsos 
Coelicolas fama insignem , ac praestantibus ausis. 
Nam pater omnipotens atavorum in sceptra reponet 
Pristina regnantem late , regumque sedebit 
In solio , neque enim metas , neque tempora regni 
Accipiet: toto aeternum dominabitur 01 be. 

Dixerat : ipsa autem paulatim abeunle timore 
Subjicio , sed qua vero ratione , quod inquis*, 
Confieri poterit ? nam mens mihi denique fixa , 
Atque immota manet nunquam violare pudorem 
Virgineum, semperque viium commercia fugi. 

His ego finieram paucis , bis ille scquutus. 

Te superum pater afflabit coelestibus amis 
Desuper , afflatu quo solo plena sine ullo 
Concubitu , exacto gravis edes tempore partum. 
Atque ideo , quem foeta dabis, deus ille feretur 
Aeterno genitore satus, qui temperat orbem. 

Quae ne vana putes , scis , quae tibi sanguine jun- 
cta est , 

Hclisabc sobolis vt degerit hactenus exors , 

Ut sterili saeclis jamdudum effoeta senectus- 
Spem cunctam abstulerit partus, prolisque creandae. 

Plena viro pariet tamen illa , et tempore luna 
Perfecto gravidae jam sextum circuit orbem. 

Cuncta potest etenim , qui me tibi mittit ab alto 
Aethere siderei rex idem , atque auctor Olympi. 

Haec ait , et r paribus se in coelum proripit alis. 

Quem supera aspiciens tali sum voce scquuta. 

Quisque es o coeli juvenum pulcherrime praepes 
Obsequor , ac volis , quod rex jubet , omnibus opto. 
Interea nubes maculoso discolor auro 
Demissa ad terram croceis me amplectitur alis, .. 
Diffulgent intus radiique ignique coruscae 
Scintillant veluti squamae vario ordine circum. 
Squamaeque , stellaeque auri fulgore micantes , ■ 
Adverso quales imitatur Sole colores , 

Cum picturato coelum distinxit amictu , 

Nubicolor liquidis effusis imbribus arquus. 

Hanc simul omnipotens genitor perflavit ab alto , 
Continuo ruit ecce voluta liquentibus astris 
Aura potens , quaque illa venit , procul undique 
circum 

Scintillae absiliunt radiis vibrantibus aureae. 

Turbine corripior rapido , visque illa per omnes 
Aurai vis omnipotens mihi diditur artus , 

Aethereusque vigor toto se corpore miscet , 

Visaque praedulci mihi corda liquiscere amore. 

Qualis secreto naturae foedere tellus 
Concipit , et vario clam foetu plena gravescit , 

Matris ubi in gremium descendit plurimus aether, , 
Auraque foecundos afflavit verna tepores. 

His actis clarum sonuere per aethera coetus 
Aligeri cantu vario , plausumque dedere. 

Hinc tonitru ingenti tremuerunt ardua Olympi , 

Crebraque per coelum hic illic rima ignea 'fulsit. 
Talia narrabat virgo; simul ora rigabat 
Laetitia illacrymans: tum tendo ad sidera palmas, 
Multa orans, animi ambiguus: nec credere quibam 
( Mens adeo inihi laeva fuit ) tam mira ferenti , 
Quandoquidem juvenes plerumque innectere fraudes 
Virginibus soliti incautis , et fallere furto 
Ah faciles dictis aurem praebere puellas. 

Quin etiam hanc volui (scelus) olim linquere demens. 
Verum eadem in somnis pueri redeuntis imago 
Visa inihi , vultusque , habitusque simillimus illi, 
Ipsa sibi modo' quem memorabat sponsa loquutym. 
Nudus erat roseos humeros : tantum aurea laevo 
Pendebat demissa chlamys , quam fibula subter 
Ilia tergemini mordebat rasilis auro , 

Itubraque compactis pendebant cingula bullis , 
Molles a tergo tractim succrescere plumae , 

Ac sensim geminas humeris assurgere in alas : 
Tum suras gemmis inclusit : caetera nudus 
Oris multus honos, gratique in corpore motus 
Haud nostri puerum generis testantur adesse , 

Sed coeli sobdiem , atque aulae stellantis alumnum. 
Nec minus ipsa etiam mira spectabilis arte 
Vestis erat baccis superas illusa per auras. 

Textile maeandro duplici infra circuit aurum 
Admirabile opus : tres luc impune per ignes 
Laeli ibant pueri intecti , pariterque canebant 
Coelicolum regi conversi ad sidera laudes. 

Cernere erat mediis acres fornacibus ignes 
Parcere corporibus , longcquc absistere flammas. 
Mirabar tacitus , cum sic pulcherrimus ore 
Affatur trepiduui juvenis r sate sanguine regum 

Quoti tantum irrepsit menti scelus ? omnia non te 
Signa movent , haud haec fieri sine numine certo? 
Ne dubita, nam vera canit sanctissima virgo, 
lam nunc congressus nunquam perpessa vii iles 
Concepit , gravis aetherea divinitus aura. 

Nam pater omnipotens coelesti afflavit ab arce , 
Atque uterunx implevit dilapsum numen ab astris. 
Casta fides nobis colitur : desiste vereri. 

Haec vates olim vestri cecinere futura , 

Cuncta sed obscura implicuere arnbage tegentes. 
Namque haec illa quidem coeli in penetralibus altis 
Porta ingens clausa aeternum , nec pervia gressu 
Ullihominum:tantum omnipotens Deus ipse per illam 
Itque, reditque viam, nec claustra immota resignat, 
llanc tibi commendat summi regnator Olympi 
Conjugio adjungens stabili , sed conjugis usum 
Effuge : securum tccum sponsa exigat aevum , 
Quamvis tuta deo jam nunc sit praeside virgo. 

Sic fatus subito in tenues evanuit auras 
Pernici liquida arva fuga per nubila carpens. 

Et sirqul incussit milii blandum in pectus amorem. 
Utque rigor ferri rutilo lentescit in igne , 

Sic mihi cor rapido sensi mollescere motu. 
Consurgo , et veniam conversus ad aethera posco. 
Meque ipsum incuso amens, et lux reddita menti, 
Inque dies magis, atqug magis cceli alta patescunt 
Consilia , antiquis quae vatibus omnia quondam 
Obscuris vera involvens Deus ostendebat. 

•» 

Haec virgo est rubus ille , procul quem in monte vi- 
debat « 

Ardentem vates igni crepitante cremari 
Corniger , attactu cum nullo innoxia flamma. 

Lamberet , et frondes illaesae in stirpe virerent. 
Haec eadem niveae quondam impenetrabile lanae 
Nimbis vellus erat , cum late cuncta maderent 
Imbribus effusis circum , tellusque nataret 
Humida , ni veterum vana est prudentia vatum. 
Haec mecum , et toto penitus nox pectore abacta est. 
Haud mora prodigiis tantis facit ipsa fidem res: 
Jam diffusa canit Galilaea per oppida fama 
Inventam ( portentum ingens ) in montibus altis 
Nuper anum, quae suprema jam affecta senecta 
Plena viro attulerit sobolis spem: cura tamen acta 
Infcecunda illi fuerit , sterilisque juventa. 

Tum mihi sponsa: Puer coeli demissus ab oris 
Hoc, inquit mihi, praedixit: nam cuncta recordor. 
Haec anus est, haec Helisabe mihi sanguine juncta. 
Cui sextnm luna gravidae jam circuit orbem. 

Nec plura: extemplo placet ire, et stirpe propinquam 
Visere anum, gradimurque ambo super alta locorum, 
.Tectaque Zacchariae petimus procul ardua vatis. 
Vix primum attigeram limen ( mirabile dictu ) 
Occurrit tremebunda anus , intraulique puellae 
Optatos dedit amplexus, Deus amplexantem 
Invasit ,^subitusque sub ossa repente cucurrit 
Ima calor , talesque dedit venerata loquelas. 
Longe una ante alias tu fortunata parentes , 
Tuque , utcrique tui virgo sanctissima pondus. 
Unde repente mihi tanta indulgentia coeli? 

Unde haec affulsit serae tam clara senectae 
Tempestas ? fas ecce Dei vidisse parentem , . 

Et coram*affari lectam de millibus unam 
Dignantem, has sedes, meaqae ultro in tecta profectam 
Nam mihi (vix primum attigeras haec lipina) pectus 
Emicuit , saliensque utero signum edidit infans. 

Felix cliva parens superum gratissima regi , 
Sincera spectata fide , quae credere veris , 

Dum tua nondum animo praesagis gaudia dicti# 
Haud veriti es promissa macent pueri alitis ecce 
Certa tibi , jam nunc ades , orbisque aspice casus 
O coeli regina hominum miserata labores. 

Dixerat , at teneri qnalis rosa plena pudoris , 
Haud animis elata tumentibus aurea virgo 
Coelicalum regi laudes laetata canebat , 

Quod se tam prope sidereo aspexisset Olympo 
Indignam bonus, atque humilem, nil tale merentem, 
Exultansque suos sibi vaticinator honores 
Promissos atavis , priscisque parentibus olim. 

Ex illo quanta immensum portenta per orbem 
Terruerint hominum mentes , praesagaque signa , 
Limina dum vitae omnipotens attingeret infans. 
Longa renarrare est mora , jam tunc Caspia regna 
Responsis vatum horrebant: jam Nilus, et omnis 
Aegyptus trepidare , omnes orientis et urbes. 
Vestri etiam audierant ( si vera est fama ) per oras 
Ausonias jam jam venturum lucis ad auras 
Invictum regem , cui passim cederet orbis 
Regnandus , qui se patria virtute potentem 
Seque suumque genus sublimi inferret Olympo. 

H is tandem certus signis ego numinis instar 
Plenam utero supplex sponsam venerabar , et ultro 
Parebam victum gravidae , et divina ferebat 
Pocula de ccelo volucer puer, illum ego saepe 
Intrantem thalamum manifesto in lumine vidi. 
Iamque optanti animo divini tempora partus 
Expectabam ardens, sed spem mora iniqua trahebat, 
Et saepe haec cupido repetebam pectore mecum. 

Si modo , si mihi coelestis se ostendere coram 
Non fugiat puer ante obitus , quando omnia de se 
Rettulit ipsa mihi virgo pulcherrima vera. 
Purpureos flores metita , et candentia plena 
Lilia ferte manu , venienti ad limina lucis 
Dona parate deo , puerumque invisite regem. 

O mihi si quoque tam longe suprema senectae 
Pars maneat , quantum valeam tua cernere facta 
Sancte puer , cum sublata formidine mundum 
Pacabis , patrioque deus regnabis Olympo. 

Tum pax alma colet terras , pietasque fldesque , 
Quaeque labat nunc rclligio, atque resurgere ubique 
Justitiam in melius versus mirabitur orbis. 

Tum ferus in falces curvas conflabitur ensis , 
Aureaque incipient mundo succedere saecla. 

Sic ego saepe moras mecuru lenire solebam , 

Et magis usque animo mihi spes accensa vigebat - 
Forte recognoscens populos numerare jubebat 
Augustus Caesar , rerum cui summa potestas. 

Ipse igitur veteris repetebam moenia Bethles , 
Unde genus duco , quo me quoque civibus urbis 
Insererem, nomenque meum , nomenque meorum. 
Sponsa sequebatur Nazarea ab sede profecta. 

Vix patriae intraram muros , et rara domorum 
Tecta, soporiferis cum nox coelum abstulit umbris. 
Est sedes deserta humilem ingredientibus urbem 
Horrenti culmoque , et carice tecta palustri , 
Agricolis olim statio gratissima, siquos 
Ilure procul patrio nox deprendisset in urbe. 
Namque aliis procid a tectis submota recedit. 

Huc igitur fessi pariter succedimus ambo 
Seu casu , seu sic rector sortitus Olympi , 

Ut potius reor , et potius fas credere duco. 
Natum etenim non solum extrema per omnia vitam 
Ducere , et in terris indignos volvere casus : 
Verum etiam tecto voluit sub paupere eundem 
Nasci , humilique domo miserabilem , et omnium 
egenum. 

Principio in stabulis pandum ad praesepia sisto 
Quadrupedem, auxiliumque viae, onerumque. le- 
vamen , 

Quem juxta in stipulis sese locat inclyta virgo. 
Quippe alia interior domus ulla baud parte vacabat. 
Bos erat a laeva tepidum flans ore vaporem r 
Quem pauper pampis luce exercebat arator , 
Pauca soli curvo suspendens jugera aratro , 

Nec sera nisi nocte domum repetebat ab agro 
Conducto , vitam ut posset tolerare labore 
Ipse sua , atque famem parvis avertere natis. 

Et jam nox medium spatium confecerat horis , 
Cum milii, qui saxo haerebam jam lumina victus. 
Somnus abit , neque enim mersum tunc me altus ha- 
bebat.' ' 

Ecce oculos fulgore novo lux occupat ingens : 
Diffulgent intus late magalia , quaeque 
Stramina tetra modci horrebant , nunc aurea cernas. 
Exurgo : aspicio juxta praesepia nudum 
Infantem radiis illustrem , ac luce coruscum : 
Quem virgo tenerum in duris modo pauper avenis 
Ediderat nullo nixu , nullo aegra dolore. 

Astabant taciti bos hinc , hinc tardus asellus , 
Pabulaque obliti pariter capita alta tenebant. ; i 
Ipsa etiam radiis fulgebat mater utroque 
Poplite subsidens , oculos demissa nitentes,. 

Ah nudum Ucrymis parvum spectabat obortis, 

Tendebatque manus suffuso lumine junctas. 

Astrojruitt qualis facie rorantibus umbris 

Post imbrem , siccis Boreas ubi frigidus alis 

Ingruit , ac coelum populans cara nubila differt , 

Talis virgineo species accesserat ori. 

Quid facerem ? partem subjeci ambobus amictus 

Ipse mei , atque olidae substravi terga bidentis 

Pro picturatis cunis , pro murice, et auro. 

Caetera pauperies , noxque intempesta vetabant. 

Nec dum clara dies mersa diluxerat orbi , f 

• / 

Iam conferto aderant pastores agmine , et antri 
Floribus , ac variis auxerunt limina sertis 
Rustica multifori fundentes sibila eanna. 

Ut stabula ingressi , ad praesepia lumina vertunt 
Submissi , terramque petunt , et numen adorant. • 
Mirabar mecum tacitus , fama unde per agros . 

Haec subito exisset , deque ipsis quaerere coepi. 

Unus quaerentem sic est affarier orsus: 

Pastores sumus : in vicinis saltibus omnes 
Pascimus: insomnem ut nobis mos ducere noctis 
Haud partem exiguam , atque gregem servare coa- 
ctum , 

Nocte fere media vigilantibus astitit 'ingens 
Lux cunctis supra caput , attonitisque pavore 
Ingenti talis vox est audita per auras. 

Ne trepidate viri , vobis nova gaudia porto. 

Ille piis toties promissus vatibus olim 
Finibus bis hodie natus Deus eximet ille 
E tenebris hominum genus, atque in pristina reddet. 

Illum vicina fas vobis cernere in urbe 
Effultum stipula, atque humile ad prkesepe jacentem 
His moniti vicinam oculos torquemus ad urbem. 

~ ■ i 

Eccefautem volucer pictis exercitus alis 
Coelestes supra pueri toto aethere visi 
Nubibus impositi liquidas equitare per oras , 

Et mirum in morem celeri proludere coetu. 

Atque ubi ter coelum ternis toto agmine versi , 
Lustravere choris , ter lustravere choreis , 

Concentu petiere polum : longe ardua Olimpi 
Responsant : laetis dissultat plausibus aether. 

Talia narrabant , ncc sese explere corusci 
Infantis facie poterant , fixique manebant > 

Haerentes oculis , haerentes pectore toto. 

Fulgebat puer ore , oculis, ac corpore ab omni 
Divino longe circum loca lumine complens, 

Qualis puniceo se pandens ore , rosarum 
Cum primum dias 11 os visit Inminis oras , 

Aut ubi sole novo roseis orientis in oris 
Enituit verni species patefacta diei. 

Nos vero interea , quanquain indubitabile numen 
Novimus, atque Deum nec opis, nec lactis egentem , 
Parvum alimus tamen , ut mortali semine cretum , 

Ubera siccantem matris, tenerumque fovemus/ • 
Invalidumque artus : mortalem quippe creatus 
Mortali matris .traxit de corpore partem. 

Atque ideo , ut veterum mos est antiquus avorum, 
Imprimimus generis signum , Samiaque putamus 
Exiguam testa pellem genitalia circum : 

Addimus et nomen , memoresque vocamus jesUm, 

Ut quondam admonuitpuer actus ab aethere praepes. 

Idem etiam quod sit regum de stirpe sacerdos. 
Gentibus est, Grajo dictus de nomine c mus tu’s. 

Quin etiam , quamvis nullo intemerata remansit 
Concubitu mater , tamen intra tecta morata est , 

Usque quater denos dum Solis cerneret ortus. 
Tum demum sacram Solymorum advenimus urbem 
Cum puero , quo se lustraret regia virgo, 
Torquatasque arae attulimus de more columbas. 
Stabat sacra ferens altaria ad ipsa sacerdos 
Succinctus lino albenti , capitisque bicorni 
Tegmine, pervigilem adservans penetralibus ignem. 
Hunc circum ante aram natorum intonsa corona 
Fundebant pateris vituli , ut tunc forte cruorem r- 
Quem pater ut sontis populi commissa piaret , 
Mactarat superum regi , veniamque precatus 
Suppliciter solitos aris adolebat honores. 
Circumfusi aderant primores gentis , et omnes 
Tempora tangebant dextris victata juvenci, 
lamque levi fusum delibans ille cruorem 
Terque quaterque sacram digito irroraverat aram , 
Araeque impositam flammam , et septem ordine 
• lychnos , 

Linteaque ampla , quibus sacrorum arcana teguntur. 
Et jam finis erat sacri , fessusque sacerdos 
Cum gnatis dapibus sese accingebat opimis. 

Tunc humili gressu virgo procedit ad aram 
Infantem laiva gestans , dextraque. volucres. 

Quid memorem , quae signa polo pater edidit alto 
Testatus veram sobolem ? quantum ipse sacerdos 
Horruerit pueri aspectu ? quam mira repente 
Ignibus insolitis lux circumfulserit aram ? 

Ter thura accensos venerans conjecit in ignes , 

Ter subjecta tholo subito ingens flamma reluxit. ' 
Ille tamen collo patrio de more volucres 
Immolat intorto , atque effundens rite cruorem, 
Porrigit et plumas , et aperti gutturis exta • 

Solis ab occasu nitidos conversus ad ortus , 
Diftringitque alas , tura sacros suggerit ignes 
Visceribus , grato vapor it super aethera fumo, 
Araque Panchaeos flagrans exhalat odores. 

Epee hominum subito turbantur pectora casu. 
JVoraen avi Simeon referens erat obsitus annis , 
Quo nemo tota urbe fuit servantior aequi. 

Huic , ut erat longe venturi praescius , olim 
Aethcreae vis omnipotens promiserat aurae 
Visurum sese ante deum, auctoremque salutis 
Expectatum orbi , quam lucis linqueret auras. 
Iamque erat hunc vitae pertaesum, aegerque senectae 
Optabat duros leto finire labores. 

Sed spes illa animo cupido usque infixa manebat. 
Ergo ubi adesse deum praesensit numine plenus , 
Qualis ubi gressum per agros comitatus herilem 
Forte canis leporem vi longe sensit odora , 
Continuo ihtenditque aures , atque aera captat 
Naribus , et coeptum rumpens iter avius errat , 
Atque oculis incerta ferae vestigia lustrans , 

Nunc hos , nunc illos cursus fert , atque recursus 
Incer tus : longe latratibus arva resultant ; 

Talis erat senis in templo exultaulis imago. 

Tum puerum tremulis correptum amplectitur ulnis, 
Atque arcte premit : hinc lacrymis ita fatur obortis. 
Macte infans virtute , dei indubitata propago , 
Mundi opifer , qui nostra venis , veterumque pa- 
rentum 

Sponte admissa tui larga lavere amne cruoris , 

Et liquidas aperire vias ad sidera cceli , 

Exoptatus ades, nec me tua maxima fallunt 
Summe pater promissa: mori me denique fas est. 


Nunc o me nunc ad requiem , finemque laborum 
Corporis exutum vinclis dimittis, ut olim 
Pollicitus, jam viderunt mea lumina , quem tu 
Auxilium mundo misisti , ut gentibus esset 
In tenebris lux , Isacidos nova gloria prolis. 

His dictis , matrem versus mox fatur ad ipsam : 
O cui te forma assimilem ? cui laudibus aequem ? 
Quasve tibi referam grates , quae sola salutem 
Felici peperisti utero mortalibus aegris ? 
Quanquam etiam exitio multis hunc alFore partum, 
Et tempus fore praedico , illaetabile tempus , 

Cum tibi cor gelidum gladius penetrabit acutus 
Ah miserae , et magno virgo dotabere luctu , 
Mutataque fluet Jordanis decolor unda. 

Tum serus , segnisque dies nascetur , et aegre 
Lutea vix terris ostendet pallidus ora , 

Atque gravi tellus optabit mole relinqui 
Ipsa sua , et rupto per inania foedere labi. 

Haec ubi , confestim veluti cedentia somno 


Lumina demisit : placidaque ibi morte quievit. 
Obstupuere alii : sed nos , queis caetera nota * 
Terremur magis , inque vicem disquirimus ambo 
Solliciti quosnam matri denuntiet enses , 

Aut quibus exitio tantum puer ipse futurus. 
Haud longum fuit in medio dehinc tempus: utrumque 
Exitus edocuit, dubiosque ambage resolvit, 

Ni nobis majora etiam nunc vulnera restant , 
Atque alia ex aliis semper graviora parantur. 
Illis extremo quippe ex Oriente diebus 
Tres adeo magni reges ditione profectf 
Huc sese intulerant puero dona ampla ferentes 
Aurumque , et thuris glebas , stactaeque liquorem 

His vis astrorum , ac ratio volventis Olympi 

Monstrarat regem nostris in finibus ortum , 

Cui coeli , terraeque paterent debita sceptra. 
Sancti igitur partus studio huc venere videndi. 
Stella facem ducens venientibus usque coruscam 
Dux erat , atque viam signabat lumine largo : 
Ceu quondam patribus deserta per avia nostris 
In patriam tandem Pharia redeuntibus ora 
Praecurrens monstrabat iter nocte ignea lampas 
Desuper, et mirum spargebat -lucida lumen. 
Jamq‘u£ urbem ingressi sedes adiere tyranni 
Herodis , causamque viae docuere , rati alii 
Hanc sobolem , quod erat rex his in fmihus, ortam. 
Obstupuit simul , atque animo perterritus ille est. 
Nec mora , pei metuens sibi ne succederet haeres 
Quaesitus puer in regnis externus 'avitis , 
Indigenas vates jubet intra mcenia cogi 
Regia, scitarique omnes , tempusque , Iocumque 
Nascentis pueri , patriamque , domumque requirit. 
Illi autem Bethlen veterum monimenta minari 
Cuncta docent , dux unde ortus se tolleret olim 
Fama ingens , claris ingens super aethera factis. 
Tum magis , atque magis curarum fluctuat aestu, 
Sollieilamque gerit cassa formidine mentem. - 
Tandem his affatus reges dimittit Eoos. 

Quae vos causa viri nostris nunc applicat oris , 
Haec eadem longe spes nos suspendit aventes 
Cernere piotaissos pueri tot vatibus ortus. 

Haud procul hinc saxo Bethle fundata' vetusto 
Urbs colitur nostris: natum illuc quaerite regem. 
Mox jubeo , inventum nobis qui nuntiet , inde 
Mittite , nostro etiam puer accumuletur honore. 

Sic ait , et falso simulat nova gaudia vultu. 
Verum longe aliud male amico pectore agebat. 
•Demens , qui coeli regem . cui sidera parent , 
Crederet in terris mortalia regna moraris 
Ergo iter instaurant conspecto sidere laeti. 

Jamque propinquabant magna stipante caterva , 
Cum subito supra tectum ingens substitit astrum 
Irradians , largoque mapalia lumine complens. 
Quales cum belli motus , aut funera regum 
Portendunt, crinem irato sparsere minacem 
Aethere , ni diri rubeant lugubre Cometae. 

Treis adeo angusti subter fastigia tecti 
Pauper ego excepi reges in rebus egenis. 

Vidi illos auro illustres , ostroque decoros 
Ante pedes pueri sese demittere pronos 
Suppliciter f^genibusque piae procumbere matris. 
Dum sua quisque facit sortiti es ordine dona , 
Barbarici ante fores expectabant comitatus 
Interca , Tyrioque instratus murice terga 
Stans sonipes teres exercebat dentibus aurum. 

His dehinc perfectis abeunt , laetique sequuntur , 
Quod longo, irradians aperitur tramite sidus. 

Sed non inde via monili referuntur eadem 
Regia linquentes a laeva moenia longe , 

Rursus Idumaei sedem ne regis adirent. 

Ille autem , ut sese delusum denique sensit , 
Accensus furiis suspectam misit ad urbem 
Mille viros ferro instructos , qui moenia furto 
Per noctem ingressi teneros , quicunque reperti , 
Infantes matrum jugularent ubere raptos , 

Quo numero in tanto caderet quoque regius haeres. 
Ipse sed in somnis visus sum voce moneri 


Digitized by Googfe 


Praecipitem celerare fugam , loca linquere nota. 
Surge age, rumpe moras, puerum tecum arripe, 
matremque , 

Et septemgemini cursu pete flumina Nili, 

Hinc terram cole, quae procul his haud dissidet oris,- 
IV ec refer inde pedem, nisi te prius ipse vocaro , 
Rex etenim letum infanti molitur aperRum. 
Consurgo , et plenus monitis matri omnia pando. 

\ idisses visu exanguem , exanimcmque puellam 
Huc illuc trepidare fuga , et vix fidere nocti. 

Jam tum illi pectus gladius trajecit acutus 
Ah miserae, ingenti labefaetaque conda dolore. 
Cedimus , et taciti malefidam linquimus urbem 
Per noctem, ac propero petimus pemora avia gressu. 
Et jam palmosae saltus , atque ardua Idumes 
Praetervectus eram , veteris jam moenia Elusae , 
Quaque Asiam Libycis disjungit finibus omnem 
Mapsa ferax oleae : ingredior pluviae inscia regna , 
Regna Phari , quibus est coeli vis cognita primum, 
Astraque , Lunaique globus , Solisque meatus. 
Ignotos passim montes , ignota saluto 
Flumina , turrigerasque legens praetefvehpr urbes. 
Jamque papyriferi ripis Anthedonis ibam. 

Aurae omnes terrent pavidos , capitique timentes 
Tam caro , at puero blandiri murmnre siluae 
Lauricomae , et ramis capita accurvare reflexis , .>) 
Aurarumque leves animae indulgere susurro. 

Ipsae etiam nobis caules , ipsique videntur 
Verticibus leviter motis alludere montes, ' 

Signaque laetitiae dare stagna loquacia circum. 
Audires blandum fessas erroribus undas 

* • % -i ' -v •* 7 

Perstrepere et molli lapsu per saxa sonare , 

Humida saxa super nitido viridantia musco. 
Praecipue ripis volucres , et fluminis alveo 
Assuetae liquidis mulcebant vocibus auras , 

Et jactu alarum resonabant corpora plausa. 

Sese etiam omnifero gremio venientibus offert ' ■ 
Laeta dei aspectu tellus, flant gramina odorem 
Cuncta suum , et mollem praetexit amaracus um- 
bram. 

Nec vero incerta latebrosus origine Nilus 
Non manifesta dedit salienti flumine signa 
Adventante deo , laetis se sustulit undis 
Stagna arcana ciens , fundoque apparuit imo. 

Ad bivias nobis fauces , flexusque. viarum 
Increpitans clypeo , fulgentique ense per auras 
Ocyus usque aderat coelo pulcherrimus ales, 

Et monstrabat iter- sibi per divortia nota , 

Ne recta regione viae deprenderet hostis. 
Caeruleis huic terga notis suffusa rubebant , 
Multum illi assimilis , qui me connubia quondam 
Solventem Increpuit , tenebrasque a mente fugavit. 
Supra nos alii pendentes aere pennis 
Ibartt , et noctis resupini infantis ab ore 
Humorem arcebant lentum , plumaque tegebant, 
Iamque ego perplexum per iter prope fida tenebam 
Arva ldhens sistris bacchata sonantibus , et jam 
Tutus erat longe nostris a finibus infans , 
Attamen Aegypti penetro interiora , nec ulla 
Eida satis tellus mihi visa , aut regis iniqui 
Sat sceptris divisa , animo timeo omnia tuta t 
Nec placet Hermopolis , nec centum pervia portis 
Visa satis Thebe tanto prbcul.esse periclo. 

Nos igitur regum turriti3 clara sepulcris 

Accepit Memphis: hac demum sede quievi 
Paupere sub tecto veteris securus amici* 

Jam vero Pelusiacas vulgata per oras 
Fama Palaestinum subito serit undique regem 
Florentem teneris orbasse nepotibus urbem , 

Quos frustra insontes passim ferro impius hausit 
Dulcia linquentes vagitu lumina vitae* 

Palluit , applicuitque sinu perterrita mater 
Infantem , atque animnm sceleris perstrinxit imago. . 
Quos ibi tum gentis fletus , quali ve per urbem 
Funestam credis matres errasse ululatu f* 

Sanguine diluta est tellus , eava tecta natarunt. 
Non si forte olim' incautis pastoribus orta , 

Ingruerit subito tempestas omnibus arvis , 

Omnibus et sjlvis , tot fusi grandine dira t 
Spectentur per humum afflictis cum matribus agni, 
Corpora quot passim puerorum abjecta, jacebant * 
Per fora , perqne vias urbis sic denique multis 
Exitio fuit , ut vates praedixerat, infans. 

Nunc etiam lugent orbae sua pignora matres. 

Non tamen ille diu scelere est laetatus ab illo ; 
Nam membra immundo correptus tabida inorbo r 
Illaudatam animam parvo post tempore fudit. ^ 

Ipse iterum in somnis divina voce coactus • , 

Linquere monstriferi septemflua flumina Nili , 

In patriam redeo , atque memor vestigia retro 
Observata legens, pignus cum matre reduco. 
Forsitan et puero fuerit quae cura requiris. 

Quae mens , an virtus illi maturior aevo , - 

Ecquid non puerile annis puerilibus ausus. 

Si tibi nunc, quaecunque olim admiranda notavi. 
Primaevo dum flore virens adolesceret aetas , 

Enumerare vacet , me vox, prius ipsa relinquat 
Defessum , atque diem clauso nox condat Olympo. 
Nam quoties dictis tener haud mortalibus ambos 
Terruit ? aut quoties sanctos expavimus ignes , 
Flammarumque globos , et terrificos fulgores , 
Saepe quibus visus puer est ardere nitentem 
Caesariem , cceli dum splendet luce corusca ? 

Nec referam quoties genitorem audivimus iltum 
Affari solum , arcanasque expromere voces. 

Alma parens tenues arguto pectine telas 
Percurrens saepe humana 6yb imagine ccetus 
Ccelituum tectum intrantes exterrita vidit 
Blandiri puero', et pictis colludere plumis, 

Aut violis tegere , et nimbo vestire rosarum. 

Nos tamen interea custodes ille vereri 
Submissus , carae et mandata facessere matris , 
Nostraque , et iihplebat veri genitoris amorem, 
Dum membris habilis vigor , et vis brma veniret, . 
Et jam bis senos crescens exegerat annos , 
Necdum se populis signo detexerat annos , 

Tum primum coepit Judaea per oppida vulgo 
Illius apparere, palamque' est prodita virtus. 

Forte dies aderat genti solemnis , et urbi 
Huic magnae sacer ante alios , quo regia mecura 
Venerat et virgo , atque sequens sese aureus illi 
Implicuit dextrae puer , et jam rite litatis 
Ipse domum sacris magna cuna matre^ redibam. 
Iamque labore viae fessis lux prima peracta , 

Et piceam clauso nox cado involverat umbram. 
Defuit h»c puer , et genitricem, meque fefellit. 
Tum consanguineos frustra , et scitatus amicos 
Terque , quaterque viam repetens clamore replevi. 

Flebat se incusans unam pulcherrima mater 
Flaventem fusa crinem per eburnea colla. 

Ora decent lacrymae , disjecti colla capilli , 
Qualis virginea cum mollis amaracus urna 
Et pluviam , et ventos pariter perpessa procaces 
Demisit turbata comas , iterumque resurgens 
Extulit os coelo, ac priscum meditatur honorem. 
Dumque viam relego , invitum comes aegra sequu- 
ta est. 

Tres adeo incerti soles erravimus urbe 
Nequicquam : quarta est vix demum luce repertus. 
Namque mihi, et miserae cum spes sublata parenti 
Cuncta foret penitus, in mentem venit utrique 
Templa iterum petere , atque preces effundere ad 
aram. 

Vix ingressus eram limen, cum protinus ambo 
Ecce sacerdotum in medio conspeximus illum 
( Prima rudimenta : et virtutis signa futurae ) 

Alta recensentem vatum monimenta , patrumque 
Primores ultro scitantem obscura , docentemque 
Illum omnes admirari , haud vulgata canentem 
Supra aciem , captumque hominis , mentemque vi- 
gentem , 

Humana non vi edoctum , non arte magistra , 
Maturumque animi nimium puerilibus annis. 

Nec minus insigni cunctis spectantibus ore 
Gratus erat : neque enim poterant se explere tuendo 
Flagrantesque Dei vultus , blandosque serena 
Luce oculos magis , aut propexum verticis aurum, 
Et florem grati , qui vix inceperat , aevi. 

Nam quocunque caput circum torsisset honestum , 
Luce recens orta*, vel sidere pulchrior aureo , 
Tom. 1. 5 

Laeta serenato ridebant omnia mundo , 

Et toto dulcem jactabat corpore amorem» 

Inculti qualis nitet inter gramina campi , . 
Purpureus se. cum primum foliis narcissus 
Exemit , ruptoque caput detexit amictu : 

Aut qualis nitidi species micat alma smaragdi ^ 
Cum tenui argento , tenuive includitur auro. 
Prima mali fuit hinc nobis scintilla , puerque 
Ex illo formidata primoribus urbis 
Virtute invisus fuit, et corda aspera movit, 

Atque hoc deinde ingens succensa est fomite flamma. 
Inque dies gliscens furor , atque insania crevit , 
Omnia quae porro ipse videns , metuensque futuri 
Orabam impavidum , ne vitae prodigus hosti 
Objiceret , ne se perdendum proderet ultro. 
Verum luce prius lateant in montibus arces , 

Aut nocte in summis celetur turribus ignis 
Obruta quam longum jaceat sine nomine virtus. 
JVon tamen ille odiis magis ussit pectora acerbis , 
Quam cum ter denis jam vir volventibus annis 
Fontis aquam latices Bacchi convertit in atros. 
Forte Canam mecum Galilaeae advenerat urbem, 
Mater et ipsa aderat , veteri dum accitus amico 
Obsequor , intactam genero qui jungere natam 
Conventu procerum magno de more parabat. 
Iamque omnes circum positis discumbere mensis, 
Atque alacres epulari , et vina reposcere laeti. 
IVecdum finis erat dapibus , cum murmur ubique 
Exoritup , totasque auditur triste per aedes 
Laetitiae causam exhaustis liquentia vina 
Defecisse cadis , turbarique omnia visa. 

Tum res alma parens tenues miserata puellae 

Innuit , et gnatum submissa voce precata est 

Ferret opem , vidi liic juvenem primum ore moveri 
Turbatum : carae precibus tamen inde parentis 
Annuit , et fesso rerum succurrit amico. 

Sex , ut erant ibi tot numero , carchesia lymphis 
Impleri jubet actutum , mensisque reponi , 

Quae simul aspexit propius Deus , omnibus ecce 
Mutatus subito nigrescere cernitur humor , 
Vinaque pro pura mirantes hausimus unda. 

Audisti dux et genus , et cunabula nati 
Primitiasque Dei , ne caetera deinde requiras , 
Hanc omnem erexit factis florentibus oram. 

Quae si audire tamen tibi nunc fert corde voluptas, 
Is longe memoret melior ( simul ore sedentem 
Signat Ioannem ) vidit namque omnia praesens , 
Errabunda ducis semper vestigia servans , 

Dum mihi cura domi servandae virginis haeret. 
Dixit , et hic facto defessus fine quievit. 

Immo ait : istius causas ab origine partus 
Exequere , aut quae relligio , si vera per oram 
Percepi , Judaea Deum non amplius unum 
Aeternum colit , haud mortali semine cretum , 
Indigetesque suis divos altaribus arcet. 

Inde tibi noti recolens ex ordine Divi 

Caetera mira refer: namque hunc in corpore vires 

Deficiunt , teque auxilio jubet ipse subire. 

Pontius haec : cuncti intenti simul ora tenebant. 

J i ' 

VIDAE CREMONENSIS 

CHRISTIADOS 

IIBER QUARTUS. 


H ic juvenis facie quo tum non gratior alter. 
Puberibusque annis erat ingrediente juventa , 
Multa prius veniam praefatus , multa recusans 
Verba diu premit , inde animo mortalia linquens 
Paulatim ; oblitusque hominem penetralia divum 
Mente subit ecelum peragrans , fruiturque beato 
Ccelituum aspectu , omnipotentique aetheris aura , 
Admissus superam depasci lumine lucem , 

Inque Deo tota defixus mente moratur : 

Qualis ubi alta petens terris aufertur ab imis 
Alituum regina , vagas spatiata per auras 
Dat plausum gyro ; atque in nubila conditur alis , 
Aetherea jamque illa plaga levis instat , et acrem 
Intendens aciem criniti lumina Solis 
Suspicit , obtutuque oculos fixa haeret ao^to. 

Jllum adeo tacitum interea mirantur , in unum 

Versi omnes velut exanimum, somnoque gravatum, 

Et crebri excutiunt , demum sibi redditus ipse 
Cum gemitu ex imo sic fari pectore coepit. 

Principio pater omnipotens rerum sator , et fons , 
Ingens , immensus , solus regnabat ubique : 

Nondum sidereos mundi procuderat orbes : 

Nondum mundus erat , necdum ibant tempora in 
orbem. 

Nullaque caeruleo radiabant lumina coelo. 

Quidquid erat, Deus illud erat, quodcunque , ubi- 
punque 

Complexus circum , penitus sese omnis in uno. 

Filius huic tantum , quem non effuderat ulla 
Vei dea, vel solito mortalis foemina partu. 

Ipse sed aeterna genitor conceperat illum 
Aeternum aeternus ( dictu mirabile ) mente. 

Haud olli terreni artus , moribundave membra , 

Sed sine corpore erat patris alta ut mente supremi 
Conceptum , arcanoque latens in pectore vebbum , 
Quod nondum in volucres vox edita protulit auras. 
Omnipotens verbum , finisque , et originis expers, 
Quo mare , quo tellus , quo constat maximus aether. ' 
TJtque pater Deus , aeque etiam Deus unica proles. 
At geminos tu proinde deos fuge credere porro , 
Numen idem simul ambobus, Deus unus uterque est. 
Quin etiam , quo inter se ambo junguntur, amorem 
(Namque ab utroque venit conspirans mutuus ardor) 
Omnipotens aeque Numenque , Deumque vocamus 
Afflantem maria , ac terras , coelique profunda. 
Afflatu quo cuncta vigent, quo cuncta moventur, 
Tresque unum esse Deum , ter numen dicimus unum. 
Quove magis mirere , Deus quem cernimus ipsi 

Factum hominem , atque hominum mortali corpo- 
re cretum , 

Non minus , ac prius , aeterea nunc regnat in aula 
Cum genitore , pari simul omnia immine torquens. 
Nempe locis nullis , spatiis non clauditur ullis , 
Omnibus inque locis idem omni tempore praesens 
Suffugiens nostras acies , sensuque remotus 
Cuncta replet Deus, ac molem se fundit in omnem. 
Lux humiles veluti perfundens lumine terras 
Solis ab orbe venit , suppostaque Circuit arva , 
Non tamen aethereo divisa ab Sole recedit 
Illa usquam , quamvis longinquas ambiat oras , 
Nec siue Sole suo est lux , nec sine luce sua Sol. 
Quid vero impulerit tantos adiisse labores , 

Atque haec ferre Deum, dum morti obnoxius errat, 
Dicam equidem, et repetens altas ab origine causas, 
Expediam, coelum , et coeli quos suspicis, orbes 
Vix opifex rerum extuderat , terrasque jacentes , 
Cum simul aligeros populos, sanctosque volucres 
Ter ternas acies , celerem, et sine corpore gentem. 
Qui coeli incolerent ipsos septemplicis orbes , 
Condidit aiterno genitor succensus amore , 

Ut sua , qua fruitur solus , natusque per aevum , 
Cuinmunis foret, et multis concessa voluptas., . 
Continuo , fuerat quos aequum dicere laudes 
Auctorique , Deoque suo , ac persolvere grates 
Regnandi vesanus amor ( quis ferret inultus ? ) 
Haud partem exiguam invasit , furiisque subegit 
Ut cuperent summo sese praeferre parenti 
Immemores , animis victi , caecique furore. 

Non tulit omnipotens sator , et , meliora sequutos 
Armavit contra, nulla hinc mora, talia adortos 

Indecores coelo sedes detrusit in imas , 

Noctis ubi horriferae nigror, aeternaeque tenebrae. 
Primus natus homo hinc, terris quem maximus auctor, 
Et liquidis late dominum praefecerat undis , 

Quo mox pro superis excussis astra teneret , 
Desertasque domos ipse , et genus omne suorum , 
Omnigenitmque uni subjecit saecla animantnm , 
Squamigerum pecudes , et pennis picta volantum 
Corpora, montivag&mque simul genus omne ferarum. 
Tantum floriferis dominum cum imponeret arvis , 
Alboris unius foetu illum parcere jussit. 

At vetito captus mali infelicis amore 
Conjugis hortatu , quam fraude illexerat anguis , 

I mine ruor heu superi violavit foedera regis. 

Vix avido arreptum pomum foedaverat ore , 

Cum pater imbripotens jam fulva e nube tonare 
Desuper auditus , saevasque indicere poenas 
Iratus , quas ille olim , quas omnis ab illo 
Progenies lueret lucis ventura sub auras. 

Continuo ingenti coelo sunt addita cla‘ustra. 

Impia tum primum proles exorta repente. 

Et subito tellus scelere est imbuta nefando. 
Emersit fraus, emersit malesuada liliido. 

Hinc durus generi humano labor additus, hinc fons 
Curarum, et tristis patefacta est janua leti, 
Morbique , et dolor , atque fames , et turpis egestas. 
Cum genus humanum curis sine degere posset , 
Plurimaque in terris vivendo vincere saecla. 

Ex illo sine more homines , sine lege per agros 
Degebant : tantum placabant sanguine fuso 
Coelicolum regem , bonus ut gregibusque , sibique 
Afforct , atque satis vim coeli averteret arvis , 

Indociles , rerum ignari , ac rationis inanes. 

Isque fere status annorum bis millibus orbi 
Constiterat , jam jamque , magis pater optimus iras 
Oblitus veteres paulum mitescere coepit. 

Nondum homini tamen aethereum patefecit Olym- 
pum , 

Sed genus humanum fingens , aeuensque monendo 
Et leges dedit , et ritus , moremque sacrorum, 
Instituitque genus nostrum discriminis ergo 
Lege jubens testa circum praecidere acuta 
Exiguam, unde viri sumus, omni in corpore, partem. 

, Tum vatum implevit venientis pectora veri , 

Qui populis laetum canerent demum affore tempus, 
Ianua aperta piis coeli cum sponte pateret. 

Casti autem interea manes , animaeque piorum 
Sub terram umbrosa expectabant valle sedentes. 

Iam vatum memores numerabant tempora, et ambas 
Tendebant paribus votis ad sidera palmas 
Coelestum regem orantes , desisteret ira , 

Parceret unitis genus omne extinguere noxa. 

Parce pater , parce omnipotens, vox omnibus una , . 
Nos promisso olim , longe disjungimur unde 
Luminis expertes blandi , memor assere coelo. 

Haud nos eduxit nequicquam lucis ad auras. 

Siqua tamen veteris superant vestigia culpae , 

Dilue rore tuo facilis , fontesque reclude 
Divinos o quis supeium coelestia tandem 
Flumina , coelestes nobis bonus irriget imbres. 

Vos o flammiferi labentes aetheris orbes 
Irrorate: vagae nobis succurrite nubes : 

Optatam pluv.iam , felicem effundite rorem. 

Tuque adeo quem jam expectant tot saecula votis 
Promissum , inferni cui nutant moenia mundi , 

Summi vera patris Soboles , coeli aureus imber 

Rumpe moras age , sidereos rumpe ocyus orbes, 
Aetheris huc fractis vi multa allahere portis. 
Talibus orabant omnes , eatlemque canebant , 

Quos pater omnipotens superum sarcire ruinas 
Jam meditans coeli penitus miseratus ab arce est. 
Cum vero aethereas nutu recludere portas 
Posset, et alitibus potius de civibus unum 
Mittere , qui regnis manes divelleret atris 
In superhm referens sedes , stellantia templa. 

Ipse sui ut memores magis , ac majoribus arctos 
Vinciret meritis homines , qui cuncta piaret , 
Factum hominem e summo natum ipsum misit 
Olympo. 

Ne tamen ignaris mortalibus appareret , 
Ignotusque , novusque , suis neve ilicet illum 
Finibus arcerent pulsum , quod se ipse Rei met 
Progeniem leges contra memoraret avitas , 
Praemisit vatem egregium his in finibus ortum 
Nomine Ioannem , Helisabe quem numine plenum 
Zacchariae extrema parit infoecunda senecta , 
Gentibus ipse Deum ut natum praenuntius ore 
Proderet , atque sua spes fesso ostenderet orbi. 
Ille hominum primus vitans vestigia ab annis 
Horridus in solis agitavit montibus aevum , 
Montibus , et silvis + et litoribus desertis. 
Speluncae tectum horrentes , victum aspera nullo 
Arbuta terra dabat cultu , aut sudantia truncis 
Mella cavis : liquidi praebebant pocula fontes. 
Vestis erat pellis hirsutis horrida villis. 

Tantum laetificas gaudebat spargere voces 

Affatus nemora , et montes , ac litora ponti. 

•• 

Tanta sed haud latuit virtus tamen ilicet ingens 
Fama viri circumfusas penetravit ad urbes. 
Iaraque illum coelo demissum credere gentes , 

Qui , tot veridicae ut quondam cecinere Sibyllae, 
Humanum genus horrificis educeret umbris. 

Et jam concursu populi illum accedere magno 
Scitatum , quisnam , unde domo, quid ferret, an ipse 
Afforet e coelo , miseris qui gentibus olim 
Auxilio venturus , eum bis terque rogabant. 

Ille sed umbrosis repetebat talia ab antris. 
Gaudete o tenebris jamdudum , ac nubibus atris 
Obductae gentes : lux ecce optata propinquat. 

Ne vero , ne me ignari vos credite lucem 
Promissam (immeritos neque enim furamur honores ) 
Tantum ego , ceu Solem nascentem lucifer ante 
■ Exoritur , nitidoque diem denuntiat astro , 
Praedico actutum vobis jubar affore vestrum. 
Jam jam aderit Deus , ecce Deus mortalibus oris 
Seu mortalis adest : venienti occurrite laeti : 
Fronde vias festo decorate , tapetibus agros , 

Et Numen digno venerati agnoscite honore : 
Discite justitiam interea , atque assuescite recto. 
Et duce me, scelus infectum lavite amne liquenti. 
Ipse autem aetherea divinitus eluet aura 
Omne malum, ac veteris penitus contagia culpae, 
Saeclaque mutato succedent aurea mundo. 

Talibus auditis , cunctis ex urbibus ibant 
F initimi , qua Iordanis fluit agmine dulci , 

Orantes pacem , atque ultro commissa fatentes , 
Quos vates puro nudos lustrabat in amne 
Rite cavis capiti invergens sacra flumina palmis. 
Ecce autem Deus ipse etiam , ceu caetera turba , 

Lustrandi sese studio clam tendit ad amnem , 

Nil ut inespertum moribundo in corpore linquat , 
v Mortali quod fas homini , et suhiisse necesse est , 
Ni pigeat seros imitari facta nepotes. 

Abstinuit primum vates , tactusque refugit , 
Agnoscensque Deum , palmas utrasque tetendit 
Supplex , accurvusque vadis mirantibus ipsis. 
Paruit inde tamen jussus , divinaque membra 
Horrescensque , tremensque liquenti perluit amne, 
i Protinus aurifluo Iordanis gurgite fulsit , 

Et supeium vasto intonuit domus alta fragore. 
Insuper et coeli claro delapsa columba est 
Vertice per purum candenti argentea pluma 
Terga, sed auratis circum, et rutilantibus alis. 
Jainque viam late signans super astitit ambos , 
Goelestique aura pendens afflavit utrunque. 

Vox simul et magni rubra genitoris ah aethra 
Audita est nati dulcem teslantis amorem , 

Interea aligeri juvenes gens incola coeli 
Missi aderant liquido pendentes aere circum , 
Carbaseosque sinus , mantiliaque alba ferebant , 
Jussa ministeria , ut nati membra humida herilis, 
Rorantemque sacro siccarent flumine crinem. 

His actis Deus evasit , fluviumque reliquit , 

Quem vates longo ripam ordine circumfusis 
? Ostendit , talique abeuntem est voce sequutus. 

) En , ego quem terris toties jam jam affore quondam 
Pollicitus , Deus , ecce Deus , qui crimina nostra 
f Thuricremas agnus veluti mactatus ad aras 

Morte luet , superoque volens cadet hostia patri. 
Hunc optate ducem, hunc vobis optate magistrum* 
Ex illo vates nemora , et loca sola relinquens 

Urbes per medias ibat, populisque canebat 
Advenisse Deum , promissum numen adesse. 

Credita res paucis , donec se ostendere coram 
Supra hominem coepit Deus ipse ingentibus orsis. 
Nara primum numero ex omni delegit amicos 
Bis senos , queis cum curas durumque laborem 
Partiri , et casus posset deducere in omnes. 

Ante quidem solus terdenos egerat annos. 

Sed ne forte putes multis e millibus illi 

Nos ideo placuisse , dolis quod , et arte magistra 

Spectatos longe ante alios deprenderit omnes , 

Aut opibus , claraque domus a stirpe potentes , 
Omnibus obscurum genus , et sine luce penates , 
Atque humilis fortuna , nec astu praedita vita. 
Quinque adeo sumus exigua Bessaide creti. 

Nobis ars erat insidias piscosa secundum 
Flumina squamigerum generi hamo tendere adunco, 
Atque innare salum , fctfcundaque piscibus arva. 
Tunc etiam , cum nos ad se primum ille vocavit, 
Humida litorea sarcibam retia arena 
Ipse Jacobus adhuc salientes litore pisces 
Servabat frater : nec tum procul inde secabant 
Andreas , parvaque Petrus vada salsa carina 
Isdem acti fratre; studiis , eadem aequora circum. 
Tum mihi conjunctus patriaque, domoque Philippus 
Accitus pisces , et retia torta reliquit. 

Addunt se socios Thomas , Tbaddaeus, eademque * 
Arte Simon, Cana quem genuit Galileja amicum 
Fluminibus patriis , mutisque natantibus hostem. 
Namque Iacobus ei cognato sanguine fretus 
Alpbaeo natus patre se subjunxerat ante. 

Ut genus indecores pene omnes , sic quoque nostrae 

Nomina dura vides , insueta , atque aspera dictu. 

Haud facies sola est impexis horrida barbis. t . 

Tres alii neque enim longe meliore sequuti 
Fortuna addiderant sese , Matthaeus , et aevo 
lam gravis , effoetisque Petri jam proximus annis 
Bartholomaeus , et ipse mali fabricator Judas. 

Vix memorem, quaecunque oculis , quaecunque sub illo 
Auribus his hausi repetens miracula rerum 
Tempore tam parvo ( vix terna hyberna peracta , 

Ex quo illi socii dignatus nomine jungor ) 

Nec me tam vastum nunc currere oporteat aequor. 

Pauca sed e multis, et ea haud milii mollia fatu. * 
Ingrediar tamen , et breviter tua jussa capessens 
Expediam , mitto modo quae monimenta reliquit 
Finitimas ( tibi nota reor ) non parva per urbes. 

Namque omnem egregiis factis insigniit oram, gtj 
Quis nescit nuper revocatum ad munera vitae 
Palmiferae regem Bethanes , lumine quarto, . 

Quem vidit Sol extinctum, impositumque sepulcro : 

Ut sileam innumeros , quibus ipse in limine leti 
Affuit , et durae de mortis fauce- revulsit ? 

Nam prius enumerem , quot ponte aquilonibaS undae 
Spumescant vasto , quot inundent litora arenis , 

Quam quot opem morbos varios in corpore passis 
Supplicibus tulit , et validos , laetosque remisit. 

Multi capti oculis , clausis multi auribus orti , 

Ne possent ullas audire , aut edere voces : 

Claudi alii imparibus vix aegre passibus ibant : 

His rigor ex longo immotos sopiverat artus i 
Illis semeso serpentia corpore hiabant 
Ulcera , et illuvies membris immunda fluebat. 

Nec deerant , tumefacta quibus praecordia, et alvus 

Insincera sitim miseris adduxerat acrem , 

Nullae artes poterant, quam nulla extinguere aquae 
vis. 

Tum quibus assiduis concussa tremoribus usque 
Nutabant , tremuloque lababant corpore membra. 
Ignea quos febris , aut corrupti Corporis humor , 
Et quos praeterea vis caeci incognita morbi 
Versabat lecto totos distracta per artus , 

Quosve animis captos agitans male habebat Erinnys 
Omnibus aspectu solo , tactuve ferebat 
Divus opem, subito linquebant corpora morbi , 

Et stratis ipsi surgebant protinus aegri. 

Atque ideo quacunque viam observatus agebat , 
Scmper eum opperiens turba ingens strata jacebat, 
Per fora , perpe vias sanctique ad limina templi. 
Nondum aliquem tamen infernis revocaverat umbris 
Morte obita , cum Sidonia remearet ab ora , • 

Et Naim ingressus sociis comitantibus altam est. 
Ecce autem ingentem longo procedere pompam 
Ordine flammarum aspicimus, moestamque per urbem 
Audimus luctum , causam tum denique luctus 
Cernimus egregii juvenis miserabile corpus ' 
Impositum molli jpheretro , quem mersit acerba 
Morte dies , dulci cum vix pubesceret aevo , 
Atque omnem vultu florenti dempsit honorem. 
Qualis, quem pede pressit agro bos signa relinquens, 
Paulatim lassa languet cervice Hyacinthus , 

Aut rosa , quam molli decerpens pollice virgo 
Vepribus in densis lapsam sub sole reliquit. 

Orbe furens tota genitrix miseranda , capillos 
Scissa , genasque; ambas manibus foedata cruentis 
Ibat .* eam circum pariter per densa viarum 

Pulsabant saevis matres plangoribus astra. 

Ipsi orbam cives miserantur, ei unica proles 
Ille relictus erat vidui solatia lecti. 

Ut Deus exanimis juvenili in corpore vidit 
Pallorem , et molli pictas lanugine malas y 
Parcere lamentis jubet , et considere pompam , 
Admotusque manu mulcens immobile corpus , 
Rursum animam gelidis membris innexuit , ecce 
Erigitur puer , et ( cunctis mirabile visum ) 
Prosiluit raptim in medios , vacuumque pheretrum 
Liquit , et amplexans solatus voce parentem est. 
Nec vero multis etiam post mensibus idem 
Egregiam amissa donavit luce puellam , 

Cui calor , et toto de pectore fugerat omnis 
Halitus aereas penitus dilapsus in auras. 

Virginis ipse pater factum testatur Jarus 
Largus opum, pollens lingua > et popularibus auris. 
Quid repetam , purum vivo cum e fonte liquorem 
In vinum convertit , opes miseratus amici ? 

Forte olim aerei spectans de vertice montis , 

Cum Sol emenso depressior iret Olympo , 
Ingentem vidit numerum effluxisse sequentum 
Matres , atque viros , quos per deserta locorum 
Duxerat oblitosque sui , oblitosque suorum. 
Substitit hic miseratus : eos jam tertia namque 
Muneris expertes Cereris lux acta videbat. 

Hic neque erant fruges, vicina nec oppida , possent 
Unde dapes petere argento , victumque parare. 
Arboreos necdum foetus decoxerat aestas. 

Vix tandem inventus puer est ex agmine tanto % 
Quinque viae auxilium , qui secum liba ferebat , 
Atque duos , dederat quos huc pia mater eunti 

Inclusos myrto , et bene olenti gramine pisces. 
Sed quid enim haec adeo tam multis millibus autem? 
Et jam diffisi socii mUssa re querentes , 

Quos bonus affatu christus solatus amico 
In coetum vocat , ac paucis ita deinde profatur : 
Nemo hodie numero e tanto non laetus abibit. 
Hinc supplex tali genitorem voce precatur : 
Summe parens, ope cujus alit terra omnia , quique 
Et Sole , et liquidis facundas imbribus agros. 

Si quondam Isacidum generi per inhospita eunti 
Divinas epulas coelo es largitus ab alto , 

Semine si nullo constant^ quaecunque creasti , 

Et nihil omnino fuerant coelum , aequora , tellus 
Adsis , obscenamque famem tot millibus arce. 
Haec tantum : dehinc gramineo discumbere campo 
Imperat effusos coetus , dapibusque parari. 

Inde in frusta secat laeto Cerealia vultu 
Liba minutatim , et populos partitur in omnes. 
(Millia quinque hominum campis saturanda sedebant) 
Ecce ( incredibile auditu , mirabile visu ) 
Omnibus in manibus visae succrescere partes 
Exiguae , dapibusque epulati largius omnes. 

Et frugum pariter , laticumque expleta cupido est. 
Quin et relliquias mensis superantia frusta 
Vix cava congestas bis sex cepere canistra. 

Accipe nunc aliud , quod paucis ante diebus 
Vidimus : arbor erat foliis densissima in agro 
Deserto , unde olim pendentia poma viator 
Carpebat sitiens : heros qui hac forte tenebat 
Pulverulentus iter , quaesivit in arbore foetus 
Incassum , infacunda comas nam , et brachia tan- 
tum 

Luxurians late circum tendebat opaca. 

Non tulit , ac verbis sterilem execratus acerbis : 
Continuo ( manifesta audis ) exaruit arbos , 

Et folia aereas volitarunt lapsa per auras. 

Nec lpinus est olli imperii maris aequora in alta 
Uni omnes undae assurgunt , fluctusque quiescunt 
Unius edicto, vidi, vidi ipse furentes 
, Illius hybcrnos ad vocem ponere Coros , 

Vimque omnem , motas quae flabris asperat undas. 
Nondum Luna suum ter cursum plena peregit , 
Cum subito in lento deprensis marmore nobis 
Nocte fere media , dum retia ducimus , orta est 
Turbida tempestas , et pontus inhorruit ater 
Fluctibus elatis ; et concursantibus undis , 
Inflictamque ratem jam jam salis hauserat aestus. 
Nos trepidare metu leti discrimine parvo , 

Cum procul ecce ducem , quem nuper liquimus alto 
Litore spectantem fluctus scopulo illidentes , . 
Ferre iter aspicimus medias impune per undas 
Suspensum , tumidoque pedes haud tingere ponto. 
Horruimus visu subito , nec credere quibam 
Me veram faciem , haud simulatum cernere corpus 
Tam celeres egisse vias sine remige in undis , 

Ni sese , verbis dum nos hortatur amicis , 

Ultro ostendisset : Quonam fiducia vobis 
Iam nunc pulsa mei cessit: timor omnis abesto : 
Indubitare meis tandem dediscite dictis. 

Sic ait, atque ratem , quae jam superantibus undis 
Cesserat , insiliens solo tumida aequora nutu 
Placavit , posuitque minacia murmura pontus. 

Sic terrae in tutum positis adnavimus undis 
Incolumes , celetique volavimus aequora cursu.’ 

Nec mora , vix siccum attigerat tellure potitus : 
Ecce aliud dictu magis , ac mirabile visu. 

Namque magistratus aderant in litore missi 
Aera reposcentes , quae pendere lege quotannis 
Regibus antiqua , pro sese quisque jubemur. 
Accipit bos placidus, quos dum sermone moratur. 
Petrum ad se vocat , et fidam submissus ad aurem 
Vade ait , et jacto quem primum traxeris hamo 
Aequoribus , piscem cultro scrutabere acuto. 

Intus erit , regi quod jussi pendimus ambo, 

Jussa facit senior: trahit hamo ad litora- praedam , 
Argentumque viris dat piscis in ore repertum. 
Horresco , quoties stimulis immitibus actus— 
Quidam animo subit, idem illo quem tempore vidi, 
Dum legerem expositos hoc ipso in litore pisces , 
Obsessum furiis , atque ore immane furentem. 
Hunc olim ( ut perhibent ) vetito genuere parentes 
Concubitu juncti , atque inconcessis hymenaeis. 
Quippe torum ascendere, Dei cum sacra vetarent, 
Cum scenis gens indulget nostra omnis opacis. 

Sed non gavisi scelere illi tempore longo. 

Nam subito amplexus interque , et gaudia adulter 
Sacrilegam tenues animam exalavit in auras 
Infelix , scelerique eadem nox prima nefando , 

Et pariter suprema fuit discrimine parvo. 

Iliam autem- acthereis flammis divinitus ignis 
Corripuit , cum jam maturi pondera partus 
Urgerent , eademque duos leto hora dedisset , 
Infans ni foret exectae genitricis ab alvo 
Exemptus , parvum patris eduxere sorores. 

Ipse etiam mox immeritus scelerata parentum 
Facta luit jucunda oculorum luce negata , 

Obstructaeque aures penitus mansere , nec illi 

Aut ullas, haurire datum est , aut reddere voces. 
Quin etiam simul atque adolevit , protinus aegrum 
Arripuit furor , infernae vis effara gentis. 

Centum illum furiae, centum illum ( flebile ) pestes 
Victuui exercebant , Erebi legio acta latebris , 
Horrendasque hominis singultus ore cientes 
Edebant voces , ac terrificos mugitus. 

Illum omnes exclamantem , atque insueta frementem 
Horrebant , trepidique fuga se in tecta ferebant , 
Siquando nodis , ruptisque immane catenis 
Incautis liber custodibus evasisset : 

Iamque ille oblitus fratres , jamque ille sorores 
Amplius haud gressum patris intra tecta ferebat. 
Verum more ferae sylvis degebat , et antris , 
Sicubi saxa cava, aut aevo consumpta sepulcra , 
Ater , egens , corpusque abjecto nudus amictu. 
Talem igitur nodo manibus post terga revinctis 
christi ad conspectum , si fors miseresceret ipse , 
Vi multa consanguinei , carique trahebant. 

Ille autem obniti contra , dum rumpere nodos 
Tendit , et horrendos clamores tollere ad astra. < 
Qualis ubi longis pugnator taurus ad aras 
Funibus arripitur , saevo fremit ore per urbem. 

Et spumas agit , et cornu ferit aera adunco. 
Instant hinc famuli , atque illinc , et verbera crebri 
Ingeminant, quassantque sudes per terga per armos, 
Diffugiunt vulgus trepidum , in tutumque recepti 
Porticibus gaudent longe spectare periclum. 

Talis erat juvenis species immane furentis, 

Quem tandem ante Deum fessi statuere rogantes- 
Ferret opem , saltem furiis tam tristibus illum 

Solveret , excuteretque animo crudelia monstra. 
Hic heros palmas in coelum sustulit ambas, 
Concipiensque preces genitorem in vota vocavit. 
Ecce autem magnum , subitum , et mirabile mo 
strum , i . 

Auditi exululare Lupi , latrare Canes ceu , 

Tam diras jactat voces lymphatus ab ore. 

Non tam immane sonet seSe frangentibus undis 
Rupibus ex altis ingens decursus aquarum , 
Rumpantur claustra alta lacus si forte Velini , 
Totaque praecipitent valles stagna ardua in imas. 
Omnis ea ut regio fiat mare , et oppida circum 
Mersa natent» metuatque sacris Roma obruta templis. 
Nunc coeli crepitus imitantur , cum superum rex 
Fulminat , et tonitru quatit aetheris aurea templa. 
Nunc ferri sonitum , aut ruptarum mole catenarum 
Ingenti horrificum stridorem , aut murmura ponti. 
Circum omnis tellus, circum coelum omne remugit. 
Instat vi multa Deus , increpitatque morantes, 
lamque illi trepidare intus , pacemque precari. 
Quid nunc vera Dei , atque indubitata propago 
Concesso in poenas nos o de corpore trudis ? 
Egressis saltem pecora haec invadere detur. 

( Setigeri tum forte sues ea litora propter 
Pascebant ) nos ne horrifero sic merge barathro , 
Neve jube terrae inferioris operta subire. 

Annuit : extemplo videas procul ecce nigrantem 
Mollibus haud stimulis furiarum errare subactu 
In diversa gregem nunc huc nunc protinus illuc. 
Nec mora , nec requies : intus vis effera saevit t 
Donec praecipites sese alta in stagna dedere , 

Et cunctis pariter vita est erepta sub unda. 

At juvenis fessos subito collabitur artus 
Exemptus tandem nodosis brachia vinclis. 

Mordicus ora solo impressus cunctatur , adhucque 
Singultans , pectusque lacessit anhelitus ingens , 
Expiransque animam pulmonibus aeger agebat. 
Quem juxta genitore Deo satus astitit , oraque 
Attingens dextra, atque oculos, auresque reclusit, 
Tamque videt, loquiturque, et corda oblita residunt. 
It vulgi clamor super aurea sidera ovantis , 
Supremique patris Sobolemque, Deumque fatentur. 
Sed quid non ipse evaleat? quin nos quoque missos 
Aegris jussit opem ferre , auxilioque levare 
Praesenti : mortis multos de faucibus atris 
Non opibus hominum , nulla revocavimus arte. 
Verum implorato ter tantum voce magistri 
Nomine surgebant stratis , ibantque refecti. 

Omni autem ex numero sese vix obtulit unus. 
Quem stimulis actum saevis , coecoque furore 
Incassum victi tentavimus , acrior illum 
Usque adeo magis , atque magis vis intus agebat. 
f)ui cum ferret opem Divus mox optimus ipse 
Iratus , quod parva sui fiducia nobis , 

Corporibus tales facile , inquit , pellere pestes. 
Parcendum dapibus tamen , e coeloque petendum. 
Nec solis vero liaec vobis concessa facultas : 

Sed nomen quicunque meum vulgaverit , omnia 
Fas audere , mei modo ne fiducia desit. 

Ule etiam jussos immani corpore montes 
Transferet , et verso sistet vaga flumina cursu. 

Ite animis igitur certi confidite , neve 
Instabili titubate fide , jacite aurea veri 
Semina ubique orbem vestra perfundite luce 

Obductum tenebris, atque alta nocte sepultum. 

Vos hominum lux , vos squalentis lumina mundi. 
Sic fatus nobis alios subjunxit , ut essent 
Consortes tantorum operum , sociique laborum , 

Et septem elegit decies,, tamen ipse dolebat 
Exiguum numerum , neque tot satis esse ferebat 
Tanto operi , ac veluti qui centum vertit aratris 
Tellurem , et campos rastris exercet avitos , 

Cum matura seges jam flavis canet aristis , 

Si desint , qui messem operis ( quae plurima ) con- 
< . dant , 

Fluctuet , atque viros aliis conducat ab oris. 

Quid memorem , ut mentes hominum , curasque la- 
tentes , 

Quod fieri certo nequeat sine numine , cernat ? 
Quippe animis dubios , taciti dum vana timemus , 
Castigans dictis nos saepe erexit acerbis 
Mirantes , quoties ipsis etiam hostibus olim 
Praedixit , quos mente dolos , quae furta pararent • 
Incassum , dum caeci odiis agitantur iniquis P 
Foemina nec latuit bis senos passa per annos 
Sanguinis immundi manans de corpore flumen. 

Illa quidem ardentis morbi confecta dolore 
Pone sequabatur , siqua illum tangere posset , 

Hanc unam rata nempe viam restare salutis. 

Ergo dum pubes fluit undique, et agmina inundant. 
Illa subit, leviterque extremum apprendit amictum. 
Ad tactum veter effugit de corpore morbus. 

Iamque abitum latuisse putans clam mente parabat. 
Praesensit Deus , et pavidam , seseque tegentem 
Affatus placide monitis implevit amicis. 

Vidi oculos ante ipse meos mortalia nuper 

Aut membra exutum , aut perfusum luce superne 
Non infra solis speciem dare corpore lumen. 

His, multisque aliis, ego quae creberrima vidi , 

Per terras patuit signis Deus : haud tamen unquam 
Sese hominem oblitus moribundo corpore cretum 
Multa tulit quoque , mortales quae ferre necesse est. 
Atque id sponte quidem , nobis imitanda relinquens. 
Saepe hilares mensas ideo, et convivia adivit, 

Nec coetus bonus est hominum aspernatus in urbe. 
Saepe etiam insidias inimicae gentis , et iras 
Suffugiens flt homo male tuti limina templi 
Exiit , objecitque cavam pro corpore nubem , 

Nec se in conspectum latebris dedit abditus atris, 
Dum fremerent hostes nequicquam,et saxa parerent. 
Atque equidem memini ( vix actus volvitur annus ) 
Nuper Joannis comperta caede recenti , 

Quem rex uxorem praereptam reddere fratri 
Admonitus tenebris ferro obtruncarat in atris , 
Urbibus his abiit cautus , populisque relictis 
Digressus : sylvae elapsum accepere profundae. 

Nec rex ipse Erebi generis foedissimus hostis 
Humani , nostras qui recto avertere mentes 
Nititur , abstinuit dominove , Deove pepercit. 
Forte etenim comitum strepitus , turbamque sequen- 
tum 

Dum fugeret quondam , se clam subduxerat heros 
Coetibus , et solus lucis degebat in altis. 

Jamque quater denos frugum sine munere soles 
Condiderat, totidemque famem per inhospita noctes 
Pertulerat , cum jam tempus ratus ecce nocendi 
Affuit extemplo multis cum millibus hostis 
Noctipotens , quos tartareis ducebat ab antris 

Flammea semiferi capitis gestamina quassans. 
Jamque sui frustra spe praemia percipit astus , 
Ergo illi meditans nequicquam illudere dictis 
Talibus aggreditur: Superi tu certa parentis 
Progenies , verusque Deus , tTbique omnia parent, 
Quid durare fame confecto corpore pergis ? 

Nec subito in totidem convertere adorea liba , 
Haec circum quae saxa vides ingentia , tentas ? 
Non Divum latuere doli , atque baec reddidit ore. 
Sunt mihi mortali tostae pro munere frugis 
Sermones patris auditi , divinaque ve&a , 

Quae quoties animo repeto memor, effugit omnis 
Pulsa fames , subito mensaeque oblita cupido. 
Dixerat : his tamen auditis haud destitit hostis 
Congressu victus primo , pugnamque retentat , 
Atque aliis super , atque aliis assultibus instat. 
Terque novos semper coepti irritus integrat astus, 
Nequicquam nunc regnorum , nunc laudis inani 
Immotum tentans animum praevertere amore. 

Ut cum sollicitum tollunt mare fluctibus Euri , 
Crebra ferit , saevitque minaci verbere in alta 
Litora , sed saxis allisa revertitur unda. 

Nec Deus , haec subito quamvis praesentiat , arcet 
Conantem , patiturque dolos sibi nectere vanos. 
Nunc se marmorei supra fastigia templi, 

Nunc rupem supra , scahrumpiie crepidine saxum 
Subvectari ultro sinit , et spem accendit inanem. 
Cum vero vicisse ratus jam gaudia dira 
Gonciperef frustra ille inhians, se protinus heros 
Ipse Deum claro confessus numine coram 
Irrita furta, dolosque exibat semper apertos. 
Qualis , ubi excussis per plana evasit habenis , 

Liber equus ludit famulos hinc inde sequentes. 
Saepe hic dissimulans , atque illic improbus haeret, 
Perque viam oblatas interdum pascitur herbas. 

Ast ubi jam videt instantes , elabitur, alteque 
Emicat , et spatia transmittit maxima campi. 

Quam 6peciem expertus nequicquam ubi denique 
sensit 

Hostis atrox , abiit victusque , Deumque reliquit , 
Cui volucres centum pluma pernice ministri 
Astabant missu genitoris , opemque ferebant. 

Si vero causas odiorum , ac semina quaeris 
Tantorum , cur gens omnis opponitur uni , 

‘''Haec ttorint ipsi , certe non talia gessit , 

Quae capto aflingunt odiis crudelibus acti. 

Non homines inter magis est affabilis alter , 

Non pietate prior , venia complectitur omnes. 
Hostis , civis ei nullo discrimine habentur. 

Multi impune ideo digna , atque indigna ferenti 
Objecere , omnes nutu cum perdere posset. . , 
Sera olim cum Sidonia sub nocte per oram 
Ferret iter fessus, nos parva exclusit ab urbe 
Gens fera , nec teoto est dignata heroa precantem. 
Nos igitur tristes supremum orare parentem 
Aspiceret coelo , nec gnatum ferret inultum , 

Sed populum immitem coelesti protinus igni 
Corriperet , subitis et inhospita moenia dammis. 
Non tulit , ac verbis nos indignatus amaris 
Increpuit-, potiusque urbem miseratus iniquam est. 
Saepe etiam auctores scelerum haud ignarus adibat, 
Infamesque domos , scelerataque tecta subibat , 
Quo moniti exuerent fastus , moresque sinistros , 
Et 5 ecum inciperent paulatim assuescere recto. 
Tom. I, 6 

Sic Matthaeus, agri dires sic noster et ipse est 
Zdcchaeus , centumque alii ad meliora vocati. 
Nec tamen id faceret dum creber , defuit olim 
Qui falli ratus incautum, pro crimine magno 
Objiceret quod non fugeret contagia dira. 

Ipse sed, ut medicam veluti languentibus aegris 
Ferret opem, totam quaerebat sponte per urbem, 
Sicubi mortales mentem caligine pressi , 

Quos nocte eriperet bonus, ad lucemque vocaret 
In tenebris caeco miseratus pectore volvi. 

Id superis, superum id magno cordi esse parenti, 
Seque ideo claro missum memorabat Olympo. 
Insuper et coelum compleret quanta docebat 
Laetitia , aetherei quanto gens incola regni 
Acciperet plausu , si quis mortalibus oris 
Inventor scelerum, atque pii contemptor , et aequi 
Justitiam, colere inciperet , rectumque tueri. 

Sicut ovem incautus pastor qui e millibus unam 
Amisit serae oblitam decedere nocti 
Cum gregibus, ubi per rupes , perque aspera tristis 
Quaesivit dumeta diu loca cuncta volutis 
Convisens oculis , demum si forte reposta 
Pascentem valle invenit , subito arripit illam, 
Sublatamque humero stabulis laetissimus infert. 
Intranti dulces occurrunt oscula nati 
Praeripere, et reducem plausu domus excipit omnis. 
Idcirco neque colloquiis muliebribus heros 
Abstinuit, nuperque legens Samaritidos orae 
Piura sub antiquis Sicharpeae moenibus urbis , 
Viderat ad fontem venientem ut forte puellam, 
Tmploravit aquam supplex, putealiaque liausit 
Muneia , qui pelago , qui fluminibusque sonoris 

Imperat , et vastum largis rigat imbribus orbem : 
Cujus ad imperium populis sitientibus olim 
Delicuit rupes , atque undis plurima fluxit. 

Secreti nos interea mirarier omnes , 

Ipse sed admonitam , atque ultro commissa fatcn- 
tem 

In lucem e tenebris f altaque e nocte vocabat. 
Saepe illi pueros , aevo et florente puellas 
Flore comam pressos, et molli fronde revinctos 
Submisere piae, metuunt dum cuncta parentes, 
Quo teneris animis pulchrae virtutis amorem 
Insereret , stimulisque rudes impleret honestis. 
Impubem turbam affatus placido ore monebat , 
Lustrahatque manu , ne carmina dira nocerent , 
Neve ulla infernis premeret vis edita ab oris. 
Quin etiam elatos animo super omnia acerbis 
Urgebat dictis , rebusque exempla reliquit. 

Mecum olim socii , absentem dum quaerimus illum , 
Tendebant , fessique via concedimus omnes 
Speluncae ante fores , densis quam plurima opacat 
Frondibus , et flexu ramorum protegit ulmus. 
Multum hfc inter nos quaerentes vana moramur, * 
Quis nostrum foret e numero praestantior omni , 
Dilectusve ipsi magis , acceptusve magistro. 

( Mira loquar) nos ut primum ipse in limine vidit: 
~ Haesit acerba tuens , iterumque , iterumque roga- 
vit , 

Quis sermo foret , aut quaenam certamina nobis. 
Nos contra tacito nihil hiscere, dum piget omnes 
Verborum memores, fuerant quae plurima vana, 
Tum subito ostendens puerum, cui mollibus annis 
Laudis adhuc erat, et tumidi mens nescia flatus. 

Nulli fas , inquit , superum aspirare beatis 
Conciliis , si non fastus dediscat inanes , 

Et penitus famae exuerit contemptor amorem , 

Ceu puer hic nullam suspirat pectore laudem. 

Non aliter coelum pateat , prius aequore salso 
Esse queant nuhes , aut pisces vivere in arvis. 
Arboris aut stirpes frondescere in aetheris oris. 
Horret adhuc animus, mihi quum , fratrique poposcit 
Illum praecipuos frustra pia mater honores , 

Scilicet aetherea superi genitoris ut aula 
Coelicolum in medio celsa quum sede sederet 
Subnixus, proprior nostrum resideret uterque 
Dextram alter juxta amplexus, laeyae alter inhaerens. 
Extemplo gravis ille, obtutuque asper acerbo 
Non matrem (quid enim mater pietate merebat?) 
Sed nos , qui vano ignaram submisimus astu , 
Corripuit meritos verbis haud mollibus urgens. 
Usque Deum premere elatos , longeque superbos 
Averti , quos famae agitat , laudumque cupido. 

Ipse ideo baud impar genitori cum sit, et illa 
Quae pater , aeque eadem possit, tamen ora canentum 
Saepe sibi laudes genitorem vertit in ipsum , 

Nil se audere hominem supra confessus , ab alto 
Ni pater omnipotens vires aspiret Qlyrapo. 

Idcirco gravibus morbis quemcunque ievasset , 
Plerumque edixit , ne factum proderet usquam. 
Quove suas tegeret vires , cum tabida posset 
Ulcera corporibus solo depellere nutu, 

Aegros saepe tamen medicas legebat ad undas , 

Ut vitium exuerent omne auxiliaris aquae vi. 

Quid referam , quot eum populi, quot moenibus urbes 
Optavere sibi , et voluere imponere regem 

Mittentes trabeam, sceptrumque sacramque tiaram? 
Ipsi etiam comites hortatu instare frequentes , 
Armatus Syriae regnandam invaderet oram , 

Mox fore continuo, ut sua sub juga mitteret armis, 
Quodcunquc Oceanus terrarum anfractibus anrihti 
Immensumque novis fraenaret legibus orbem. 

Cum vero hortantes urgerent , protinus ipse 
Occuluit sese , montesque aufugit in altos. 
Immanes tamen invidia , et crudelibus isti 
Insurgunt odiis, poenasque uno ore reposcunt, 
TJniusque petunt caput omnes , scis quibus illum 
Huc furiis traxere , quibus clamoribus omnem 
Implerunt trepidi captam velut hostibus urbem. 
Ipse patiis mandata obiens tulit omnia certus 
Digna , indigna pati , nam se quaerentibus utyro 
Obtulit , et noctis cum munere posset opacae 
Defendi , bis se manifestum prodidit ipse. 

Vidi illos tamen ad capti procumbere vocem 
Attonitos , terramque gravi consternere casu 
Nec vero sacris , aut templo demit honorem , 

Nec gentis leges , veterumve edicta refigit , 
Quamvis visceribus monet , et lustralibus extis 
Parcendum posthac , nec jam ultra caede litandum. 
Verum alios longe ritus , moresque sacrorum 
Indicat obscura verborum ambage latere , 
Legiferique aperit voces animumque magistri , 
Quodque magis mircre , sciunt, et scire fatentur 
Aereas vatem venturum lucis ad auras , 

Unus qui nobis coeli invia claustra recludat, 

E tenebrisque pios vehat alta ad sidera manes. 

Id patribus promissum , omnes id volvere vates , ' 
Hunc animis certi expcctant , miseri quibu9 atris 

Non datur in tenebris praesentem agnoscere lucem, 
Et mediis largi sitiunt in fluminis undis. 

Nam quem non moveant , nisi prorsum aversa vo- 
luntas , 

Tanta viri virtus , tot facta ingentia , talis 
Oris honos ? ipse ut vidique hausique loquentem , 
Et dulcem toto jactantem corpore amorem , 
Fortunas , patriam , genitricem , cuncta reliqui : 
Id socii fecere : neque hunc me deinde secutum 
Poenituit , verum quantum ingens saepe favilla 
Surgit ab exigua , semperque fit acrior ignis , 
Hujus amor tantum visus nubi crescere in horas. 
Et mage cor dulci semp.er flammescere cura. 

. Quique adiere semel , validis compagibus haerent. 
Nec nos aut donis , aut verbis fallere crede 
Pollicitis blandis illectos : omnia nobis 
jjMpera promittit , cunctos diversa manere 
Scilicet exilia extorres passimque vagantes 
Promissis nec vana fides : adeo usqne malorum 
Pullulat ex alia , atque alia densissima sylva. 
Unius ferro tantum caput excipit : unum 
( Quisquis is est) placida clausurum lumina morte: 
' Ast alios caedes omnes instare cruentas. 

Nostra jubet nos interea contemnere, opesque 
Partiri , atque inopi miserorum impendere turbae, 
Quos circumveniunt morbique, algorque, famesque. 
Pauperiemque pati rebusque assuescere egenis. 
Multi nos ideo viderunt saepe per agros 
Aut silice in nuda projectos ducere somnos , 

Aut gravidas fessos rerum decerpere aristas , 
Indomitisque famem solari frugibus , undamque 
Alta haurire cavis pronos ad flumina palmis , 

Aut si quos usquam tellus dabat arida fontes. 

Non mihi perpetuam si centum pectore aheno 
Sufficiant Yocem linguae , percurrere possem , 
Quantas, quoque modo aerumnas, quantosque labores , 
Hoc ducente , animis durantes hausimus aequis. 
Nain licet interdum penuria adaxit edendi 
Exhaustos , rerumque inopes : quas flagitat usus , 
Regum opibus tamen usque animos aequavimus al- 
tos , ' . 

Et mens in parvis aderat ditissima cuique. 

Nec minus ingentem huc comitum adventare novo- 
rum 

Cernere semper erat numerum, matresque , virosque 
Omnibus idem animus quibus, et mens certa sequendi. 
Haud secus ac bellum si cui rex maximus urbi 
Indixit, jamque arma ciet, jamque agmina cogit, 
Cladem orae, exitiumque ferens, populisque minas, 
Non tantum jurata manus , lectaeque cohortes 
Incedunt , sed praeterea quos dirus habendi 
Duxit amor varia cupidos ditescere praeda , 
Agglomerant multi , atque injussi castra sequuntur. 
Non sat erant lataeque viae , campique patentes 
Tot populis , iret quacunque, sequentibus ultro. 
S.aepe heros sese ingenti subducere turbae , 

Et montes petere , et desertos quaerere saltus. 
Atque equidem memini , cum propter stagna profe- 
ctus 

Ferret iter , passi mque manus praetexeret ingens 
Litora, et urgeret supra densissima morem , 
Pioiipuit sese , ac cymbam, quae forte parata , 
Insiliit , subitoque jubens praecidere funem 
Teli intra jactum liquidum processit ia aequor. 

Constitit hinc, terramque aspectans , plenaque cir- 
cum 

Litora , divinus affari vocibus orsus , 

Justitiaeque aperire viam , et vestigia recti 
Hic illic stabant arrectis auribus omnes 
Interclusi undis , inhiabantque agmine longo 
Attoniti, miraque animos dulcedine capti. 

Ipse loquebatur , circum sedata silebant 
Aequora , ubique modo spirantibus incita flabris , 
Frondiferaeque domus avium sine murmure circum 
Stabant immotae procurvo in litore sylvae. 

Sedi non interea longaevae parcere matres 
Vocibus : illum omnes mirari insueta loquentein, 
Felicemque uteri matrem felicia matris 
Ubera clamabant , quae talem enixa tulisset , 

Et teneris immulsisset plena ubera labris. 

Namque docebat humi foede, in tenebrisque volutas 
Ad coelum mortale genus sustollere mentes , 

Et lucem aspicere , et vanis desuescere curis. 

Tum pacem hortari : Placidam super omnia mites 
Pacem optate viri , tumidosque remittite flatus , 
Demissique animis nil vanae laudis egentes ; 
Mortales contemnite opes , contemnite honores , 

At duris vitam assueti , parvoque beati 
Pauperiem tolerate : brevis quaecupque voluptas 
Ista adeo , atque diu nihil est mortalibus aegris. 
Vobis haud propriae hic sedes , concessaque longum 
Hegna , manet meliora , graves ubi solverit artus 
Mors anima , vos stelligera pater optimus aula 
Protinus excipiet laetos melioribus oris , 

Pax ubi tranquilla , et cunctarum opulentia rerum, 
Et secura quies , nunquam peritura voluptas. 

Et dubitet tanta quisquam mercede laborem 
Ferre brevem , terrisque sequi me sponte relicti ? 
Ad veras emergere opes , emergere honores 
Tendite , quos nulli casus , nulla auferat aetas. 
Este pii , inter vos mentem exercete benignam , 
Inque vicem placati animis miserescite vestii. 

Tum longe prohibete iras , odiisque ferendo 
Parcite , rumoresque vagos contemnite vulgi. 

Nulli fas ideo accepto pro vulnere vulnus 
Reddere : praestiterit vero pulsantibus ultro 
Se se offerre , genisque ictum expectare secundum. 
Vana alii certent armis pro laude , nocensque 
Ferrum acuant , pulchramque petant per vulnera 
mortem. 

At te mortales nullo discrimine amare 
Disce omnes , pacemque inglorius hostibus opta , 
Nec tibi ventosae sint tanti murmura famae. 
Omnibus in primis sit mens interrita leti , 
Nullaque vos animis duros vis avocet aequo. 
Terrenos artus homines , mot ibundaque membra 
Interdum extinxisse queant , et perdere ferro. 
Tuta anima ipsa manet durae haud obnoxia morti. 
Et vos omnipotens coelo pater aspicit alto f 
Avertitque malis , cujus sine numine vestrum 
Haud hominum quisquam valeat divellere crinem. 
Submissos vos hunc unum fas usque vereri , 

Huic o rite preces , huic digna piacula ferte : 

Cui mare , cui tellus , campisque patentibus aer 
Obsequitur , nitidique tremit plaga lucida coeli. 
Huic procumbite humi , prostrati huic pandite vota. 
Vos siquidem aeternis etiam post funera poenis 
Ipse potest sontes sub tetro urgere barathro. 

Nee timor admissos cuiquam sit adire leones , 
Saeclaque pictarum saevissima pantherarum. 

Ite mei objectu protecti nominis : ite 
Adversum intrepidi : mansuescent protinus ursi, 
Yestraque parcentes allambent vulnera lingua. 
Quin humiles victus animis secludite curas. 
Coservate genus pecudum , genus altivolantum , 
Nullae illis artes , nulla illis cura futuri. 

Non tamen aut tegimen, victus aut copia desit. 
Omnia dives alit rerum sator , omnia curat. 

Ille etiam injusso tellurem gramine vestit 
Floribus appingens sata versicoloribus arva , 
Arboribusque comas , atque umbras montibus addit. 
Fraudes , insidiaeque absint , ac foeda libido , 
Neve modum supra mensis gaudete paratis. 
Desidiasque animis atque ocia pellite vestris. 

Nec vetitos thalamos , inconcessumque cubile 
Affectate , sitisque alieni desinat auri. 

Quisque suis opibus contenti vivite , et ultro 
Spes interdictas , et inania ponite vota. 

Neve autem scelerum facies nunc prosequar omnes , 
Quin dicam , quibus est cordi fraus , atque libido 
Dira juvat , ficto simulant tamen ore latentes 
Virtutem, subeuntque dolis, et crimina obumbrant? 
Ne jubeo , ne talem animis assuescite pestem. 

Nil adeo latet , ipsa dies quin detegat ultro. 
Praeterea cohibete oculos : ne quaerite vestris 
Vulnera sponte animis: fandi hinc compescite amo- 
rem , .... 

Saepe olim incautos non lingua coercita mersit. 
Discite jamque ideo posthac haud falsa profari, 
Jamqne novos purgati animis inducite mores^ 

Siqua tamen veteris culpae vestigia restant , 
Diluite , et sacris contagia vincite lymphis. 

Ipse ego fons veluti liquidam purissimus undam 
Sufficiam : properate ad aquas .* haurite liquentem 
Matres , atque viri sitientes protinus amnem. 

Ferte pedem huc omnes: ncc opus potantibus auro, 
Argentove : mei fontis palet omnibus unda. 

Sic leti vitate vias , ita sidera aditur , 

Sidereasque domos mutari nescia regna. 

Haec mihi praedixit genitor , quae voce monerem 
Veridica : sunt fonte mihi verba omuia ab illo. 
Talia dicta dabat , coeli super omnia regem 
Placandum non visceribus , non sanguine caeso , 
Sed votis, precibusque jubens exposcere pacem. 
Et modus orandi quisnam foret ipse canebat. 
Omnipotens genitor , sedes cui lucidus aether. 

Sic nomen , laudesque tuae celebrentur ubique. 
Et promissa orbi incipiant procedere lustra , 

Cum tua non minus in terris gens jussa facessat 
Mortalis , quam coelicolae tibi in aethere parent. 
Nos divina hodie coelo dape reffice ab alto. 

Parce dehinc bonus , ut nostris ignoscimus ipsi 
Hostibus , ac nullis adversis objice inermes 
Tentando , prohibe a nobis sed cuncta pericla. 
Addidit et , ventura canens , fore cum vagus olim 
Sol claram speciem concreto lumine tectus 
Exuat , et subito stellanti nocte perempta 
Sufficiat nullam luna orbi argentea lucem 
Sanguineis faciem maculis perfusa nigrantem , 
Praecipitentque polo passini turbata labanti 
Sidera , quae lapsu certo , spatiove feruntur. 
Visque ea t quae coeli irrequietos conciet orbes , 

Desinat in certo rapiantur ut omnia motu, 

Atque prope avulso absiliat de cardine mundus , 
Dum terras veluti rapidum per inania fulmen 
Ipse iterum petat , et multis cum millibus idem 
Adveniens hominum vitas , et crimina quaerat. 
Ut res promisso simul ac succenderit igni 
Flammarum totum tempestas sparsa per orbem , 
Continuo tellure nova , coeloque recenti 
Defunctas animas vita in sua corpora rursus 
Evocet ad blandum lumen , populosque sepulcris 
Eliciat , secumque pios educat ad astra , 

Quos pater a prima praevidit origine rerum 
Mente suos fore , et aethereo transcripsit Olympo. 
Ibunt aligeri juvenes , coelumque profundum 
Horrifico sonitu implebunt , atque aere recurvo 
Quattuor a ventis excibunt undique gentes. 

Judicis ad solium properabitur aethere toto : 

Ipse alte effultus , montisqne in vertice snmmo 
Arbiter effulgens circumferet ora tremenda , 
Secemetque pios, dextraque in parte locabit: 
Xaeva autem coget sontes-, quae plurima' turba. 
Qualis post hiemem exactam, cum gramine molli 
Pascua laeta vocant stabulis armenta reclusis , 
Ipse greges pastor nitidos missurus in agros 
Sortitur: placidas primo legit ille bidentes 
Dinumerans , olidasque jubet procul esse capellas. 
Cernere erit liquidas longe fulgere per auras 
Corpora clara hominum , quibus atrae obnoxia morti 
Abluet omnipotens pater : aeternumque manebunt 
Amplius haud rerum subjecti casibus ullis. 

Nemo illam ante diem speret cum corpore sedes 
Aetheris , exceptis paucis quos ipse sepulcro 

Exurgens secum superis Deus invehet oris. 

Solae animae interea tali statione fruentur. 
Contra autem sontes tenebris , ac nocte prementur 
Aeterna : et meritas pendent per saecula poenas, 
Omnia quae sera nuper mihi nocte canebat , 

Cum caput ipsius in gremio moerore gravatum 
Una eadem accumbens sponda, admotusque loquenti 
Saepe reclinarem , moesti solamen amoris. 

Quid repetam , quae saepe vagi Iordanis ad undas 
Ediderit? quae Judaeae sub montibus altis, 

Nunc caecis vera involvens ambagibus ultro , 
Nunc manifesta palam claro sermone loquutus , 
Dum populi circumsistunt , stipantque frequentes ? 
Nunc se principium rerum , finemque canebat , 
Nunc veri fontem, atque hominum lucemque, viam- 
que. 

Nos fortunatam prognatam hoc tempore prolem : 
Nos felix tellus, nos saecula laeta tulere. 

Nobis divinam vocem divina loquentis 
Verba haurire Dei propius saepe obtigit unis. 
Scilicet hinc lustris veniet labentibus aetas. 

Cum seri optabunt eadem vidisse nepotes." 

Talia Joannes cunctis mirantibus ore 
Perstabat memorans: cum protinus esse tumultu 
Ingenti Solymam irrumpit manus impia , et urbis 
Rectorem appellant , poenasque uno ore reposcunt. 
Diffugiunt ambo , et magnam stat adire parentem, 
Ignaramque diu tantarum fallere rerum. 

* • . * ' ‘ ‘ * s/ \, 

* - * I . 1 . 

• - . 

VIDAE CREMONENSIS 

CHRISTIADOS 

IIBER QUINTUS. 


Insonti vero Romanus parcere capto 
Toto corde petens , huc mentem dividit, atque huc. 
Fama viri , virtusque animo , egregiique recursat 
Oris honos, nec jam obscurum genus esse deorum. 
Omnia respondent auditis , denique ad ipsos 
Conversus Solymos fremitu tectum omne replentes, 
Ite ait , et posito mox huc certamine adeste. 

Sit qui pro cunctis numero delectus ab omni 
Fando aliquis doceat , quo tandem is crimine morte 
Mulctandus, quod tantum obstet scelus ordine pandat 
Insonti , simul haec simul illi abiere frementes 
cBaiSTO animis certi nunquam desistere vivo. 

Parte alia, regem qui foede prodidit hosti , 
Mutatus scelus agnoscit perjurus Judas ; 

Ab miser , infectam quam vellet posse reverti ? 
Nulla quies animo: saevire in pectore dirae . 
Ultrices , caecasque ob noxam sumere poenas. 

Nec capit insanos curarum pectore fluctus , 

Hinc secum aera manu sceleris causam attulit amens, 
Quae Solymi magno dederant in munere pacta , 
Atque sacerdotum sacrata ad limina venit 
Vociferans : Vestrum hoc argentum , haec munera 
vestra , 

Accipite : en scelerum pretium exitiale repono. 
Heu heu quid demens volui mihi ? quo scelus ingens 
Inductus pretio admisi ? vera Dei ille 
Progenies , verusque Deus , nunc denique cerno , 
Discussaeque abeunt tenebrae , et mihi reddita 
mens est. 

Sic fatus , simul argentum conjecit in ipsos. 

Olli autem flentem risere , ac sera videntem. 
Infelix abit hinc amens , caecusque furore 
Multa putat , curae ingeminant , saevitque sub imo 
Corde dolor , coelique piget convexa tueri. 

Tum secum huc illuc flammantia lumina torquens , 
Hem quid agam infelix? quaenam quae saecula porro 
Sera adeo tantum scelus unquam oblita silebunt ? 
Accedamne iterum supplex, crimenque fatebor, 
Atque ausim veniam sceleri sperare nefando ? 
Quo vero aspiciam vultu, quove alloquar ore, 
Quem semel indignum decepimus , inque merentem? 
Hinc igitur longe fugiam , quantum ire licebit , 
Ignotusque aliis agitabo in finibus aevum? 

Hinc me praecipites me me hinc auferte procellae, 
Quo fugit usque dies a nobis luce peracta. 

At quis erit tutus tandem locus ? omnia praesens 

Aspicit, ac 'terras Deus undique fulmine terret: 
Et me conscia mens , atque addita cura sequetur. 
Sive iter arripiam pedibus , seu puppe per undas. 
Quos? quibus? at moror, et ludunt insomnia mentem. 
Vos precor o mihi vos magnae nunc hiscite terrae. 
Quid dubito ? nunc te tangunt scelera impia Juda 
Infelix : tunc debueras , tunc ista decebant , 

Cum revocare pedem , cum fas occurrere pesti. 
Nunc morere, atque nefas tu tantum ulciscere destra 
Sponte tua , lucemque volens , bominesque relinque. 
Talia jactabat certus jam abrumpere vitam 
Invisam , et saevum leto finire dolorem , 
Curarum hanc unam metam ratus, atque laborum. 
Fluctuat , atque sibi semper tellure videtur 
Absumi , aut rapido de coelo afilarier igni. 

Usque adeo ante oculos capti observatur imago. 
Pallor in ore ; acies circumlita sanguine , et artus 
Algentes tremit , instantis vestigia leti , 

Et nox multa cava faciem circumvolat umbra. 
Omnia nigrescunt tenebris caliginis atrae. 
Demens, qui potius veniam sperare fatendo 
Non ausus , neque enim precibus non flectitur ullis 
Rex superum, et justae bonus obliviscitur irae. 
Ergo ille inceptis perstans, et sedibus haerens 
Iisdem abiit , sylvaeque tremens successit opacae , 
Regia quae propter frondebat plurima tecta. 
Atque ibi dum trepidat , qua tandem morte quiescat 
Incertus , latebrasne animae scrutetur ocuto 
Fortiter , et pectus procumbens induat ense , 

An se praecipiti jaciat de culmine saltu.. 

Ipsae quae attonitum , mortisque cupidine captum 
Ducebant semper furiae, infensaeque praeibant , 


Informem prona nectentes arbore nodum 
Ostendere viam : collo namque inde pependit , 
Ut meritus, laqueoque infami extrema sequutuus 
Spiramenta animae eliso gutture rupit , 

Et totos subito pendens extabuit artus, 

Nondum picta novo coeli plaga mane rubebat , 
Jamque sacerdotes concursu cuncta replentes 
Vestibulum juxta astabant , longisque fremebant 
Porticibus; nempe antiquo de more licebat 
Nulli luce sacra pollutum insistere limen. 
Tandem Romulides juvenum stipante caterva 
Fascibus egreditur patriis , ostroque superbus , 

Et solio ante fores sedit sublimis eburno. 
Consedere patres pariter juxta ordine et ipsi, 1 
Atque diu siluere : orsus dux denique fatur. 
Dicite quo tandem demitti crimine morti 
Poscitis egregium juvenem : quaesivimus Ipsi 
Et genus , et vitam : nil dignum morte repertum : 
Sed potius factis fama illum ingentibus effert. 

Ut propius vinctum vidi, audivique loquentem , 
Ut stipui ? ut visus mihi nil mortale sonare , 
Cuncta Deo similis vultum, vocemque , oculosque? 
Aut certe Deus ille; Dei aut certissima proles. 
Cedite : ne regem vestrum ignorate volentes. 

His dictis cunctis penitus dolor ossibus arsit 
Ingens : infremuere omnes , gemitumgue dedertr> 
Tum senior surgit fandi doctissimus Annas 
In medio , et dictis exorsus talibus infit : 

Si tibi non aliis per se manifesta pateret 
Res signis Romane , vel hinc dignoscere promptum 
Cuique foret , teque in primis dux multa moveri 
Convenit , buc cum tot collectos undique cives 

Convenisse vides unius crimina contra. 

Hic auctor fandi multos sermone fefellit , 

Et facie ( ne cede dolis ) mentitur honesta 
Virtutem : scelerum tegit alto in pectore amorem. 
Nonne vides , haec relligio quo se nova vertat , 
Orgia quo, coetusquc, et nocturni comitatus? 
Seditione potens Judaeas suscitat urbes 
Ausus se passim terrarum dicere regem , 
Progeniemque patris summi , cui sidera parent : 
Atque ideo veluti Deus ultro crimina fassis 
Dat veniam , poenaeque metum post funera solvit , 
Quod scelus haud aliter poterit quam morte piare, 
Sic veteres sanxere: sed et vetera ipse retractans 
Jura , novos figit simulato numine leges , 
Instituitque novos ritus , nova sacra per urbes , 
Quae servent seri ventura in saecla nepotes. 

Quin ipsas haud obscura , pro , voce minatur 
Dejecturum aras , seque igni templa daturum , 
Templa olim impensis tantorum structa laborum. 
Et jam jam volet ipsum etiam restinguere Solem. 
Sideraque obsesso verbis deducere coelo. 

Haud scelus ille tamen fallaci pectore quivit . 
Dissimulare diu : neque enim scelerata subire 
Tecta horret , nec se vetitis conventibus aufert 
Admonitus , sociique epulis capiuntur opimis. 

Qnin etiam , interdum siqua tota impius Urbe 
Inventus fama ante alios ob crimina notus , 
CoDtinuo paribus gaudens adit impiger illum , 
Nec requies, donec sibi conciliant amicum. 
Tantus, amor scelerum , tantum illi fallere cordi. 
Tum , festis cum fas nihil exercere diebus , 

Ipse tamen pellit morbos , aegrisque medetur. 

Quicl memorem , ut socii vetitis impune per aedes 

Vescantur dapibus, Cereremque, et pocula tractent 
Haud prius ablutis manibus sine more , sine ullis 
Regibus immundi , contactuque omnia foedent ? 
Scilicet omnipotens placitos tot saecula ritus 
Retractet pater, et mentem sententia vertat. 
Quae nova tempestas? eanc incostantia coelo? 
Dede neci, ne thuricremas, quibus imminet, aras 
Destruat, et posthac non ausit talia quisquam. 
Dede neci : poenas sceleri impius hauriat aequas ; 
A sacris prohibe infandos altaribus ignes. 

Dixerat , atque omne§ eadem simul ore fremebant. 
Romulus at dictis nequicquam flectitur ullis: 

Nec nova primum audit nunc crimina : cuncta ne- 
fando 

Scit fabricata odio , dum christi gloria, et ingens 
Sacrilegos stimulis virtus exercet amaris. 

Atque ait: Haec coram fama est vos saepius illi 
Objecisse , quibus semper sermone paratus 
Restitit , et vera victor ratione refellit. 

Nec se progeniem superi negat ipse parentis, 
Quem vos promissum coelo divinitus olim 
Venturum tandem auxilio mortalibus aegris 
Non latet , ut veteres genitoris molliat iras . 
Concilians generi vestro , culpamque parentum 
Ipse sua virtute luat : sic ferre priorum ; 
Accepi monimenta , patres id prodere vestros , 

Et rebus probat ipse : adeo circum oppida lustrans 
Arrexit totam monstris ingentibus oram , 

Quae non ullae artes hominum, non ulla potest vis. 
Quin etiam in lucem quosdam revocavit ab umbris, 
Queis penitus jam mors totos immissa per artus 


Digitized by Google 


i4o 

Solverat haerentes animae de corpore nexus. 
Quare agite o odiis , miseri * desuescite iniquis. 

Ne frustra pugnata , Deum sed discite vestrum. 
Dixerat i at magis , atque magis violentia gliscit 
Omnibns , ingenti clamore insistere , et una 
Infreni saevire , humerisque abscindere amickim. 
Nec secus increvere animis ardentibus irae , 

Quem cum Atesimve , Padumve undis laeta arva 
parentem 

Diluere , agricolae subiti compescere tendunt 
Aggeris objectu, praeceps magis aestuat amnis 
Insultans , victorque altas ruit agmine moles. 

Forte autem rex, et soboles hoc tempore regum 
Herodes studio sacrorum advenerat urbem. 
Munere Romulidum pars huic amissa paterni 
Reddita erat regni , Galilaeaeque oppida habebat. 
Quem postquam accepit rector Romanus adesse , 
Solveret ingrato quo sese munere tandem , 
Transmisit Galilaeum illi vinctum Galilaeo , 

Atque ipsum jussit , vitamque , et crimina siqua , 
Quaerere , quo meritisque viro decernere poenas, 
Tum vero audito cbiusti rex nomine laetus , 

Duci intro jubet , ingenti correptus amore 
Compellare virum , ac propius vera ora tueri. 
Quem dehinc aggreditur vario sermone : sed ille 
Nil contra, atque oculos nusquam avertebat Olympo 
Ergo illum nil supra hominem miratus , et ultro 
Irridens , iterum jubet ad praetoria duci , 

Et rursum haud laeto Romano redditur insons. 
Hic rae deliciunt animi , mens labitur agra. 
Horresco meminisse , Dei quae vera propago 
Pertulerit mala factus homo Deus , auctor Olympi , 


Digitized by Google 


« 4 * 

Quem mare , quem tellus , vacuique patentia tractus 
Atria , nec capit immepsi plaga lucida coeli , 

Aura tuo omnipotens vires mihi reffice lapsu, 

Aura polo demissa , tuo hic ipe numine firma. 

Haec animi victus quoties evolyere tento, 

Omnia me circum nigrescunt , pallida cerno 
Astra , caputque atra roseum ferrugine Solem 
Occulere , et moestum iu lachrymas sp solvere coe- 
lum. 

Tontane te pietas miserantem incommoda nostra. 
Tantus adegit amor coeli o lux clara sereni . 

Vera Dei ut soboles , verus Deus aethere missus 
Tam gravia haec velles, perpessuque aspera ferre, 
Divinumque caput terrena mole gravatus 
Subjiceres tot sponte malis? haec praemia ferres, 
Nostra tua bonus ut deleres crimina morte ? 

Nos dulces vetita decerpsimus arbore foetus , 

Tu trunco infando pendens crudele luisti 
Supplicium , o nimium nostros miserate labores. 

Tu quamvis Deus , atque Dei indubitata propago. 
Heu nunc haec hominum; nupc cogeris illa subire 
Arbitria in vinclis, et judicis ora vereri. 

Qui toti advenies olim datus arbiter orbi. 

Ppntius ut vinctum sua rursum ad limina reddi 
Conspicit, arbitrio nec ?e subducere, tristi 
Posse videt , saevis curarum tunditur undis, 
Jamque his, jainque aliis iterumqup , jterumque r er 
tentat . . 

Crudeles animos , et pgrpere nescia corda 
Irritus , ac studio frustra adversatur inani. ,f 
Quam magis ille animis tendit sermone mederi 
Nunc supplex, placidustjqe, minis nunc asper acerbis, 

Tam magis accensis crudescunt cordibus irae. 
Tandem ait : Haec redeunt ( vestrorum antiqua pa- 
rentum 

Yana superstitio ) certis cum sacra diebus , 

Unum ego de multis inclusis carcere suevi 
Reddere , et ex arctis impune emittere vinclis # 
Hunc igitur vobis ipsum solvine jubetis 
Insontem ? nam quem potius dimittere possim i* 

Et jam poenarum satis , ac feritatis abunde est. 
Aut solvo , aut porro vos hinc abducite , et atrae 
Ut libet , immeritum sine me demittite morti. 

Non tulit, et medium sermonem abrupit acerbans 
Crimina falsa cohors, et poenas ingravat ore.J 
E orte illis B arabas populo , patribusque diebus 
Invisus , quo non scelere usquam immanior alter, 
Jamdudum in vinclis poenam expectabat acerbam. 
Nulla fugae spes prorsus , ei via nulla salutis. 
Huic igitur praeses vellentne , an parcere christo 
Scitatur, sperans ita tandem evadere posse. 

Illi autem victique odiis , caecique furore 
Exolvi Barabam poscunt , veniamque precantur 
Uni omnes , crristumque absumi funere tendunt , 
Atque obstant summa studiis rectoris opum Ti. 

Ilje autem loris caedi , virgisque salignis 
Divinum mandat ( visu lacrymabile ) corpus. 

Fors ait , innocui potero hac extinxe cruoris 
Arte sitim : sic immitis miserebitur hostis , 

Et lacerum totos cernentes cominus artus , 
jlpsi ultro satiati , animos a morte reducent. 

Jam largo undabat foedatum sanguine corpus , 

Per fusique artus tabo , liventia colla 

Coilaque , brachiaque , et detectae yerbere costae, 

Atque ejectabat crassum roseo ore cruorem. 
Talem in conspectu populi statuere, cruentos 
Nudum humeros , pectusque , ambasque a poplite 

plantas , 

Nam medium texto velabat carbasus albo. 

Palluit aspectu coelum: conterrita fugit 
Cornibus obtusis sub terram argentea luna , 
Nimbosoque diu latitans evanuit ore, 

Ct paiiter visa astra polo cecidisse sereno. 

Non tamen hostiles explevit sanguine poenas : 

Sed magis , atque magis crudescunt corda precando, 
Quae non ullae artes , quae vis non mitigat ulla. 
Immerito letum intendunt , extremaque poscunt 
Supplicia infensi : resonant clamoribus alta 
Atria : certatim se cuncti hortantur in iras. 
Eumenides , missique inferna e nocte ministri 
Tartarei, tenues animae , sine corpore vitae 
Ciicumeunt, stimulosque acuunt ardentibns acres, 
Et lucem eripiunt miseris , agitantque furentes. 
Romanum interea monet ipsi exterrita visis 
1 ei somnum conjux , juvenis ne sanguine sese 
Polluat : abstineat capto : portenta minari 
Magna deum in somnis : is erat , is candidus ille 
Agnus ait ( nunquam ludunt me somnia vana ) 
Quem circumfusique canes , sudibusque petebant 
Pastorum globus omnis : eum mox omnia ademptum 
Pascuaque , et notis flebant cum saltibus agri. 

At pater altitonans manifesta percitus ira 
Desuper auctores caedis saevibat in ipsos. 
Tuibatum extemplo visum ruere undique ccelum, 
Et campos late, ac sylvas quatere horrida grando. 
Tum subito audita ex alto, voxque acta per auras. 
Parce Deo Romane , hominum compesce furorem. 

Credo equidem hunc ( non te fallit ) genus esse 
, \ deorum. 

Parce mapus scelerare ; pio vir parce cruori. 

Ipsi haec coelicolae placidi portenta refutent , 
Judaeosque petant solos , generique minentur. 
Talibus auditis , Solymos animo acrior urget 
Komulides certus vesano obstare furori. 

Jamque minis agit, et dictis haud amplius arcet 
Mollibus insanos ; et non toleranda frementes , 
Jamque videbatur demptis dimittere vinclis 
Velle virum, et tantis se tandem solvere curis, 
Sensit atrox Erebo umbrarum regnator in imo 
Aeternam servans memori sub pectore curam. 
Ingemuit , vincique animo indignatus amaro est, 
Protinus horriferum latebrosa ab sede Timorem 
Evocat atrum , ingens , et ineluctabile monstrum, 
Tristior haud ulla est umbrosis pestis in oris 
Scilicet , atque hominum egregiis magis aemula cee? 
ptis. 

Frigus ei comes , et dejecto Ignavia vultu. 
Extemplo hanc superas torpentem ascendere ad auras 
Imperat , intonsi qua molli vertice surgunt . 
Phoenicum montes , Solymorumque alta subire 
Moenia , ut Ausonii flectat ducis aspera corda 
Dejiciens , subigatque metu desistere coepto. 

Jussa facit : sibi nigrantes accommodat alas 
Nocturnarum avium : inque atros se colligit artus. 
Jamque emensa viae tractus obscena volucris 
Purpurei crebra ante oculos se praesidis ecce 
Fertque , refertque yolans circum importuna , so» 
nansque r 

Nunc pectus , nunc ora nigris everberat alis , 

Immisitque gelu , et praecordia frigore vinxit , 
Diriguit visu subito , atque exalbuit ille , 
Surrectaeque comae steterunt , gelidusque per ossa 
Horror iit: genua aegra labant: vox faucibus Laesit, 
Quem simul ac cives sensere insueta timentem , 
Pallentemque genas , et toto corpore versum 
His subito arrepto clamantes tempore dictis 
Aggressi : iste ausus vulgo se fingere regem : 
Aspirat sceptris , regisque affectat honores. 

Quem si forte, neci mavis subducere , nec te 
Crimina tanta movent , Judaeas protinus urbes ■ 
Seditione potens Romanis legibus : omnemque 
Artibus avertet Syriam ditione Quiritum. 

Res igitur tibi si curae Romana , decusque 
Caesaris , hanc superis pestem citus aufer ab oris, 
Hauriat ut meritos haud uno crimine poenas , 

Ne gente repant contagia dira per omnem. 

Talia perstabant uno omnes ore frementes. 

Dux vero expertus genus intractabile , regis 
Palluit ad nomen ( praecordia ad intima saevit 
Subdita pestis enim ) nec jam superantibus obstat 
Amplius , et sese victus , cedensque remittit # 
Haud ultra potis insano pugnare furori. 

Ceu cum rostratae sese opposuere triremi 
Protinus adversi mediis in fluctibus Euri, 

7 i 

Luctatur primum celsa de puppe magister * 
Ilortaturque viros validis insurgere tonsis : 
Demum ubi se niti contra intolerabile coelum 
incassum videt , ac ventos superare furentes , 
Vertit iter , quocunque vocat fortuna per aequor 
Multivium , atque auris parens subremigat aeger. 
Haud tamen abstinuit verbis , vocive pepercit. 
Tom. I. 7 

Veium , vincor, ait, nec habet vestra ira regres- 
- sum : 

In me nulla mora est : moriatur crimine falso 
Damnatus , vos triste manet , speroque propinquum 
Supplicium i vos sacrilego , serique nepotes 
0 miseri meritas pendetis sanguine poenas. 

Sic effatus aquam plena jubet ocyus urna 
Afferri, abstergensque manus haec addidit ore. 

Ut nunc his manibus maculae absunt, sic mihi nullum 
Hac in caede nefas : meque omni crimine solvo. 
Dixit , et exurgens solio intra tecta recessit. 

Illi autem Deus haec nobis, gnatisque reservet, 
Instauretque graves poenas, quascunque meremur. 
Haec dum porticibus populo spectante geruntur 
Vestibulum ante ipsum , famuli ducis aedibus intus 
Armati illudunt capto , irridentque silentem , 
Quodque ilium populi regem optavere per urbes , 
Purpureis ornant tunicis , ostroque rubenti , 

Atque alte effultum sublimi sede locarunt. 

Pro capitis crinali auro , regumque corona 
Sentibus obnubunt flaventia tempora acutis. 

Pro sceptro datus insigni fluvialis arundo. 

Tum populo laeti portis bipatentibus omni 
Ostendunt plausu magno , regemque salutant. 
Haud aliter ludo pueri cum ex pmnibus unum 
Delegere ducem » sociis qui sponte subactis 
Imperitet , laeto puncti stant agmine circum 
Condensi , assurguntque omnes , regisque superbi 
J ussa obeunt ludicra , ingens it ad aethera clamor. 
Tali intus famuli indulgent manus effera ludo, 
Dehinc juveni vestis obtentu lumina inumbrant» 
Divimunque caput palmis , et arundine pulsant. 

Hic digitis vellit concretam sanguine barbam , 

Ille oculos in sidereos spuit improbus ore 
Immundo , et pulchrum deformat pulvere corpus. 
Nec mora , nec requies , versanfque , agitantque 
ferentem 

Omnia , nec verbis ullis indigna querentem , 

Nec dare permittunt jam lumina fessa sopori. 

O dolor , heu species inhonesta , indignaque visu. 
Non sylvis avibus frondes , non montihus antra 
Quadrupedum generi desunt , ubi condere sese 
In noctem, atque suos possint educere foetus. 

At rerum auctori , coeli cui regia servit, 

Omnibus in terris desit locus , omnibus oris , 

Quo caput acclinet , fessusque in morte quiescat. 
Tum vero Solymi victores cuncta parare 
Supplicia , atque omnes poenarum exquirere formas, 
Perferat ut saevos crudeli morte dolores. 

Iamque illum erecto properant distendere ligno 
Affixura, et lenta paulatim perdere morte. 

Nec mora , diffindunt malos : sonat acta seciiris, 
Altaque quadrifidis fabricatur roboribus caux'^ 
Tormenti genus : hac olim scelera impia reges 
Urgebant poena , sontesque hac mopte necabant , 
Difficiles miserorum obitus , longique dolores. 

Tum neque honos erat, infami neqne gloria trunco. 
At nunc numen habet : sanctum , et venerabile li- 
gnum 

Suppliciter cuncti colimus t sacrisque minores 
Argento, atque auro contectum imponimus aris, 
Et laetum ex illo memores celebramus honorem. 
Illa etiam coelo fulgebit lampadis instar r 
Aethereae , et totum lustrabit lumine mundum , 

Cum dabit exi ^ una dies animalia cuncta, 
Interitumque feret rebusj mortalibus ignis. 

Vix terris lux alma aderat, cam jam undique tota 
Urbe ruit studio viseodi accita juventus , 
Implenturque viae , concursuque omnia fervent. 

Et jam purpureos habitus insignia ludicra 
Exutum , vinctumque manus clamore trahebant 
Dirum ad supplicium magna sectante caterva. 

Per medios longis raptatus funibus ibat 
Semianimisque, artusque tremens, plagisque cruentus 
Nocturnis, humeroque trabem duplicem ipse gerebat 
Praecisis gravidam nodis , ac robore iniquo , 

Qua super infando mortales linqueret auras 
Supplicio, et duros finiret morte labores. 

Armati circumsisfvnt , clvpeataque juxta 
Agmina densantur, collucent spicula longe, 
Spiculaque , et rubris capitum cava tegmina cristis. 
Aereaque alterno conspirant cornua cantu. 

Pars pedes insequitur: pars sese lucidus altis 
Fert in equis : resonant colles clamore propinqui. 
Multi autem , quorum melior sententia , flebant : 
Praecipue matresque piae , mitesque puellae 
Cernentes nudis pedibus per scrupea saxa 
Tendere , et offendi crebro ad salebrosa viarum , 
Dum monte adverso protrudit robur iniquum , 

Ad quas suspirans Heros sic ore loquutus. 

Ne vero , ne me matres indigna ferentem 
Flete piae: vobis potius deflete propinquum 
Exitium', et vestris bine debita praemia natis, 

Sic fatus linquit non aequis passibus urbem. 

Interea superum rex tanto in cardine rerum 
Verticis aetberei sublimem evasit ad arcem,, 

• ‘ r * *• , ** ~ 4 

Mortalis nati letum, ut crudele rideret 
ipse sui spectator , eum gens incola cceli 
Aligeri stipant cunei , et comitantur euntem. * 

Est templum gemmis interlucentibus auro 
E solido factum sublimi in vertice Olympi , 
Tectum immane, ingens, superi penetrale parentis 
Sidera despiciens subterlabentia mundi : 

In medio clivus duro ex adamante tumescit 
Paulatim exacuens instar fastigia pinus : 
Multiplices circum sedes , subterque supra que 
Dispositae, gradibusque novem super aethera surgunt. 
Conveniunt huc coelicolae , regemque conendo 
Ingressi Thiasis lustrant : se sedibus inde 
Omnes composuere suis , tumulumque corusci 
Ter tale circum terna cinxere corona 
Secreti ordinibus certis : omnibus neque enim arqua 
Conditio , viresque pares , eademque potestas. 
Verum , aliis alii ut praestant , ita rite locantur , 
Munere quisque suo contenti , ac sorte beati. 

In medio pater omnipotens solio aureus alto 
Sceptra tenet , lateque acie circum omnia lustrat 
Totus collucens , totus circum igne corusco 
Scintillans , radiisque procul vibrantibus ardens, 
Mox autem infaustis Judaeae lumina tantum 
Defixit terris , tristemque ante omnia collem 
Spectabat , gens moesta simul spectabat Olympi , 
Collem infelicem , sacram egredientibus urbem 
Qui prior occurrit humanis ossibus albus. 

Auctores scelerum poenas ibi morte luebant 
Informi : circum pendebant corpora passim 
Arboribus truncis incocto lurida tabo, 

Huc simul atque emensus iter miserabilis Heros 

Pervenit, sensitque sibi crudele parari 
Supplicium, atque trabem vidit jam stare nefandam, 
Dejectos oculos porto huc jactabat , et illuc 
Omnia collustrans , comitum si forte suorum , 
Siquem forte acies inimicas cerneret inter. t 
Fidum in conspectu nullum : videt agmina tantum 
Saeva virum, carapique armis fulgentibus ardent. 
Cari deseruere omnes diversa petentes , 

Non aliter , quam cum coelo seu tactus ab alto 
Pastor ., sive ferae insidiis in valle peremptus , 
Continuo sparguntur oves diversa per arva 
Incustoditae, resonant balatibus agri. 

Jamque trabem infandam, scandens , pendensque 
per auras 

Horruit, atque Deum veluti se oblitus, aceibi 
Pertimuit dirum leti genus , aestuat intus , 

Atque animum in curas labefactum dividit acres, 
Tristia multa agitans animo , totosque per artus 
Pallentes mixto fluit ater sanguine sudor , 

Et patriam crebro reminiscitur a;theris aulam. 
Tum coelum aspectans baec imo pectore fatur. 
Heu quianam extremis genitor me summe periclis 
Deseris ? aut gnati quo jam tibi cura recessit ? 
Audiit has summus voces pater, audiit omnis 
Ccelestum chorus : ipse ( alta secum omnia mente 
Versabat genitor , nutu haud oblitus agi rem 
Nempe suo ) stetit immotus, seseque repressit. 
At circumfusos coetus gentem aetheris alti 
Aligeram injussos potis est vis sistere nulla. 
Omnibus exarsit subito dolor , omnibus ingens 
Aestuat ira : volunt nato succurrere herili , 

Et prohibere nefas , duroque resistere ferro. 

Bella cient : arma ingeminant arma acrius omnes. 
Hic puer haud volucri extremus de gente recurvo 
Ante vocare acies quo non magis utilis alter , 
Ascensu superat celeri ardua culmina praepes, 
Tum super axe sedens , roseique in vertice coeli 
Signa canit belli : latus dissultat Olympus 
Undique , et insolito tremuerunt sidera motu. 
Audiit et sonitum , siquem procul orbe remoto 
Distinet incedens humili luna humida gressu. 
Audivere , quibus generis custodia nostri 
In terris olim sorti data , vastaque tellus 
Px^otinus ingenti tremuit concussa fragore. 

Tum quos rex superum varias Iegarat in horas , 
Aereos relegunt tractus , mandataque linquunt 
Imperfecta , fugaque poli super ardua tendunt. 

Ac velut in pastus celsa quae sede columb» 
Exierant varios, cum tempestate repente 
Urgenti caeco misceri murmure coelum 
Incipit , et nigrae cinxerunt aethera nubes , 
Continuo linquunt arva undique , et ardua pennis 
Tecta petunt, celeresque cavis se turribus abdunt. 
Jam passim ingentis properatur vertice Olympi, 
Et toto ancipitis ferri coelo ingruit horror , 
Aeratique sonant currus , gemitusque rotarum 
Audiri , sonitusque armorum desuper ingens. 

Tam vastos motus axis miratur uterque, 
Miranturque ignes , coelique volubilis orbes , 

Cum tenues animae , cum sint sine corpore vita; f 
Sensibus a nostris quibus est natura remota. 

S*pe autem , seu mortales mittuntur ad oras , 
Sive opus in fratres olim capere arma rebelles , 
Corporis afficti sibi quisque accommodat alas , 

Aereosque artus simulacrumque aptat habendo , 
Spiritus ut queat humanos admittere visus. 

Ergo illi rapido circumdant turbine densa 
Corpora sub nostros etiam venientia sensus. 
Circumdantque humeris desueta micantibus arma 
Aetheris aerisono subito de poste refixa 
Ccelicolum exuvias , belli monimenta nefandi , 
Quod socios olim contra gessere furentes. 

Hic bonus amatur jaculis , hastamque trabalem 
Crispat agens , rapit ille faces, rapit ille sagittas, 
Suspenditque humeris lunatum ardentibus arcum. 
Atque alius palmas insertat caestibus ambas. 

Pars tereti funda dextram implicat : omnibus ensis 
Auieus in morem vagina pendet eburna: 

Infrenant alii coeli per caerula currus : 

C«tera pars pictis librare celerrima pennis 
Corpora : non eadem vis omnibus ipsa volandi : 
Mobilitate vigent varia : pars remigat alis 
Binis alternante humero , pars ordine ad auras 
Tollunt se triplici pennatis undique plantis : 

Haud unam in faciem , sed nec color omnibus idem: 

* 

Namque hos punicea cernas effulgere pluma 
Flammipedes, igni assimiles rutilantia terga. 
Herbarum hos speciem , viridesque referre smara- 
dos. 

Terga illis croceo lucent circumlita luto. 

Centum aliis alii pinxere coloribus alas. 

Qualis ubi, exactos post sestus arbore ab omni 
Exornat pomis se versicoloribus annus , 

Et caput Autumnus circumfert pulcher honestum. 
Et jam pennipotens liquidis exercitus ibat 
Tractibus , ac volucri cingebant agmine coelum , 

* 

Millia quot nunquam nascentum al) origine rerum 
Visa hominum in terris coiisse , ter agmina terna, 
Terque duces terni: toto dux -vertice supra e$t 
Nuper Japygii Gargani e vertice vectus 
Armipotens , veteris quem quondam gloria pugnae 
Sublimem , Iongeque alios super extulit omnes , 
In medio ibat ovans , galea , cristisque superbis 
Aureus , et longe gemmis lucentibus ardens , 
Nunc etiam spolia edomiti, fulvaque draconis 
Pellem ostentabat spiris ingentibus , ipsumque 
Innixus tergo pedibusque , bastaque premebat. 
Arma procul radiant : umbo vomit aureus ignes : 
Stellantique procul micat ensis jaspide fulgens. 
Ventum erat ad coeli portas : hic omnibus iras 
Incaluere magis , belli ut monimenta prioris 
Sunt oculis oblata : vident nam turribus altis 
Pendentes currus , suspensaque postibus aera , 
Spiculaque , et clypeos victis de fratribus arma 
Olim immane nefas coelo crudeliter orsis. 

Dum frustra aspirant sceptris felicis Olympi 
Iminemores , victique animis . et vana tumentes , 
Quos ipsi contra steterant meliora sequuti , 
Aetbereque expulerant certamine debellatos. 

Quam pugnam in foribus quondam caelarat ahenis 
Artificum manus , atque operoso impresserat auro. 
Cernere erat liquidas coeli pendere per auras 
Hinc acies, atque hinc acies certamen adortas, 
Nunc huc , nunc illuc ultro , citroque volare , 
Aetheraque in medio venientibus obscurari 
Missilibus , jam jam certati cominus armis , 
Miscerique acies , et jam , queis spicula deerant , 
Crinibus implicuere manus hostilibus uncas , 

Suspensosque comis circum per inane rotabant. 
Jamque hos paulatim concedere , desuper illos 
Urgerp aspicias r donec toto aethere versi , 
Palantesque fugae simul hostes terga dedere 
Praecipiti assimiles nimbo , atque procacibus austris. 
Nam pater omnipotens armatus fulmine dextram 
Deturbabat agens , flammisque sequacibus arce 
Siderea : excussos Erebi domus atra recepit. 

• Pugnae igitur superi admoniti , veterisque ti ophaei 
Aetheris ardebant fractis erumpere portis. 

Jamque adeo evassent omnes, terrisque potiti 
Sontem incendissent oram , jamque urbibus igni 
Correptis Judaea nocens commissa Inisses , 

Ni pater altitonans stellanti nixus Olympo 
( Motus enim tanto subito flagrante tumultu ) 
Coepta redargueret, verbisque inhiberet acerbis 
Bellum importunum cunctis liaud mollia mandans. 
Nam circumspiciens sibi centum astare ministras 
Yirgifieas volucrum humana sub imagine formas 
Hinc, atque hinc videt, et nutum observare paratas. 
Quarum quae placido mitis Clementia vultu est , 
Eligitur numero ex omni , cui talia mandet. 

Vade ait , et volucri per coelum labere curru : 
Fratribus haec fer dicta tuis: non aetheris illis , 
Non illis vasti commissas orbis habenas , 

Ut ferro injussas meditantes edere pugnas 
Omne ausint miscere meo sine numine coelum : 
Terramque , et tantos animis accendere motus. 
Considant , positisque adsint huc ocyus armis. 
Dixerat : illa viam raptim secat alite curru , 

Et jpatris ingentes passim denuntiat iras , 

Ni redeant , positisque quiescant protinus armis : 
Addunt se comites Pictas, Paxque aurea : it una 

Spesque, Fidesque, piique parens placidissima amoris. 
Omnibus in manibus rami canentis Olivae. 

Quaque egere viam , videas procul ilicet arma 
Projicere , et studiis cunctos mitescere versis. 
Jamque in conspectu positis exercitus armis 
Regis adest dicto parentes: sede locarunt 
Ordine sese , quisque sua , pariterque quierunt. 
Hic tum nimbipotens genitor circumtulit ora 
Ter torquens illustre caput , ter cardine moto 
Terribilem increpuit sonitum : dein farier infijt. 
Quae superi, vetitum, contra haec insania ferri? 
Quo ruitis ? quia nc auxilio subsistere nostro 
Non queat ille , meae aut sint fractae denique vi- 
res ? 

Ne saevite animis , atque hanc deponite curam , 
Quandoquidem haud fert haec nostro sine numi- 
ne. natus , 

Scitis enim , ut moriens crimen commune refellat. 
Sic generi humano clausum stat pandere Olympum. 
Illum ideo duros volui exercere labores, 

Atque agere in terris extrema per omnia vitam 
Finibus exactum cunctis, inopem, omnium egentem. 
Jamque ad supremum ventum : manet exitus illum 
Hic hodie gravis insontem irrevocabile letum, 

Et morti caput ipse sua sponte obvius offert , 
Nunc autem subito visu horruit , et timor illi 
Confusam eripuit leti ipso in limine mentem. 
Quippe Deum velut exutus , mortalis , inermis 
Restitit , et telis mansit violabile corpus. * 

Nil aliter vis divinos valuisset in artus 

Ulla hominum, et cunctis foret impenetrabilis armis. 

Non adeo vires , non parva potentia nostra , 

Ut nequeam , si versa retro sententia , natum 
Eripere in medio versantem turbine leti. 

Contra illum insurgant omnes , ab origine rerum 
Quidquid ubique hominum natum , extinctumquc 
per aevum. — 

Non ita me experta est Babylon , ubi ad astra gi- 
■ gantes 

Tentavere vias educta turre sub auras. 

Et poterant magnos manibus divellere montes. 
Nunc etiam fumant praefractae fulmine turres , 

Ut nimborum acies tempestatumque quiescant , 
Quae vastum rapiajit convulsum a cardine mundum. 
Ipse manu terras quaterem , coelum omne cierem 
Diluvio cuncta involvens , me me ignibus atris 
Nunc nunc accinctum , teloque tricuspide dextram 
Armatum mortale genus saevire 'videret , 

Hunc difflare globum , haec passim metere agmina 
ferro.’ 

At sinite, adveniet ( neque enim mora longior ) urbi 
Tempus ei, frustra hunc cum magno optaverit em- 
ptum 

Haud tetigisse , genus cui ducitur aethere ab alto. 
Sic ait , et moto tremefecit vertice mundum : 
Terrifico quatiens tonitru coelestia templa. 

Continuo superum furor acer , et ira quievit. 
Prosequitur tantum votis chorus omnis amicis 
Atque Deum e summo taciti miserantur Olympo. 
Sicut ubi inclusi septis vacuo aequore campi ~ 

Pro laude , ac decore accensi certamina miscent 
Inter se aequatis juvenes duo cominus armis , 

Hinc spectat procul, atque hinc circumfusa juventus: 
Tum si forte alter minus, ac minus utilis , ore 

Palluit , aut terra cecidit deceptus iniqua , 
Consurgant fidi aequales , studiisque sequantur, 
Quam vellent, nisi pacta vetent , succurrere amico* 
Stant aegri , et casum longe exeerantur acerbum; 
Haud secus indefensus , inermis restitit heros. 
Illum nudum humeros, nudum omne a vertice cor- 
pus , 

Directum longo malo applicuere furentes. 

Nuda dehinc tendunt transverso brachia ligno , 
Diversaque ambas affigunt cuspide palmas 
Hinc, atque hinc: mucrone pedes terebrantur eodem 
Confixi : largum manat de stipite flumen. 

Instant vi multa: ferro ardua robora adacto 
Dant gemitum : reboat diro stridore supinus 
Mons circum ingeminans , ictusque resultat imago. 
Tum, supra caput et nomeh , patriamque, necisque 
Inscripsere notis variis in stipite causam. 

Dextra autem , laevaque duos gemina arbore fixos 
Addiderant socios , quos ob commissa merentes 
Leges supplicium ad justum , poenamque vocabant. 
Verum ipsum amborum in medio longe altius arbos 
Extulerat , veluti scelerum exhortator, et auctor. 
Aut furtis foret ante alios immanior omnes. 

Infelix Solyma , infelix Judaea propago 
Dltro infesta piis , non ipsis vatibus aequa , 

Haec digna hospitia , has sedesque, torosque parasti 
Coelicolum regi ? hos socios , hunc addis honorem, 
Qui mortale genius propter delapsus Olympo 
Sponte sub humana lustravit imagine terras? 

Hic genus ipse tuum Phariis eduxit ab oris , 

Et pedibus salsas dans ire impune per undas 
Marmoreum tibi stravit iter , pontumque diremit. 

Idem etiam te coelesti dape pavit euntem 
Per deserta tuos miseratus vasta labores. 

Hujus ope hausisti dulcem de caute liquorem , 
Cum procul et fontes, et liquida flumina abessent. 
Hic te posthabitis aliis longe omnibus unam 
Gentibus elegit , meritis quam ad sidera ferret 
Muneribusque suis sublimi aequaret Olympo. 
Promeritum his cumulas donis? haec digna rependis? 
Non vatum voce* , non te miracula rerum 
Ulla movent, aut non praesentia numina sentis 
Cui unquam scelerum auctori tam dira parasti 
Supplicia ? aut usquam quis tam crudeliter hosti 
Acceptus tales luit alter corpore poenas ? 

Jamque trabi applicitus tergo alte haerebat: in 
illum 

Versi omnes observabant , quae funere in ipso 
Signa daret , quae spes , aut quae fiducia victo. 
Ille autem tacitus jaradudum cuncta ferebat, 
Immotusque : decor roseo nondum omnis ab ore 
Cessit : adhuc oculis divinum est cernere honorem. 
Tantum respersusque genas , pallentiaque ora 
Humectat eruor , et mixto cum pulvere sudor 
Plurimus , infectique rubent in sanguine dentes. 
Qualis , qui modo caerulea perfusus in unda 
Lucifer astrifero radios spargebat Olympo , 

Si mundi species violetur clara sereni , 

Et subita incipiat coelum pallescere nube, 
Nondum omne occuluit jubar, obtusaque nitescit 
Pulcher adhuc facie et nimbo tralucet in atro. 
Interea matris , quam magnam nuper ad urbem 
Traxerat incertus rumor certissimus aures 
Nuntius implevit natum extra moenia duci , 

Ad mortemque rapi captum , insidi jsque subactum. 

Palluit infelix , mediisque in vocibus artus 
Diriguit : licet haec patiis sciat, omnia certo 
Consilio fieri, atque ipsius numine nati, 

Altius ingenti tamen exuperante dolore 
Cuncta oblita ruit : resonant plangoribus aedes 
Foemineis: frustra lacrymantem.et acerba gementem 
Solantur fidae comites , jamquc illa per urbem 
Atque huc, atque illuc errat, trislemque requirit 
Indefessa locum , nunc hic , nunc haesitat illic 
Vestigans oculis , atque auribus omnia captans , 
Sicubi. concursum , voces aut hauriat ullas. 

Ac veluti pastu rediens ubi vespere cerva 
Montibus ex altis ad nota cubilia foetus 
Jumdudum teneri memor , omnem sanguine circum 
Sparsam cernit humum, catulos nec conspicit usquam 
Continuo lustrans oculis nemus omne peragrat 
Cum gemitu , tum siqua lupi , siqua illa leonis 
Raptoris signa in triviis conspexerit , illae 
Insequitur tota observans vestigia sylva , 

Perque viam passiin linquit pede signa bisulco. 
Haud aliter , slmulatque jugo prospexit in alto 
Collis oliviferi , late qui maximus urbi 
Incubat , ingentem concursum , et lucida circum 
Spiculaque , clypeosquc , et fulgentes equitatus , 
Per medios ruit , et cursum extra moenia torquet. 
Illam porticibus spectant , altisque fenestris 
Effusae matres , longe et miserantur euntem. 
Jamque bos, jamque ruens cursu praevertitur illos, 
Ungula crebra licet volucnim proculcet equorum. 
Addunt se flenti comites, pai iterque sequuntur 
Fidus loannes cum matre , atque innuba Martii a , 
Et soror , et Salome y et conjux aegra Cleophae , 

Cunctae atro pariter velatae tempora amictu. 

Ecce autem videt infando jam proxima monti _ - 
Erectamque trabem , et scalas * defixaque signa. 
Quamvis nescit adhuc * quae sint ea robora porra» 
Horruit illa tamen metuens , et- pectus honestum 
Terque , qua terque manu tundens pectusque , caput- 

?« que» ' r 

Hei mihi nescio quid, moles , atque illa minatur 
< Machina triste , inquit , gentis scio acerba furentis 
Circumfusa odia, et genus undique Judaeorum 
Jamdudum nobis infensum exposcere poenas. 

Hoc erat , hoc tota in somnis quod nocte videbar 
Cernere signum , olim Isacidae quo summa notarunt 
lumina , quisque suum , fuso agni rite per aedes 
Sanguine post longa exilia , indignosque labores 
Niliacis moniti furtim decedere terris. ^ 

Haec memorans simul ibat: eam sine more ruentem, 
Rumpentemque aditus per tela , per agmina densa 
Rejiciunt clypeorum objectu, et longius arcent. 
Jam magis , atque magis non vani signa timoris 
Clarescunt , propiusque in vertice conspicitur crux. 
Ingens , infabricata , et iniquis aspera nodis. 

Ut vero informi mulctaftinx funere natum , 
AlHxumque trabi media jam in morte teneri 
Aspexit coram infelix , ut vidit ahena " 

Cuspide trajectas palmas , palmasque , pedesque , 
tlulnificisque genas , foedataque tempora sertis , 
Squalentem ut barbam, turpatum ut sanguine crinem, 
Dejectosque oculos dura jam in morte natantes , 
Inque humerum lapsos vultus, morientiaque ora, 
Alpino stetit ut cautes in vertice surgens , 

Quam neque concutiunt venti , neque saeva trisulco 

Fulmine vir coeli, assiduus neque diluit imber , 
Hispida , caua gelu , longoque immobilis aevo. 

Ipsi illam montes, ipsa illam flumida longe 
Videre imrentem fessae miserata dolorem , 

Eque sacro aereae lacrymarunt vertice cedri. 
Filius at postquam pinu conspexit ab alta 
Dilectatn genitricem , animi miseratus in illa , 

Ut patuit , subito morientia lumina fixit 
Semianimis, dulcemque oculis respondit amorem. 
Mox sic exanguem visu , victamque dolore 
Affari extremum , curasque avertere dictis. 
Hactenus o mulier stetimus : non te tamen aegram 
Tantus edat tacite dolor : haud sine mente parentis 
Haec ferimus , solo qui temperat omnia nutu. 

Hic tibi pro nato ( admotum nam forte parenti 
Vidit Joannem lacrymantein , et multa gementem) 
Semper erit : juvenem mox idem affatur amicum. 
Haec tibi erit genitrix : oro tutare relictam 
Tu saltem , et matris serva communis amorem. 
His dictis lacrymas perculsis mentibus hostes 
Non ipsi tenuere : ferae ingemuere cohortes. 

Hic demum matri rediit vox faucibus aegrae , 
Ingentemque dedit gemitum , tum robora largo 
Tristis, inexpletum lacrymans lavit h umida fletu, 
Et taleS amplexa trabem dabat ore querelas. 

Nam quem te miserae matri pulcherrime rerum 
Nate refers ? talin’ voluisti occumbere leto ? 

Nec tibi noster amor subiit , ne funera adires 
Talia , ne culpam alterius hac morte piares , 

Et letale dares miserae sub pectore vulnus ? 

Heu' quem te' nate aspicio? tuane illa serena 
Luce magis facies aspectu grata ? tuine 

Illi oculi ? quae tam scelerata insania tantum 
Ausa nefas? heu quam nato mutatus ab illo, 

Cui riuper manus impubis , omnisque juventus - 
- Occurrit festam yenienti laeta per urbem , 

Ferque riam ut regi velamina picturata , 
Arboreasque solo frondes , et olentia serta 
Sub pedibus stravere , Deum omnes voce ffltente9 ? 
His exornatum gemmis , hoc murice cerno ? 

At non certe olim praepes demissus Olympo 
Nuntius haec pavidae dederat promissa puellae. 

Sic una ante alias felix ego? sic ego cceli 
Incedo regina ? mea est haec gloria magna ? 

Hic meus altus honos? quo reges munera opima 
Obtulerunt mihi post partus ? quo carmina laeta 
Coelestes cecinere chori , si me ista manebat 
Sors tamen , et vitam cladem hanc visura trahe- 
bam ? 

Felices illae , natos quibus impius hausit 
Insontes regis furor ipso In limine vitae , 

Dum tibi vana timens funus molitur acerbum. 

Ut cuperem te diluvio cecidisse sub illo? 

Hos hos horribili monitu trepidantia corda 
Terrificans senior luctus sperare jubebat, - 
Et cecinit fore , cum pectus mihi figeret ensis. 
Nunc alte mucro , nunc alte vulnus adactum. 
Saltem hunc ferte oculos vos o quicunque tenetis 
Hac iter , ct comitem dulci me reddite nato , 
Quando nulla mihi superant solatia vitae. 

Atque meo major nusquam dolor , addite me me 
Huic etiam , si qua est pietas , et figite trunco. 
Aut vos o montesque feri , quaeque ardua cerno 
Me supra frondere cacumina , parcite quaeso 

Vos saltem , vos o nostro exaturata dolore 
Respicite , et miserae tandem succurrite matri. 
Nunc nunc praecipiti casa convulsa repente 
In me unam ruite , et tantos finite labores. 

Hos virgo , atque alios dabat ore miserrima fletus. 
Nec comites possunt flentem illam abducere fidae, 
At tamen armati morienti illudere pergunt , 
Estque hosti duro in bello multo optimus hostis , 
Crudeli quassant risu caput : undique circum 
Insultant , tolluntquc bas laeti od sidera voces. 
En, qui se coelo missum, superique parentis 
Progeniem jactat , temploque , urbique minatus , 
Seque Deum fictor fandi mentirier audet. 

I , sequere , iliiusque pius nuuc numen adora. 

Qui multos leti eripuit de faucibus olim , 

Non potis ipse sibi tali in discrimine adesse. 
Falsus adest illi longe , nec talia curat . v 
Nunc genitor , sane infami nunc liber ab orno 
Desiliat , si numen habet , vincla omnia rumpat. 
His quoque nos signis missum credemus Olympo. 
Talia jactabant , mediaque in morte dolore 
Semianimem hoc etiam cumulabant , cuncta ferebat 
Ille animi invictus : saevis clementius aequo 
Hostibus orabat veniam , patremque rogabat , 
Parceret ignaris rerum , caecisque furore. 

At vero inter se adversis decernere dictis 
Auditi , poenas qui juxta ob furta luebant 
Supplicio aequali juvenes gemina arbore fixi. , 
Alter enim furiis , longisque- doloribus actus 
Ipse etiam verbis morientem heroa superbis 
Stringebat miser, ac tales dabat ore loquelas: 

I nunc , et templi multo constructa virum vi 

Demolire adyta, et post tres rilrsum erige luces* 
Nunc , tibi si genus e summo traheretur Olympo, 
Eque Deo genitore fores', ut te ipse ferebas. 

His te , nos pariterque malis prohibere liceret. 
Verum, Omnes quando jactasti vana per urbes, 
Nubiscum moriere, Dei mentita propago. 

Non tulit haec alter , dextra qui in parte' propin- 
quus 

Jam morti pendebat , et haec extrema profatus i 
Infelix quae tanta animo dementia sedit ? 
v Nos ambo merito luimus peccata : sed insons 
Proditur hic odiis : quin nos commissa falentes 
Aequius hic fuerat veniam , pacemque precari. 

Sic ait : hinc Divum conversus lumina in ipsum 
Talibus orabat : Superi tu certa parentis 
Progenies ( nam cetsa manent te sidera ) ab alto 
Respice me , et dexter morienti protinus adsis. 
Annuit , et verbis Deus est dignatus amicis. 

Tu partem laudis capies, tu gaudia mecum. 

Quae 'me cunque hodie, una eadem te regna beatum 
Accipient, ait: astra alacri jam concipe mente. 
Vix ea , nam vita: labentis fine sub ipso , 

Dum luctante anima fessos mors exuat artus , 
Aestuat : it toto semper de corpore sudor 
Largior , et siccas torret sitis arida fauces. 

Tum vix attollens oculos jam morte gravatos 
Exiguum sitiens laticem suprema poposcit > 
Munera : vix tandem corrupti pocula Bacchi 
Inficiunt felle, et tristi perfusa veneno , 
Ingratosque haustu succos , inamabile virus 
, Arenti admorunt molientis arundine linguae : 

Quae* simul extremo libans tenus attigit ore* 

Respuit, atque diu labiis insedit amaror, 

Interea magno lis est exorta tumultu , 

Dum tunicam , nato genitrix quam neverat olim , 
Partiri inter se famuli certamine tendunt , 
Exuviasque petunt , sed erat haud sutilis ipsa 
Vestis , et in partes ideo nop apta secari , 

Sorte trahunt igitur concordes : sic fore quondam 
Praedixere sacri corda haud improvida vates. 
Jamque fere medium cursu trajecerat orbem, 
Cium subito ecce polo tenebris caput occulit ortis. 
Sol pallens , iqedioque di.e ( trepidabile visu ) 
Omnibus incubuit nox orta nigerrima terris , 

Et clausus latuit densis in nubibus aether , 
Prospectum eripiens oculis mortalibus omnem. 

H;c credam, nisi coelo absint gemitusque, dolorque. 
Aeternum genitorem alto ingemuisse dolore , 
Sidereosque oculos terra avertisse nefanda. 

Signa quidem dedit , et luctum testatus ab alto est. 
Emicuere ignes : diffulsit conscius aether , 
Concussuque tonat vasto domus ardua Olympi , 

Et caeca immensum percurrunt murmura coelum s 
Dissiluisse putes divulsi moenia mundi : 

Sub pedibns mugit tellus: sola vasta moventur: 
Tecta labant : nutant successae vertice turres. 
Obstupere humiles subita formidine gentes , 

Et positae extremis terrarum partibus urbes. 

Causa latet, cunctis magnum, ac mirabile visum, 
Et populi apternas mundo timuere tenebras 
Attoniti , dum stare vident caligine coelum. 

Ipsam autem propior Solymorum perculit urbem, 
Ac trepidas stravit mentes pavor : undique clamor 
Tollitur in coelum: sceleris mens conscia cuique est. 

Templa adeunt subito castae longo ordine matre* * 
Incedunt mixti pueri , intactaeqne puellae , 

Perque aras pacem exquirunt , quas thure vaporant 
Suppliciter , sacrisque adolent altaria donis. 

Ecce aliud coelo signum praesentius alto 
Dat pater altitonans , et templum saevit in ipsum * 
Velum latum , ingens , quod vulgi lumina sacris 
Arcet inaccessis , in partes finditur ambas. 

Et templi ruptae crepuere immane columnae. 
Jamque Deus rumpens cum voce novissima verba 
Ingenti , horrendumque sonans , en cuncta peracta , 
Jlanc insontem animam tecum pater accipe , dixit, 
Supreraamque auram ponens caput expiravit. 

AMQtiE nigrescenti properabat vesper Olympo : 

Corpora adhuc stabant inhumata , infletaque cano 
Vertice , stipitibusque etiam nunc fixa manebant. 
Talia Iosephus veniens Ar^mathide ab ora 
Non tulit egregiusque animi , praestansque juventa; 

bellis assuetus , agri ditissimus idem, 

Atque auri , is chbisti miratus maxima facta 
Addiderat comitem modo se , quocunque vocaret. 
Ergo dum sylvis alii formidine turpi , 
Speluncisque vagi passim conduntur in altis , 
Protinus ipse animi intrepidus , fretusque juventa 
Aggreditur gentis rectorem , ac talia fatur : 
Optime Eomulidum te cari in caede magistri. 
Quem gens nostfa ocjiis leto mulctavit iniquis , 

Fama pias servasse manus , caectimque furorem 
Adversus totis nequicquam viribus isse. 

Scis falsa exceptum sub proditione , quod iliis > 
Obstaret coram scelera urgens impia verbis. 

Quod potes , exanimum terrae succedere corpus 
Ed saltem , sociis casus solamen acerbi, 

Ipse novo condam , mihi quod de more paravi , 
funera mecum animo dum verso incerta sepulcro. 
Pontius haec contra : Ut potius concedere vivuin 
Nunc corpus cuperem , vos veri conscia testor 
Numina ; tentavi versans mecum omnia , siqua 
Insontem morti excipere , ac dimittere possem , 
Et nobis pietas colitur , sanctique penates : 

Sed nihil invita tandem profecimus urbe : 

Crudelis vicit gentis furor , ite , sepulcro , 
Muneribusque pii exanimum decorate supremis. 
Pixerat : ille gradus montes contendit in altos , 
Cui sese comitem jungit Kjcodemus , et ipse 
Multum animo carj concussus funere amici. 
Jamque propinquabant paribus vestigia curis 
Figentes 7 unde infaustus de colle videri 
Jam poterat locus , ecce autem fulgentia circum 
Arma vident , cincturaque armato milite clivum 
Nam , ne luce «aera pendentia corpora truncis 
Solennem funestrarent laetae urbis honorem , 
Primorum missu armati venere ministri. 
Semineces qui stipitibus de more refixos 
Hoc ipso injecta tumularent vertice arena. 
Stabant , supplicium meritum qui hinc inde luebant 
Semianimes , et adhuc spirantes funere io ipso 
Optabant duros leto finire labores , . 

Et montem implebant lacrymosis vocibus omnem. 

Protinus Line , atque hinc longis hastilibus instant 
Armati , franguntque viris tabentia crura , 

Et miseris mortem properant , trabibusque refigunt. 
Deinde cava infodiunt projecta cadavera terra. 

At simul exanimem , qui nostra ob crimina poenas 
Pendebat, videre , manum abstinuere, nec ultra 
Sunt passi saevire in cassum lumine corpus 
Mirati properos obitus , collapsaque membra 
Tam cito , et ora modis jam tum pallentia miris. 
Quidam etiam vidisse ferunt pendere per auras 
Coelivagos juvenes feralia robora circum 
Plaudentes alis , niveaqne in veste coruscos 
Divinum multo stillantem e vulnere rorem 
Suscipere ; et superas pateris perferre sub auras. 
Hic ausus solus , lato cui lancea ferro , 

Longinus sanctos violare ignobilis artus. 

Irruit , et longa transverberat abjete costas. 
Intepuit ferrum , sanctum ebibit hasta cruorem. 
Unlnere qfto perhibent bicoloris fluminis instar 
Et purum laticem: et rorem exiliisse rubentem. 
Diluta est humus : erubuerunt gramina circum. 
Huc sese in medios Arimathes urbis alumnus 
Infert , conscendi tque trabem , atque exangue ma- 
gistri 

Detrahit , et densis procul aufert corpus ab armis 
Veste tegens, modo quam tales mercatus in usus. 
Huc volucres pueri , coelique effusa juventus 
Ferte pedem : aeterni largum date veris honorem: 
Pallentem violam calathis diffundite plenis . 
Narcissique comas , ac mcerentes hyacinthos, 

Et florum nimbo divinum involvite corpus. 

Ecce autem late reboant plangore propinqui 

Tom. L 8 

Foemineo montes: responsant flebile saltus. 

Omnia flere putes sola lamentabile letum. 

Ipsa sedet vivo genitrix moestissima saxo 
Aegro corde comis passis , totoqae cruentum 
Heu vatum complexa sinu , miserabile corpus. 
Atque oculos fovet ore, patensque in pectore vulnus. 
Nec jam ullos gemitus , nec jam ullos amplius edit 
Singultus : magno sed enim exanimata dolore 
Frigida , muta silet , gelidoque simillima saxo. 
Circumstant aliae tunsae omnes pectora palmis. 
Pars calidis corpusque lavant , et vulnera lymphis. 
Textilibus membra involvunt pars squalida donis. 

1 Haec siccat fuso rorantia genua capillo 

Uulneribus superaccumbens , haererisque cruentis. 
Oscula dat manibus , pedibusque rigentibus illa, 
Indulgent omnes lacrymis , tristique ululatu 
Cuncta replent , vix inde viri divellere possunt 
Ipsi etiam guttis humentes grandibus ora. 

Tum corpus miseras solati exangue sepulcro 
Condunt marmoreo, atque affati extrema recedunt, 
Et magnam comites genitricem in tecta reportant. 
At Solymos penitus nondum omnis cura reliquit , 
Sollicitos sed adhuc timor acer corda premebat. 
Saepe etenim audierant sociis mcerentibus hostem 
Sese olim superas rediturum lucis ac! auras 
Promisisse , palamque sacros id prodiere vgtes. 

Id veriti armatos subito misere viros , qui 
Noctes , atque dies servarent flebile bustum , 

Ne forte auferret furto quis nocte sepultum , 

Et totam implesset falsis rumoribus urbem , 
Defunctum vita rediisse aci luminis oras , 
Yrtalesque auras haurire , atque aethere vesci. 

Aura veni afflanti patris omnipotentis ab ore. 

Aura potens coeli numen, superumque voluptas, 
Quicquid adhuc superat mihi dira e caede dolorum 
Mente fuga , laetosque animi nunc reflice sensus , 
Et placidos per membra riga mihi numine motus. 
Sit fas laetitiae sentire in pectore lapsus, 
Laetitiae , qua gens fruitur felicis Olympi , 

Larga ubi latifluo passim torrente redundant 
Gaudia , nec fines novit diffusa voluptas. 

Vertitur hic rerum facies : hic gaudia nostra 
Incipiunt : longe in melius versa omnia cerno. 
Jam Deus , ut sacros vates , et sancta piorum 
Concilia educens tenebris inferret Olympo , 
Corporeis liber vinclis concesserat imos 
Spiritus ad manes animarum regna silentum, 
Per caecos aditus , et praecipites anfractus 
Solis inaccessos radiis , loco nocte perenni 
Obsita , terrificam caecae formidinis aulam. 

Hic stabulant , vivisque tenent impervia regna 
Noctivagi fratres , superi quos ira parentis, 

Coelo immane nefas animis excussit adortos , 
Tartareisque genus miserabile mersit in antris , 
Quando illos tenuit regnandi tanta cupido. 

Nunc miseros poenis manes miseri magis ipsi 
Exercent , vinctosque tenent nigrantibus oris. 
Interiora habitant barathrum irremeabile clausae 
Crudeles animae, ad superos dum vita manebat. 
Nunc merita expendunt vasta fornace supultae 
Supplicia, undantemque ferunt caligine fumum: 
Ignis ibi aeternus , semper nova flamma renascens. 
Innocuae circum sedes , secretaque longe 
Atria circuitu longo: hic incendia nulla. 

Nulli obsunt penitus flammis ultricibus ignes: 
Umbrarum sed iners requies , penitusque silentis 
Mundi temperies , secretae his sedibus aevum 
Insontes degunt animae, quibus haud sua damno 
Admissa: at primi scelus exitiale parentis 
Detinet hic clausas , nostrae nil lucis egentes , 
Poenarum prorsum expertes , nisi luce carerent 
Jucunda , qua gens gaudet stellantis Olympi. 

Hic patres sanctum genus antiquissima proles 
Qui vitam vinclo nullo , non legibus ullis 
Compositam incultos primi degere per agros 
Inter oves patrio tantum se more tenentes f 
Justitiae memores ultro, rectumque colentes. 

Hic vatesque pii, qui quondam numine pleni 
Ventura intrepide magnas cecinere per urbes , 1 

Quique dedere orbi leges divina reperta , 
Quosque datis olim juvit parere volentes , 
Matronae , atqne viri , vitaeque in limine rapti. 
Omnibus unus amor, coelique arrecta cupido. 

Et jam promissi memores tum forte per umbfas 
Saecla recensebant tacitis volventia lustris , 
Ducebantque animis finem adventare malorum. 
Atque haec inter se laeti sermone serebant. 

En tandem volvenda dies, en imminet illa, 

Cum lucem liceat supera et convexa tueri. 

Hanc claro pater omnipotens manifestus Olympo 
Ostendit nobis divino numine plenis. 

Nos alii* subito mortalibus ore canentes 
Optandam votis venienti liquimus aevo. 

Jam jam aderijt lux nostra , Dei indubitata propago. 
Ille erat , ille feri sub imagine saepe leonis 
Ostensus nobis oculos caligine pressis , 

Unus pro multis qui sese proderet ultro 
Morti , defensosque daret nos hoste subacto. 

Vicit io tandem leo magni a sanguine Judae 
Da vidae genus : o passim gaudete beati 
Mortales , gaudete animae jam corpore functae. 
Jam vos astra vocant: nunc, quae tot clauditur 
annos r • . • 

Janua siderei nobis aperitur Olympi. 

J amque erit , ut , nostris promissum vocibus olim , 
Laetitia esiliant montes , collesque resultent ' 
Pampineis vincti formosa cacumina sertis , 

Quales creber agris aries , oviumque minores 
Subsiliunt foetus , mollique in gramine ludunt , 
Balatus matrum dum per juga longa sequuntur: 
Ipsi jam fontea , ipsa et vaga flumina passim ' 
Melie fluant , niveo passim vaga flumina lacte , 
Lacte mero , et dulci distillent nectare rupes. 
Talia perstabant memorantes : cuncta fremebant 
Intus laetitia ingenti , plausuque secundo. 

Sicut ubi cives longa obsidione tenentur 
Urbem intra , et vallum , portarumque obice tuti. 
Dum circum sonat , atque in muros arietat hostis, 
Tum si forte acies procul auxiliaribus armis 
Adventare vident socias e turribus altis , 
Consurgant , animosque alacres spe ad sidera tol- 
lant. 

Ecce autem foribus succedens maximus ultor 
Haud cunctatus adest divina luce coruscus. 

Poita ingens adversa manet centum aerea vastis 
Vectibus , aeterni postes , hanc nulla neque igni 
Vincere vis valeat , neque duri robore ferri. 
Constitit hic Deus, ac dextra stridentia claustra 

Impulit : intremuit quo late exterrita tellus 

Impulsu, vaga contremuerunt sidera mundi. 
Regiaque umbrosis immugiit atra cavernis. 

Ad sonitum horrifico adventu de vallibus imis 
Lucifugi raptim trepido adsunt agmine fratres 
Humana facie crurum tenus , inde Dracones. 

Tum rudere insuetum , dirumque e faucibus ignem 
Efflare , atque domum piceo omnem involvere fumo. 
Continuo patuere fores : procul ecce repente 
Sponte sua absiliunt convulsi a cardine postes. 
Apparet confusa intus domus , altaque circum 
Atria, rarescunt tenebrae, et nox caeca recessit. 
IVani Deus haud secus obscuris conspectus in antris 
Perstringens oculos divina luce refulget. 

Quam cum gemma ignes splendore imitata corusco 
ln noctem thalamis lucet regalibus , atrasque 
Exuperat tenebras , largo et loca lumine vestit 
Purpurea circum perfundens omnia luce. 

Ut vero in mediis Divum penetralibus hostes 
Videre , et faciem invisam agnovere per umbras 
l . Ardentem radiis , ac mira luce coruscam , 

Protinus aspectu subito terrentur , et imas 
Conjiciunt sese in latebras , linguaque remulcent 
’ Commissas utero caudas , stratique tremendum 
Nequicquam umbrosis in spelaus ulularunt , 

Quales , quae celsis habitantes alpibus Euros 
Semiferae gentes semper patiuntur , et imbres 
Romanas si forte procul fulgentibus armis 
Ora exertantes antris videre phalangas , 

Fumosa extemplo palantes tecta relinquant , 
Dispcrsique jugis , siqua altius exit in auras , 

Rupe sedent , longeque duces mirantur euntes. 

At casti circum manes fulgore repente 

Lustrati passas tendunt ad sidera palmas , 
Laetitiaque fremunt subita , lacrymSsque ded&re , 
Nec saturare queunt animos, oculosque tuendo. 
Tum laeto ultorem propius clamore salutant 
Una omnes : Ut coeli lux clara sereni 
Optatum aspicimus , nec nos spes nostra fefellit , 
Qui revehis mundo primo concessa parenti 
Munera , et humanum genus omne in pristina red- 
dis , 

Ignotasque vias aperis ad sidera coeli ? 

Venisti aethereae facies tua lampadis instar 
Diffulsit , tandemque oculis lux reddita nostris. 
Sed quibus exhaustum aerummis , quantisque pro- 
cellis 

Jactatum accipimus P ( nigras ea fama sub oras r 
Detulit ) indigno quis sanctum vulnere corpus 
Foedavit ? quaenam hasta tuo intepuisse cruore , 
Quod ferrum tulit ? an tantum mortalibus ullis 
In terris licuit scelus ? o quae clausa remotis 
Aequora litoribus terrarum -cingitis orbem •, j 
Quae vos , quae tenuere morae P quibus abdita clau- 
stris , 

Leto opifex tam crudeli cum vester obiret? - 
Vos tum diluvio mortalia cuncta decebat 
Obruere, et terras penitus delere nocentes. 

Nosne per haec superi soboles certissima regis 
Vulnera servamur? non o non praemia tanti, 

Non tanti ipsa salus erat olim nostra , tua- ingens 
Haec pietas , adeon' tibi curae incommoda nostra 
O hominum dulcis requies ■, superumque voluptas? 
Nos patris aversi nostro irritavimus iras 
Crimine: tu diras solvisti sanguine poenas. > ■ 

Talia per campos jactabant undique inanes. 

Tum laeti obscuro pariter se carcere promunt, 
TJltoremque Deum supera ad convexa sequuntur, 
Sedibus ut placidum degant stellantibus aevum 
Felices animae gens jam defuncta periclis 
Humanis , secura operum , secreta laborum. 
Primus it ipse hominum generis pater ante, nec ora 
Conscius antiquae noxae audet tollere coelo : 
Primores procerum inde alii non 'vana futuri 
Pectora , queis nivea velantur tempora vitta. 
Ingemuere illi, quos ob commissa cremandos 
Sorbet in abruptum , fundoque exercet in imo 
Tartarus, eructa nsque incendia dira caminis, 
Unde animis miseris nullo patet exitus aevo. 
Praecipue rex ipse aulae illaetabilis alto 
Cum sociis moerens ducit suspiria corde , 

Et fortunatis sedem , quam liquerat ipse , 

Invidet acthereara furiis immanibus actus. 

Illi iter ad coeli debentia regna tenebant 
Aera per tenerum laeti , regemque canebant 
Felices animae , quibus est in saecula vitae 
Jam nunc parta quies , praeclusaquc janua leti. 
Applaudunt volucres purum tranantibus aurae. 
Suhsidunt Euri , fugere ex aethere nimbi , 
Arridetqne procul clari liquidissima mundi 
Tempestas : coelo arrident rutila astra sereno. 
Assurgit matutinis aurora volucrum 
Cantibus: assurgit rubefacta vesper ab aethra. 
Atque ca dum longe vastum per inane geruntur , 
Jam lux Eois properabat tertia ah oris , _ 

Et pater omnipotens nato immortalia membra 
Illustrans penitus divinum afflavit honorem , 

Quodque fuit mortale modo , et violabile corpus , 
Immortale dedit , non tanta luce sereno 
Sidera clara polo , non aureus ipse nitet Sol. 

Ceu qui per noctem imposito cinere obrutus ignis 
Delitet, et nusquam tecto se lumine prodit, 

Siquis eum flabris exsuscitet arida circum 
Nutrimenta serens , subitis ad tecta favillis 
Emicet , et totas lustret splendoribus aedes. 

Talis , ubi turpe irrepsit senium , unicus ales , 
Congessitque sibi ramis felicibus altum 
• Summo in colle rogum, posuitque in morte senectam? 
Continuo novus exoritur , nitidusque juventa 
Effulget cristis , et versicoloribus alis. 

Innumerae circum volucres mirantur euntem. 

Ille suos adit Aethiopas , Indosque revisit. 

Jamque adeo in terris hominum miranda paventes 
Terruerant animos visa , umbris orbe fugatis 
Sole recens orto moestissima Magdalene 
Amissi desiderio perfixa magistri 
Cum sociis ibant prima sub luce ferentes 
In gremiis molles patriae felicis odores , 7 

Myrrhamque , et costum , spicaoque unguenta Ci- 
lissae 

Supremum tumulo munus , varioque serebant 
Multa inter sese tristes sermone per agros. 

Nos miseras , quas non secum lacrymabilis heros 
Duxerit ad letum: vigiles quis fallere nobis 
Custodes dabit? aut quis grandia saxa sepulcro 
Evolvet clauso , ut saltem fungamur inani 
Munere deserto solventes debita busto ? 

Talia fundentes tumulum venere sub ipsum , 

Jactantesque oculos faciles huc plurima, et illuc 

*• 

Milite conspiciunt collem, et custode cacare, 
Claustraque mirantur secum patefacta sepulcri. 
Accedunt : at ubi tumulum conspexit inanem , • 
Naribus unde ingens fluctus se fevoivit odorum 
Hoste putans clam sublatura pulcherrima virgo 
Flebat , inornatum vellensque a vertice crinem 
Et nemora , et montes gemitu , sylvasque replebat, 
Cui juvenis subito effulgens in vestibus albis 
Aligerum genus, et coeli de gente , quid inquit' 
Quaeritis o matres ? longo jam parcite luctu , 
Atque animis moestum tandem re vorate timorem. 
Laetitiam certa jam spe praesumite vestram , 
Quandoquidem , quem yos adeo lugetis ademptum, 
Funestaeque trabi fixum , ut scelus omne piaret , 
Vestraque sponte sua deleret crimina morte , 

Unus pro cunctis Erebi jam rege subacto 
Manibus ex imis has rursum lucis in oras 
Victor iit , superaque etiam nunc vescitur aura , 
Corporis ablutus, quaecumque obnoxia morti. 

Haec ait, et nubi volucer se immiscuit atrae. 

Ipsa etiam res ecce oculis oblata repente 
Firmavit dubiumqtfc animum, tenebrasque resolvit. 
Namque morae impatiens, atque acri saucia amore 
Dum virgo sedes , ec miratur inane sepulcrum , 
Artiflcumque manus, videt ipso in mormore fictum 
Litus arenosum , porrectum in litore piscem , 
Fluctivomum, ingentem, nant aequora qualia in alto 
Rfole nova ignaros nautas terrentia cete , 

Monstrum turpe , atrum , spatiosi bellua ponti , 
Cujus ab undivomo vates imperditus ore 
Redditus aereas rursum veniebat ad auras. 

Tum secum : Superi nunc o nunc visa secundent 

Praesentes : veterum agnosco non vana futuri 
Signa inquit : nempe , ut monstri deformis in atro 
Tres vates latuit luces , tres gutture noctes 
Ingluviem passus , vastaeque voraginis antrum , 

Sic heros multum ad superos defletus amicis, 
Inclususque cavo saxo , terraque sepultus 
Delituit, saepe ut (memini) praedixerat ipse, 

Ad cpelum rediit , saxumque reliquit inane. 

Talia versanti subito sub imagine falsa 
Ignoti agricolae sese Deus obtulit ipse , 

Et tumulum juxta astabat , mox farier orsum 
Virgo amens animi agnovit , conversaque luce 
Respicit ecce nova illustrem , radiisque coruscum. 
Corruit , ac genua amplexans satis ora tueri 
Clara nequit , corpusque oculis obit omne volutis,» 
Et moestum aspectu dulci saturavit amOrem. ^ 
Continuo tristi penitus de pectore moeror 
Omnis abit , rediitque decor suus ilicet ori 
Marmoreo : sed adhuc turgentibus humida gemmis 
Lumina , inornatique fluunt per colla capilli. 

Sic ubi rore madens pluvio rosa languida honestum 
Demisit caput, atque comam largo imbre gravatam 
Tum si purpureo Sol lumine vestiat arva , 

Et redeat madido facies innubila coelo , 

Protinus attollens sese rursum illa resurgat 
Puniceique sinus divinum pandat honorem : 

Talis erat posito virgo pulcherrima luctu. 

Ardet amans ipsum affari regemque , Deumque , 

Et coram solitas haurire , ac promere voces. 

Dum trepidat , quae prima haerens exordia sumat, 
Mortales visus adopertus nube reliquit. 

Fama Palaestiuas subito haec impleverat urbes. 


i8o 

Jamque sacerdotes trepidare ; et quaerere, si qua 
Multiplici vulgi sermoni occurrere possint. 
Rumoremque astu premere atque extinguere famam. 
Custodes busti in primis , qui cuncta canebant , 
Muneribus superant, subiguntque haud vera profari. 
Sublatum furto intempesta nocte cadaver. 

Sed non ulla datur verum exuperare facultas. 
Quoque magis tendunt serpentem sistere famam , 
Amplius hoc volat illa, omnemque exuscitat oram. 
Sunt etiam , qui se ore canant vidisse patentes 
Sponte sua tumulos , multosque exisse sepulcris’, 
Quorum jampridem tellus acceperat ossa. 

Interea socii , quos in diversa paventes 
Jamdudum terror longe disjecerat omnes , 
Tabescunt moesti : caelo cecidisse videtur 
Omnibus extinctum aeterna caligine Solem , 

Et penitus mundo jucundum lumen ademptum. 
Tandem conveniunt, et adhuc loca nota frequen- 

T - « 

tant , 

Tectaque , quae vivo sibi quondam rege fuissent 
Dulcia, sed casu nunc desolata recenti. 

Dux nusquam : miseris nusquam datur illa tueri 
Ora , illosve oculos aspectu luce serena 
Jucundos magis^J aut coelo radiantibus astris , 

Et cunctis“nomen dulce obversatur ad aures. 
Aegrescunt moesti: squalent circum omnia luctu. 
Haud secus atque olim eximit cum subere pastor 
Cerea dona cavo , vacuumque alveare reliquit. 
Tunc etiam , fumus quas longe dispulit ater ; 

Hinc illinc glomerantur apes * et inania frustra > 
Tecta adeunt denso volitantes agmine circum 
Direptosque favos »grae^ populataque passim 

Mella vident nequicquam liiemi congesta futurae. 
Ecce viros autem tali moerore sepultos 
Attonitae miris matres rumoribus implent , 

Vidisse aligeros coeli de gente ministros, 

Regem ipsum vidisse novo fulgore micantem , 

Et vacuum porro tumulum , vestesque relictas. 
Protinus ergo alii montis petere ardua cursu 
Contendunt rapido festini , ubi inane sepulcrum. 

Ast aliis incredibile , ac mirabile visum , 

Et primo ancipites delusos credere matrum , 

Effigie pavitantum oculos , et imagine falsa , 

Ut nobis saepe in somnis spectare videmur. 
Absentum vultus ; simulacraque luce carentum , - 

Donec sera illis sub luce in tecta coactis 
Ingrediens sese ostendit manifestius heros 
Voce , habituque Deum confessus imagine nota 
Divinum toto jaciens de corpore lumen, 

Hinc Thomas aberat Didymus vicina pererrans ' 
Oppida , quo metus impulerat duce nuper adempto. 
Isque ubi dein rediens est sacrae redditus urbi , 
Acceptusque domo , socios videt ecce recenti , 
Attonitos casu , ac caeco terrore silentes , 

Quales aut templum , domini aut ubi divitis aedes * 
Marmoreas petiit ruptis de nubibus ignis , 
Terrificisque locum implevit splendoribus omnem. 
Stant intus pavidi cives : quatit omnibus horror 
Pectora : vix longo post tempore corda residunt. 
Obstupuit visu ignarus , causamque requirit., 

Et socios dictis Didymus demulcet amicis , 

Quem senior Petrus amplexus , lacrymisque profusis 
Menti caniciem liumectanS sic denique fatur : 
Vidimus ( o jam nos felices ) vidimus ipsum » 

Ut soliti , regem spirantem , aurasque trahentem 
Coelicolum regem, qui nos, modo morte reliquit 
Haec ait: exultansque animo coelum usque tuetur. 
Ille autem ( neque enim narranti talia credit ) 
Ipse ne rursus , ait, caeli hoc spirabile lumen 
Aspicit f an potius simulacri apparuit umbra , 
Atque oculos fallax vestros elusit imago ? 

Immo, ait, illum ipsum diviuo illa ipsa gerentem 
Uulnera , et antiquam servantem corpore formam. 
Vidimus , ac veros manibus tractavimus artus. 
Vidi oculis , vidi ipse meis , et vulnera novi. 
Vesper erat, clausaeque fores, clausaeque fenestrae 
Nos intus pavidi latitare , et corpora victu 
Curare , ac positis m cesti discumbere mensis. 

Ecce autem tecti in mediis penetralibus ipse 
Improvisus adest, et inobservabilis heros 
Effulget clausis ingressus limina portis , 
Improvisus adest , inopinaque gaudia portat. 
Continuo ad lucem visum tectum omne cremari. 
Nos trepidare animis , subiteque horrescere arisu 
Attoniti , verum ille metus , vanumque timorem 
Increpitans vetuit trepidos exurgere mentis. 

Ipse ego sum : pacem unanimes agitate , metusque 
Solvite: tentandosque dabat simul' omnibus artus, 
Vulneraque , insigni quae corpore quina gerebat. 
Quin etiam parcis nobiscum accumbere mensis 
Non fugiens solito est coram de more loquutus, 
Ceu mprtalis adhuc quae verba novissima nuper 
Ad mortem properans nobis memoranda reliquit. 
Tum demum liquidis abiens se immiscuit auris. 
Haec senior , sociique eadem simul ore canebant. 
Necdum imis erat yerbis , cum protinus ecce 

Cum clamore ruit Cleopas fidissimus unus 
E multis , quos bis senis subjunxerat heros , 

Atque haec dicta dabat : Vos o jam solvite luctu : 
Vivit adhuc socii leti jam lege solutus : 

Vivit adhuc : vidi bis oculis , vidi ipse , Deique 
Auribus bis hausi vocem, consuetaque verba. 
Audiit hic etiam mecum , viditque loquentem , 

( Atque manu, nutuque propinquum Amaona signat ) 
Nam modo forte animis moesti dum incedimus ambo, 
Qua se demissi incipiunt subducere montes , 
Extulit aereas Emaus ubi turribus arces 
Advena in ignota nobiscum veste profectus , 
Externosque gerens habitus comes additur ultro. 
Taedia dumque viae vario sermone levaret , 
Interdum eruptis roramus fletibus ora , 

Et gemitus imis dolor exprimit ossibus ardens: 
Ille aegros dictis solari , et quaerere causas 
Crebra resurgentis luctus : nos Ordine cuncta 
Pandimus , atque ducis letum crudele profamur, 
Quo moriente simul perierunt gaudia nqstra. 

Ut factis , verbisque animos spe arrexerit ingens 
Ingenti : sed dehinc nos morte fefellerit omnes. 
Non tulit ulterius , contraque haec reddidit ille : 
Non pudet o scmper caecos, et lucis egentes? 
Nonne ducis vestri quondam crudelia vates 
Funera praedixere omnes , casusque nefandos 
Tot veterum monimenta docent haud credita vobis? 
Sponte sua leto caput obvius obtulit ipse 
Unus pro multis , patrias quo flecteret iras 
Atque iter ipse suo signaret ad astra cruore. 
Haud ita vos ille erudiit : nam saepe futura 
Haec eadem de se longe ante retexit amicis. 

Atque equidem, memini, nuper media urbe canebat, 
Obscura sed verborum rem ambage tegebat. 
Nunc autem manifesta patent , nunc omnia aperta 
Nube palam ablata , nec spes fovistis inanes. 

En rex, qui positas conseverat ordine vites 
Praetendens sepem insidiis hominumque , ferarum- 
que , 

Omnibus immissis incassum ex urbe ministris , 
Quos leto dedit insontes manus effera agrestum , 
Demum infelices natum ipsum misit in agros. 
Nam pater omnipotens post tot fera funera vatum 
Ipse suum jussit natum descendere Olympo. 

Ecce Palaestini furiis immanibus acti 
Natum etiam hauserunt crudeli funere herilem. 
Haud impune tamen : rex urbe ultricibus armis 
Jam jam aderit , flammisque feros agitabit agrestes, 
Et pangenda aliis credet vineta colonis. 

Sic fatus coepit voces ex ordine vatum 
•Obscuras , veterumque evolvere facta parentum. 
Cuncta docens letum chtisto crudele minari 
Quo mortale genus tenebris educeret atris. 

Ut clara antiquis portendi haec omnia signis 
Monstrabat ratione , oculis caligine abacta ? 

Ut nostros mira inflexit dulcedine sensus ? 

Ut resoluta novo ardebant praecordia amore? j 
Qualiter aut aeris rigor acri solvitur aestu , 

Aut glacies concreta novo sub Sole liquescit. 

Non illum tamen immemores agnovimus urbem. 
Quam ventum ad sedem , parvamque subivimus 
urbem. 

Namque iter ulterius fingentem , seque ferentem 
Longe alias sedes petere , ambo oravimus , iisdem 

Nobiscum haud asper tectis succederet hospes , 

Id quoqne praecipiti suadebat vesper Olympo 
Jam piceo terras infuscans noctis amictu. 

Paruit , et mensas comitum est dignatus egenas. 

Ut primum fruges tostas Cerealia liba 
Attigit , et solito fregit de more , repente 
Nox abiit , tandemque oculis lux addita nostris. 
Agnosco , et supplex manifestum numen adoro. 

Sed subito volucres abiens ceu fumus in auras. 
Respuit humanos visus , sensusque refugit. 

Talia narrabat Cleoplias , quae credita cunctis 
Yera negat Tbomas , et coeptis perstat in iisdem. 
Haec mihi (dicam iterum) nemo persuaserit unquam 
Illum ipsum his oculis clara nisi luce videndum 
Hausero , et his manibus nisi vulnera contrectaro. 
Sic fatur : simul ecce Deus cum lumine largo 
Improvisus adest iterum , sociosque revisit , 

Et clausae mansere fores , mansere fenestrae. 

Non aliter vitri , quod tectis summovet auras , 
Lumine Sol penetrat splendentes aureus orbes 
Insertim radios jaciens in opaca domoruin , 

Nec tamen ulla viae apparent vestigia adacta 
Luce, sed illaeso saepe , itque , reditque metallo. 
Sternunt sese omnes terrae, genibusque salutant. 

Ut vero Didymus manifesto in lumine vidit 
Uulnera monstrantem , et se nomine compellantem, 
Horruit , et prono confestim corruit ore. 

Multaque se incusans animo sic denique fatur : 

Vera mihi facies , verus Deus, omnia novi. 

Haud equidem ( fateor ) vivum te credere quibam . 
Post obitus coeli hoc iterum spirabile lumen , 

Has auras haurire , animo tua dicta labanti 

Exciderant penitus , tnodo quae suprema dedisti. 
Demens , qui te ohita non posse huc morte reverti 
Crediderim , cum quarta alios jam luce sepultos 
Ad superas coeli nuper revocaveris oras , 

Et memini , atque aderam : sed me mens laeva te- 
nebat. 

Forsan at haec tamen haud vestro sine numifie tanta 
Credo equidem venit dementia , forsitan olim 
Proderit hic seris haesisse nepotibus unum « 

Et manibus voluisse piius contingere corpus , : } 

Ne facies , aUt vana oculos eluderet umbra. 
Talibus orantem Deus , et lux ipsa reliquit 
Nunc hos , nunc adiens alios , et pectora firmans. 
Nec prius evasit mundi mortalibus oris , 

Quam quater exorieris dena sol luce rediret. 

Forte igitur Petrus , et socii vada salsa secebaut 
Remigiis lembum subigentes , dum sibi victum 
Arte parant solita , piscesque in gurgite captant. 
Et jam per totam vano , quam longa , labore 
Defessi noctem frustra madefacta legebant 
Retia , cum juvenem egregium videre liquentes 
Fluctifrago tractus e litore prospectantem. 

Nec primo agnovere Deum , divinaque membra , 
Quandoquidem se mortali celaverat ore. 

Ipse dehinc tali compellans voce natantes 
Dextram , ait , affectate viri: huc appellite puppim.* 
HaC dabitur vanum non effudisse laborem* 

Nec mora , praeceptis parent , dextraque per undas 
Detorquent alacres cursum , nodosaque lina 
Projiciunt : moti sonuit plaga caerula ponti. 
Jamque senex tacito sociis Petrus innuit ore, 
Auxilioque vocat nutuque , manuque silentes . 

Significans praeciam innumeram : vix retia cuncti 
Plena trahunt : capti saliunt per vincula pisces. 
Sensit Joannes hic numen , et heus prior inquit 
O socii , non fallor , adest Deus , ille magister 
Ille quidem : agnosco divinos oris honores. 
Laetitiam ut jactat vultuque , oculisque decoris : 
Quod simul accepit Petrus, haud cunctatus, ah ipsa 
Desiliit rate , et aequoreas se jecit in undas , 

Quo regem salsos per fluctus primus adiret , 
Quamvis multa timens gliscentibus aequore ventis. 
Caetera deinde manus terrae advertuntur , et omnes 
Remivaga siccum cupidi tenuere carina. 

Tum victu ut vires revocent , Cerealia mensis 
Dona onerant jussi , vivosque in litore pisces 
Una omnes torrere parant , succensaque pruna 
Suggeritur circum : teter petit aethera nitor. 

Ut compressa fames , surgit rex optimus ipse , 
Confessusque Deum sociis ita denique fatur. 

Pacem optate viri , pacem laudate quieti. 

Salvete aeternum socii , aeternumque valetC. 

Este mei memores : ego claro poscor Olympo : 
Iamque adeo duris animos aptate , ferendo 
Omnia , nec propius saevos adiisse tyrannos 
Sic timor , atque duces affari , et 'vera monere. 
Non vos majestas soliorum , aut sceptra superba 
Terrificent regum lucis nil hujus egentes. 

Haud longe tum quaerendum , quae tempora fandi. 
Quis modus aptus: ego praesens adero omnibus, ora 
Vestra regeifc : dabitur verborum copia cuique. 
Nec coelo vires vos : et solamen ab alto 
Deficient , cum Sol decimo jubar aureus ortu 
Extulerit , pater afflabit coelestibus auris , 

Diffusumque animis numen divinitus addet , 
Praeside, quo freti reges , rerumque potentes 
Nil veriti , nostrum vulgabitis undique nomen* 
Tum sanctum sese genus aurea tollet ad astra, 
Densus agens veluti laxis se palmes habenis 
Luxuriat , foliisque simul foetuque gravescit. 
Denique , cum suprema dies illuxerit orbi , 
Omniaque eliciam patefactis ossa sepulcris , 

Atque iterum in lucem- emergent*, quos terra te- 
gebat , 

Hanc vallem, densa hos implebunt agmina colles 
Matres atque viri, vixque hausta luce perempti , 
Ipse ego jura dabo , mediaque in valle sedebo 
Quaesitor , vitas populorum , et crimina pendens. 
Vos etiam mecum bis senis sedibus ipsi 
Sublimes mortale genus censebitis una , 

Bis senaeque tribus gentis tum vestra subibunt 
Arbitria , et vestros mirabitur orbis honores. 
Interea Petre te ( nulli pietate secundum 
Novi etenim ) his rerum summam, clavumque te- 
nentem 

Praeficimus cunctis, ultro qui nostra sequuti 
Imperia : hoc te praecipuo insignimus honore. 

Tu regere, et populis parcens dare jura memento. 
Summa tibi in gentes jam nunc concessa potestas. 
Jamque pios tege : pace voca sub signa rebelles. 
Queracumque in terris scelus exitiale perosus 
Admonitum frustra justa dedoveris ira 
Colloquio absterrens hominum, ccetucfue piorum , 
Idem erit invisus coelo , 'non ille beatis 
Sedibus aspiret, nisi tu placabilis idem 
Dignatus venia meliorem in pristina . reddas. 

Jamque adeo tibi concessum mortalibus aegris 
Claudere siderei portas , ac pandere cceli. 

Talia mandabat terras , hominesque relinquens. 

Sic natis moriturus oves , et ovilia pastor 
Commendans caris furta , insidiasque luporum 
Edocet , et pecori contraria pascua monstrat. 

Sic sociis aevo jam fessus nauta biremem 
Credit , inexpertosque docet varias maris oras , 

Et brevia , et Syrtes , et navifragas Syrenas. 

His animadversis totius lucida circum 
Palmiferi nubes collis capita ardua texit , 

Et curva aethereis fulserunt litora flammis. 
Interea totum exercent nova gaudia coelum 
Alituum coelestum acies , sanctique volucres 
Dant manibus plausus , et multicoloribus alis , 
Instaurantque choros, fremitu aetheris atria fervent. 
Pars pendent speculi» , et propugnacula laeti 
Coeli summa tenent , et moenia celsa coronant. 
Obvia pars portis parat ire patentibus , et se 
Quisque auris credunt, ac pennis athera obumbrant. 
Hi plectro indulgent t fidibusque his tibia cantus 
Dat bifores : alii cava cornua flatibus implent. 
Raucisonasque tubas , et ahenea cymbala jactant, 
Atque ubi ter patris ad solium pernice chorea 
Jndulsere choris , ter ludo lucida regna 
Lustravere , polique e vertice decurrere , 

Non aliter sunt ingressi volucri agmine contra 
Concentu vario , et cum multisono modulatu, 
Quam prolapsa Remi cum nondum uibs alta jaceret, 
Tarpejaeque arces starent, lateque subactis 
Jura daret populis rerum pulcherrima Roma, 
Consul victor, ovans pugnatis undique bellis, 

Intrabat rediens , Capitoliaque alta subibat. 

Talis nubivago tendebat ad aethera gressu 
Vera Cei soboles , ut vero flectere quiret* 

Iratus quoties genitor mortale pararet 
Exercere genus meritis ob crimina poenis , 

Omnia fert secum caedis monimenta nefandae , 

In primis duplicemque trabem, infandamque colu»- 

<• 

mnam , . 

Brachia cui vinctus tulit aspera verbera , et acres 
Virgarum fasces, infectaque sanguine lora , 
Hastamqne , et calamo pendentia pocula levi. 

Tres deinde ingentes , et acuta cuspide vectes 
Cernere erat, quibus effossus palmasque , pedesque, 
Sertaque nexilibus vepribus conserta rigebant, 

Illic et longo Romani signa senatus 
Hastili suspensa , cavoque latentia cornu 
Lumina , quod 'superas abies tollebat ad auras , 
Quamque manu rex pro sceptro gesta vjt arundo , 
Omnia quae pueri coelestes ante gerebant , 

Singula quisque, polique arcem per inane petebant. 
Suspexere viri attoniti , acieque sequentes 
Alituum nubem , ac regem videre per auras 
Tollenteraque manus , coelique serena secantem » 
Cum subito rutila haec venit vox reddita ab aetbra. 
Ne trepidate, quid haeretis supera alta tuentes? 
Cum genitore Deus regnandum accepit Olympo. 
Nec mora : carminibus coeli domus ardua longe 
Auditur resonare ; modisque per astra canoris. 
Contra etiam plausere , atque haec alterna canebant 
Laeta viri, ccelumque oculis , animisque petebant. 
Omnes o plausu gentes , linguisque favete , 

Atque Deum canite ascensu supera alta tenentem.. 

Quadrupedum , volucrumque genus , mutaeque na* * 
tantes 

Exultent, tractus terrarum ubicumque patentes 
Ipsi dent montes , ipsa et dent flumina vocem 
Laeta suam , et scatebris volventes flumina fontes, 
Quodque ambit longis terras anfractibus aequor. 

Cuncta suum agnoscant auctorem , et carmina di- 
cant , 

Semper ut idem ingens regnarit originis expers 
Cum genitore Deo Deus omnia numine complens. 

Ut nullis mox principiis, aut semine nullo 
Omnia condiderit, coelum, terrasque, fretumque, 
Quaeque vago passim subsunt animantia coelo, 

Ut terras ponto discluserit , aethera terris , 

Luciferis coeli lustraverit atria flammis , 

Tellurisque sinum variis appinxerit herbis , 

Sufficiatque satis fruges , et vitibus almum 
Humorem, tu cuncta moves : tibi maximus aether, 

Quique super latices concrescunt aethere, parent: 

Nubila te , ventique timent: te vesper, et ortus 
Observant , obeuntque tuo sua munera nutu : 

Et tibi monstriferi obsequitur plaga caerula ponti. 

Tu manibus validis terrarum pondera libras , 

Atque gravem vacuo suspendis in aere molem , 

Iterum elementa locans aeterno foedere , ut omnia 
Concordi in medium tendant nitentia motu. 

Tu liquidas per inane vias is nubibus actus , 

Aurarumque sedens veheris pernicibus alis. * . 

Non tibi tempus equis fugit irrevocabile adactis. 

Semper idem ante tuos oculos, praesensque moratur, 
Quodque est, quodque fuit, simul et quod deinde 
sequetur. 

Ipse etiam parens tibi coeli in vertice fixus 

\ 

Sol stetit : ipsa etiam surgens in cornua luna : 
Atque suos penitus requierunt sidere cursus. 

Te mandante suam vim saepe innoxius ignis 
Dedidicit : pueri in mediis fornacibus astant 
Illaesi , jactantque tuas ad sidera laudes. 

Tu mare navigerum concreta divitis unda , 

Et populis medios das ire impune per aestus. 

Tu rapidos flectis ripis mirantibus amnes. 

Tu largam tactis e cautibus elicis undam , . 

Idem largifluos fontes , et flumina sistens. 

Ipsa tuo tremit aspectu conterrita tellus , 

Quosque procul tangis fumant ad sidera montes. 
Assurgunt reges pavidi , tibi sceptra y tibi anna 
Deponunt , longeque tremunt , et numen adorant, 
Tu sordis aures , oculos tu lumine captis , 

Et vocem mutis , et vires sufficis aegris. 

Tu revocas in vitam obita jam morte sepultos , 
Et rursum potes amissos accendere sensus. 

Non te vis crudi perterruit horrida leti , 

Non Erebi copfusa doum s loca foeta timoris. 

Te manes tremuere , plagae regnator opacae 
XJmbrarum passim populantem immitia regna 
Non tulit, atque imis trepidus se condidit antris, 
Prostrataeque metu procul Eumenides latitarunt, 
Dum superas praeda ingenti vehereris ad arces : 
Nunc ubi jam victor regnas, supeihmque beato 
Concilio imperitas , provisaque tempora longe 
Disponens reparas fugientia saecula mundo , 

Nec requiesse sinis Solis volventia lustra. 

Salve opifex rerum , vastique salutifer orbis , 
Aspice nos propius , propius genus aspice nostrum 
Morte tua patet setherei cui janua Qlipipi * 

Et veteres tandem pater obliviscitur iras. 

Talia litorea laet^ sub rupe canebant 
Undeni proceres , omnisque effusa juventus. 

IVon tamen qxuerant vanum inter tanta timorem, 
Gaujdia nondum animos firmati numinis aura 
Aetherea t sed adhuc latebras , cavaque ante pe- 
tebant. 

Sicut ubi accipiter celsa de sede columbam 
Sustulit apprensam , quam rostro evisceret unco, . 
Diffugiunt aliae huc illuc : mox turribus imis 
Condunt se c.eleres , et inania murmura miscent. » 
Haud illi secus attoniti post funera regis 
Inclusi tecto stabant promissa magistri 
Ccelo expectantes venturum numen ab alto. 
Jamque aderat promissa dies , deciesque tenebras 
Flammifera Sol exoriens face ab orbe fugarat, 
Cum pater omnipotens coeli regione serena , 

Sidera purpureo reficit qua purior aether 
Lumine , coelicolhm in medio media arce sederet 
Tempora dispensans, secr.etaque foedera mundo. 

Cui se tum exutus moribundos filius artus 
Diffulgens radiis , ac mira luce coruscus 
Obtulit , et magno genitorem affatus amore est. 

O pater et sociis tandem succurrere nostris 
Tempus , ait , quos amisso duce protinus omnes 
Acer agit timor huc illuc , atque omnia terrent 
Imbelles , quoniam mortali corpore creti. 

Discute terrorem bunc animis , et pectora firma , 
Ne casus nequeant alacres procurrere in omnes. 
Illis rae propter Solyme , Judaeaque passim 
Insidias infensa odiis molitur iniquis, 

Tu tamen hos ojim fore, qui praestantibus ausis 
Tom. /. q 

Per gentes canerent nostrum indelebile nomen f 
Quacunque Oceano terrarum clauditur orbis , ‘ 

Et populos nova conversos ad sacra vocarent t - 
Pollicitus genitor , tibi nec sententia nutat. 

Hos ( quando coeli demum non abrtuis arcem ) 

Ipse ego saepe tua fretus pietate labantes 
Firmavi, implevique animis , siquidem affore Olympi 
Promisi auxilium subito , et tutamen ab arce , 

Quo freti reges , regumque minacia jussa 
Contemnant , alacresque ruant in funera leti 
Sponte sua verae pro relligionis amore. 

Sic fatus palmas ferro ostentabat acuto , 

Trajectosque pedes , et bians in pectore vulnus , 
Sertaque , et hamatos vepres , quos hostia gessit. 
Annuit oranti , delibansque oscula nato 
Reddidit haec pater aeterno devinctus amore. 

Jam concessa petis: dabitur tibi nate , quod optas. 
Promissa (ne tende manus) afflabimus aura , 

Quos vis , atque viros nostro flammabimus igni t 
Ut pro te blandae projecto lucis amore 
Non ferrum , aut flammas metuant , morsus ve fe-? 
rarum , 

Aut crinita rotis circum laniantibus haustra , 

Quique reformidant nunc omnes aeris auras , 

Objicient certis alacres se sponte periclis 
Pugnando , et claras animas de corpore reddent 
Comtemptu necis , et vera virtute superbi. 

Non illos aestus , non illos frigora sistent , 

Letiferum aut campos cmu sidus findit hiulcos , 
Caerulea aut glacie cum nectit flumina bruma. 

Verum ultra Gangem auditi, Bactra ultima supra, 
Ismara , Bistomasque plagas , Serasque remotos 

Gadibus , et virides penetrabunt voce Britannos. 
Implebunt terras monitis , et cuncta novantes 
Templa pererrato statuent tibi maxima mundo , 
Ad tua mutatae properabunt nomina gentes , 
Divisae penitus toto orbe per aequora gentes , 
Saeclaque conversis prdfcedent aurea rebus. 

Quae tibi saepe ego pollicitus, scisque omnia mecum. 
Nec tantum tua nate piis haec vulnera Olimpum 
Nunc pandi meruere , nigra quos nocte premebat 
Insontes primi scelus exitiale parentis. 

Verum alios mox, atque alios per saecula coelo 
Efficient dignos , sua quos commissa piacla 
Sidereis procul arcebant a sedibus olim. 

Tanta tua merces , ea vis , ea gratia mortis. 
Atque adeo, quodcumque homines ab origine rerum 
Admisere , aliis quidquid peccabitur annis , 

Huc coeat , satis illa tui pars parva , superque 
Omnia diluere, prorsusque abolere cruoris. 

Quin etiam mox tempus erit , cum scilicet olim 
Ter centum prope lustra peregerit aethereus Sol , 
Tum veri Grajum obliti mendacia vates 
Funera per gentes referent tua carmine verso, 
Atque tuis omnes resonabunt laudibus urbes , 
Praesertim laetam Italiae felicis ad oram , 

Addua ubi vagus , et muscoso Serius amne 
Purior electro , tortoque simillimus angui : 

Qua rex fluviorum Eridamus se turbidus infert 
Moenia turrigerae stringens male tuta Cremonae, 

Ut sibi jam tectis vix temperet unda caducis. 

Illic tum nivei velut inter nubila Cygni 
Omnibus in ripis pueri , innuptaeque puellae 
Carmina casta canent , mixtique in gramine molli 


Laudibus incipient certatim assuescere nostris, 

Et teneri prima coetus te voce sonabunt. 

Hate.tibi certa manent, haec vis movet ordine nulla. 
Sir fatus duleem nato inspiravit amorem, 

^ scelus infandum pellacis Jud* - 
Multa execrantes socii se ad jussa parabant 
Munera diversas sortiti protinus oras , 

Quas peterent , moresque novos , nova sacra doce-? 


rent. 

Quoy e autem patribus bis senis caetera , ut ante, 
Pararet pubes , numerum , sanctumque senatum , 
Quod supeiest, supplent, sociisque ex omnibus unus 
Sortitu 'gaudes tanto praelatus honore, 

Matthia , obscurum genus , et sine luce propago. 


Tum cuncti inter se moesti sic ore precari. 

Si nunc , si nobis aurai coelitus almae 
Halitus omnipotens- patefacto aspiret Olimpo , 
Quandoquidem toties nobis Deus omnibus illum 
Auxilio fore pollicitus , sane omnia vera 
Praedixit: defit veris hoc hactenus unum. 

Talia suspensi secum aegra mente serebant. 

EcCe autem coeli ruere ardua visa rapente , 

Et superum tonat ingenti domus alta fragore. 
Suspiciunt! nova lux oculis diffulsit , et ingens 
Visus ah aethere© descendere yertice nimbus 
Lucis inardescens maculis , tectumque per omne 
Diversi rumpunt radii : tum innoxius ignis 
Omnibus extemplo supra caput astitit ingens , 

£t circum rutilis incanduit aura favillis : ^ 
Stricturis veluti crebra; crepitantibus olim 
Dissiliunt scintillae , acres dum incudibus ictus 
Alternant Chalybes , robustaque brachia tollunt 

Candentem curva versantes forcipe massam. 

Nam pater omnipotens , superaque aequaevus ab arce 
Filius aspirant una t>mnipotentibus auris , 
Infunduntque viris numen , Deus ecCe repente , 
Ecce Deus : cunctis divinitus algida corda 
Incipiunt alliata calescere , numine tacti 
Implentur propiore viri , sacrumque furorem 
Concepere , Deumque imis hausere medullis. 

Nec mora , nec requies : ter/ scintillantibus ignes 
Terrifico radiis fulgore , ter alitis aurae 
Turbine correpti blando flammantur amore , 
Ignescuntque animis , atque exultantia cunctis 
Exercent acres stimulis praecordia motus. 
Diffugiunt animis terrores : mira loquuntur , 

Mira canunt , eadem variis ( mirabile dictu ) 
Gentibus accipitur vox haud obscura , si^bique 
Quisque videbatur patrias haurire loquelas , 

Multi ut tunc ierant variis huc partibus orbis 
Sacrorum studio , visendaeque urbis amore , 
Solemnem quae luce illa celebrabat honorem 
Quinquaginta actis post orgia prima diebus , 

Orgia cum mensis epulandum apponimus agnum. 
Hic sua verba audit tellure Libystide cretus, 

Hic Galli sua, Romulidae, Parthique, Scythaeque, 
Nec non subjecti glaciali sidere Thraces , 

Afrique , Gretesque , Phrygumque e gente profecti, 
Atque Indi, atque Arabes, et arenivagi Garamantes, 
Mirantur cuncti circum , mirantur et ipsi. 

Namque hominem velut exuti, moribundaque membra 
Mente domos coeli peragrant, atque aethera apertum 
Intenti , et superum taciti sermone fruuntur. 
Jamque canunt ventura : animis Deus expulit atram 
j^ustrans corda intus nubem , quae corpora circum 

Galigatque, hebelatque humanas humida mentes. 
Quosque modo durae mortis formidine turpi 
Speluncis atris terrebant omnia clausos , 

Liberius nunc luce palam , atque licentius audent 
Terrorum expertes : nec jam mortalia curant. 

Non ferrum , aut flammas metuunt , morsusve fe- 
rarum , 

Sed regem vulgo testantur morte peremptum 
Immerita , genus aethereo deducere Olympo. 

- Jamque pudet metuisse omnes , animosaque leti 
Spes magis, atque magis viget acris numinis haustu. 
Haud secus ac crebris cum rimis terra dehiscit , 
Cum sitit omnis ager , tum quae morientia languent 
Gramina , caeruleus si coelo venerit imber , 
Continuo attollant rursus capita , arvaque ponant 
Squalorem , redeatque decor suus omnibus agris. 
Ergo abeunt varias longe , lateque per oras 
Diversi , laudesque canunt , atque inclyta vulgo 
Facta ducis , jamque ( ut vates cecinere futurum 
Antiqui ) illorum vos fines exit in omnes. 

Audiit et si quem medio ardens aethere iniquo 
Sidere desertis plaga dividit invia terris , 

Quique urbem extremo circumsonat aequore pontus. 
Continuo ponunt leges , moremque sacrorum 
Urbibus , infectam gent! lustralibus undis 
Eluitur scelus , et Veteris contagia culpae , 
Eelfigioque novas nova passim exuscitat aras. 
Protinus hinc populos chrjsti de nomine dicunt 
Christiadas , toto sutgit gens aurea mundo , 
Saeclorumque oritur longe pulcherrimus ordo. 


Fl N I S. 

QUISQUIS ES 

AUTOR TE ADMONITUM VULT , SE 
NON LAUDIS ERGO OPUS ADEO 

f 

PERICULOSUM CUPIDE AGGRESSUM, 

- < • 7 

i K 

VERUM EI HONESTIS PROPOSITIS 
PRAEMIIS A DUOBUS SUMMIS PONTT. 
DEMANDATUM SCITO LEON. X. 
PRIUS , MOX CLEM. VII. AMBOB. 

EX ETRUSCORUM MEDYCUM CLARISSIM. 

familia : cujus liberalitati 

ATQUE INDUSTRIAE HAEC AETAS 
LITTERAS AC BONAS ARTES , QUAE 
PLANE EXTINCTAE ERANT, EXCITATAS 
ATQUE REVIVISCENTES DEBET. 

ID VOLEBAM NESCIUS NE ESSES. 



EM1HENTISSIMIS AC EITEBENTISSIMIS DD. 

EPISCOPIS SUBURBICARIIS 

* ,*v . < * 

JULIO M. DE SOMALIA OSTIENSI 

• i • • i ■ - . ■ 

• - , 

AC VELITERNO S. SENATUS PRINCIPI 

- J < 

BARTOLOMAEO PACCA PORTUEN. AC S. RUFINAE 
JOSEPHO SPINA PRAENESTINO 

PETRO FRANCISCO GALLEFRIO ALBANEN. 

* • , . , ■ . •• • 

THOMAE ARETIO SAEINENSI 

' !? 

FRANC. XAVERIO CASTILLIONIO TUSCULANO 

> • 

S. R. E. CARD. DD. SUIS COLENDISS1MIS. 

VINCENTITJS CAROFALI ABBAS GENERALIS «. 

ORD. CANON. RR. SS. SALVATOR. LATERAN. . 

- i • • 

I 

FEZ.JCITATEK. 


C^Ristiadem , ac selectos (*) rtmnos vi- 
dae nostri, immortalis ingenii beatissi- 
mam ubertatem venire in conspectum Ve- 
strum decet , et ad hunc quoque splen- 
ii Non tantum selecti hymni , sed omnes in 
II. volunuiie habentur , ita ut nihil desideretur» 

*# 

dorem atque adeo majestatem sibi con- 
ciliandam auctoritati Vestrae commen- 
dari. Decet enim sacra Episcopi car- 
mina plane aurea Episcoporum nuncu- 
pari Principibus : ejus maxime Episcopi, 
qui hebraicam r graecam , latinamque 
sapientiam toto pectore hausit, et sae- 
culo Leonis x. doctrinae feracissimo do- 
ctissimus est habitus. Ad haec : Chri- 
stianus is Maro peculiari quodam jure 
VeStot' est , quod ' divinos suos libros 
Tusculi ad Aedem D. Silvestri intra fi- 
nes Episcopatus ad excelsum Vestrum 
Ordinem seviralem pertinentis conscri- 
pserit. Sed Vester etiam , quod consi- 
lium meum de hujusmodi Opere ad u- 
sum studiosorum nostri ordinis juvenum 
iterum in lucem emittendo quum pri- 
mum Vobis significassem , statim una 
quasi voce declarastis : Vestris quoque 
Seminariis , aliorumque Antistitum usui 
futurum opus , quo nullum videtur con- 
ducibilius ad instillandum in teneris ani- 
mis veritatis, pietatisque christianae amo- 
rem cum incredibili latinitatis castitate 
eiegantiaque conjunctum (*). Imnao ad- 

leo x. fcH[RisTiADM|.*^4?en» aclpqratio- 
ne cayUls, exclaaaatit : Nescio 

didistis : pflane optandum , ut in Scho- 
lis singulis quibusque tales legantur li- 
ic bri , postquam praesertim publicus mor- 
bus per anteactos annos gymnasia non 
pauca ita afflaverit , fere ut puduerit 
quosdam ; ( flendum ! ) desideratissima 
ac dulcissima dei christique nomina in 
iis usurpare. 

Ac profecto , id si contigeret , non 
novus mos in scholas induceretur, sed 
revocaretur antiquus , nempe qui post 
Concilium Tridentinum viguit ; etenim 
instauratis tunc in religiosiorem formam 
studiis , ut tempora postulabant , sacra 
VIdae opera, vivo ipso , explicabantur, 
in deliciisque atque in oculis habeban- 
tur «(*). 

Habeant igitur in manibus divina 
haec carmina nostri ordinis alumni : et 
vidae imitatores facti, pectus suum sa- 
luberrimis compleant disciplinis. Habe- 
ant item ea in manibus adolescentes , 
qui in Vestris Seminariis in spem Ec- 
clesiae educantur : addiscantque e vi- 

tur JEneide. et Scalig : Christias vero meretur sum- 
mam laudem non enim nisi a viro pio , atque e- 
tiam optimo proficisci illa potuere. 

(•) Consulatur Cominiana Vidae edit. T. n. p. 
*4». et i63. ' • c „ 

bae libris Quaecurrtque sunt vera 
Pauli verbis ), quaecumque pudica , 
quaecumque justci , quaecumqUe sanctti, 
quaecumque amabilia , quaecumque bo- 
nae famae : ebibantque haec 1 omnia s e 
fontibus illis purissimis. Eos in sortem 
Domini vocatos condocefaciet vida sae- 
culares fabulas ineptiasque fastidire ; ac 
sentient praeterea coraa sua paulatim 
erga divina elevari , et quasi per gra- 
dus tranferri in Dei lumen et regnum i 
quumque aetas inceperit maturescere 7 
collucebunt tamquam candelabra in Ec- 
clesia : et errantibus in media saeculi no- 
cte, ut in viam possint redire justitiae , 
veritatis lumen ostendent. 

Itaque , t viri eminentissime , vida 
totus Vester est , ac propterea eumdem 
fovete , ac Vestris Clericis commenda- 
te : meque aliud aliquid ad dei gloriam 
conantem , meumque Ordinem bene 
deo dante, erga bona studia, pietatem- 
que animatum ^benevolentia Vestra sus- 
tentate. 

Sive delectum verborum * sive splendorem figura* 
rum*,sive pondera sententiarum * sive similitudo • 
num copiam * sive denique lotius operis ornatum 
et dispositionem spectare, velis , nihil exhibet vida, 
non e Virgilii* Lucretii* Catulli , Horatii , et re- 
liquorum poetarum qui aurea illa aetate fiorue - 
runt , myrotheciis depromptum ; nihil quod non 
incorruptam Romani sermonis dignitatem prae se 
ferat : omnia sunt in ejus carminibns miro arti- 
ficio elaborata , rotunda , perspicua , candida % ad 
unguem castigata , ut non solum imitari veteres * 
verum etiam cum iis certare voluisse videatur. 

Si vero ad argumenta ipsa mentem animi conver- 
tas* neminem profecto ex poetis vidae anteponen- 
dum censebis. Alienus enim est ab omnibus cor - 
ruptelarum illecebris , nullas faces libidini atque 
intemperantiae ministrat : sed potius juventutem 
in voluptates effusam , adhibitis quibusdam quasi 
frenis orationis revocat , et a turpibus ad bone- 

sta traducit . Totum se pium , sobrium , pudicum , 
severum praestat : dei optimi maximi , christi Ser- 
vatorif, noftri), Deiparae Virginis , et Caelestium 
reliquorum laudes in ore semper habet : vitia exa- 
gitat , virtutes ornat , impiorum insaniam objur- 
gat , eorumque conatibus acerrime t et fortissime 
obsistit i ut si magnus ille Plato reviviscat , eum 
in civitatem suam , e qua olim Homerum , tam- 
quam bonis moribus minus utilem , delibuto capil- 
lo et coronatum dimiserat , libentissime sit admis- 
surus. Nempe in hunc virum perbelle conveniunt 
ea quae cecinit Horatius ( Epist. i. 1. a. v. 126. ) 
poetica studia commendans : 

V ^ 

Os tenerum pueri balbumque poeta figurat : 
Torquet ab obscenis jam nunc sermonibus aurem ; 
Mox etiam pectus praeceptis format amicis ■' 

Asperitatis , et invidiae corrector , et irae 
Recte facta refert : orientia tempora notis 
Instruit exemplis : inopem solatur et aegrum. 

A S. E. 

MONSIGNOR COLANGELO 

PRESIDENTE DELLA PUBBLICA ISTIflJZIONE. 



c<<n*nza 



Laioi Prete , bramerebbe ristampare , il Li- 
bro Intitolato , Marci Hieronymi Fidae Cremo- 
nensis opera — in due volumi in dodici , percio ne 
supplica il permesso. - 

GIUNTA DELLA PUBBLICA ISTRUZIONE. 


addi aa. Febbrajo i833. 


II Regio Re visore il Signor D. BiagioRuserti 
avra la compiacenza di rivedere la soprascritta 
opera e di osservare se vi sia cosa contro la Re- 
ligione , ed i dritti della Sovranita. — II deputato 
della Revisione dei Libri — 


Firmato Canonico 
Francesco Rossi. 

ECCELLENTISSIMO, e RIVERENTISSIMO Sigjtobb 

Napoli a5 Febbrajo i833. 


Non posso incontrar certamente difficolta per 
la staropa dei Poemi Latini dei Celebre lettera- 
to dei Secolo decimosesto Geronimo yida , Ve- 
scovo di 4^ba sui Tanaro. Tutti abbondano di 
dottrina , e di Pietfi : ma il primo sulla vita di 
Gesu’ Cbisto , e sui Cristianesimo , scritto per or- 
dine di Leone X. e di Clemente VII, ai quali l’auto- 
re fu carissimo , e pieno di Sacra Unziong , e di 
Massime le piu pure. Quante volte 1’ Eccellenza 
Vostra Rivereqtissima non giudicbi diversamente 
son di avviso , che di si fatta opera possa per-!- 
njettprsiila stampa — 


ll Regio Revisore 
$IAGIO RuBEBTI. 

